
crisoarea lui Neacșu din Câmpulung” a intrat la scurt timp după desco- 

perirea ei, in urmă cu mai bine de un secol, în istorie şi în legendă. Multi 
LE, cred, din pricina acestei faime deosebite, dar superficiale a scurtei epis- 
tole, că abia la 1521 s-a scris prima oară în româneşte. Ceea ce este fals, fiindcă 
scrisoarea boierului câmpulungean nu este nici pe departe primul text elaborat 
în limba română, ci doar primul text păstrat si cunoscut in limba română. 

Este adevărat că însemnarea aceasta a fost scrisă într-o perioadă de mare 
efervescenţă culturală, de la finele domniei lui Neagoe Basarab. Acest vrednic 
domn al Ţării Româneşti a trăit într-un timp cu domnii și vieți scurte, pentru că 
„nu erau vremile supt oameni, ci bietul om supt vremi”. Şi-a început domnia la 
1512 şi s-a stins în 1521, adică în urmă cu cinci secole. Se pare că a fost Basarab 
doar cu numele, fiind, de fapt, fiul marelui vornic Pârvu Craiovescu. Doamna 
sa era Despina, din dinastia sârbească Brancovici. Suveranul s-a angajat, ală- 
turi de Stefanita (Stefan al IV-lea) al Moldovei, nepotul lui Ștefan al III-lea cel 
Mare si al doamnei Maria Voichita, fiica lui Radul cel Frumos, într-o coaliție 
antiotomană condusă de papă si a încercat să aibă relații diplomatice stator- 
nice cu Venetia. A protejat prin donații de pret ortodoxia (supusă otomanilor) 
din sud-estul Europei, de la Ierusalim si de la Muntele Sinai. A tipărit în 1512 
un Tetraevanghel în slavonă, a treia carte ieșită de sub teascurile tipografiei din 
Tara Românească. A fost ctitorul bisericii episcopale de la Curtea de Arges, 
sfințită în 1517, în prezenţa Patriarhului Ecumenic de la Constantinopol. Nea- 
goe Basarab este autorul „Învățăturilor” către fiul său Teodosie, un adevărat 
tratat politic de conduită a guvernării, cu un rol similar, în Tara Românească, 
aceluia avut de „Principele” lui Machiavelli în Italia. În timpul lui Neagoe Basa- 
rab, Tara Românească se afla sub suzeranitatea Imperiului Otoman, dar acţiona 
ca un stat creştin din familia europeană, care se mișca în ambianța unei Renag- 
teri timide, cu opere de artă somptuoase, cu promovarea unor cărți de teologie, 
de teorie a puterii şi de înțelepciune, militând pentru dialogul european între 
catolici si ortodocși. Neagoe Basarab s-a străduit să-și tina rangul de suveran, 
de uns al lui Dumnezeu, pentru ca tara si biserica sa „să nu fie spre batjocură 
limbilor străine”. A reușit în mare parte. 

În această ambianţă culturală plină de emulatie — în ciuda presiunilor oto- 
mane asupra „Republicii Creștine”, adică asupra Europei — va fi proliferat si 
scrisul în limba română. Din această perspectivă, româna, ca limbă scrisă, nu 
pare să fie o limbă veche. Dacă acceptăm că formarea ei s-a încheiat prin seco- 
lele al VIII-lea — al IX-lea, limba noastră ar fi avut nevoie de peste o jumătate de 
mileniu ca să se maturizeze si să atingă armonia scriiturii. Alte limbi romanice 
au fost mult mai rapide în elaborarea si utilizarea formelor lor scrise. Prima 
variantă a francezei scrise este cuprinsă în „Jurămintele de la Strasbourg” din 
842, depuse de către de către Ludovic Germanul, fiul lui Ludovic cel Pios si 
conducător al Regatului francilor răsăriteni (viitoarea Franta) şi de către fratele 
său, Carol cel Pleșuv, conducătorul Regatului francilor occidentali (viitoarea 
Germanie). Cu alte cuvinte, apariția limbii franceze scrise a fost aproape con- 
comitenta cu nașterea limbii vorbite. Nu peste mult timp, apar La séquence de 
Sainte Eulalie (881), urmată de alte vieți ale sfinţilor, scrise în franceză, apoi se 
face traducerea Psaltirii (în secolul al XII-lea). Primele texte în limba italiană 
apar pe la finele secolului al XII-lea, spre anul 1200 si se extind mereu apoi, 
având la bază graiuri şi dialecte populare și teme religioase, precum cântecele 
Sfântului Francisc de Assisi. Glosas Emilianenses, adică adnotatiile din seco- 
lul al X-lea de pe marginea unui codice din secolul al IX-lea, sunt considerate 
primele mărturii de limbă spaniolă (castiliană) scrisă și sunt urmate, spre anii 
1200, de „Misterele regilor magi” si de „Disputa sufletului cu trupul”, teme de 
sorginte religioasă populară. În vechea Britanie, apar încă din secolele al VII- 
lea — al VIII-lea poeme anglo-saxone (ca Beowulff), in chip de imnuri religi- 
oase și de glorificare a eroilor populari. În lumea germană, „Noul Testament” a 
căpătat variantă vernaculară încă din secolul al IV-lea, prin traducerea episco- 
pului Wulfila, dar scrierile în limba germană medievală propriu-zisă apar numi 
în secolul al IX-lea, sub forma unor poeme cu teme religioase populare. 

Unele popoare slave vecine au trecut si ele la scrieri (tot religioase) în pro- 
priile limbi prin secolele al XII-lea — al XIII-lea, cum au făcut cehii sau dupa 
1200, ca la polonezi!. Fenomenul acesta sporadic avea să devină, peste tot în 
lumea catolică, generalizat după Reforma protestantă, adică de pe la jumătatea 
secolului al XVI-lea încoace. În ciuda unor acte așa de timpurii de trecere la 
scrieri si chiar la firave literaturi în limbile vorbite, regula Occidentului $i Ori- 
entului european deopotrivă au fost, până în zorile Epocii Moderne, scriitu- 
rile culte în latină, greacă si slavonă. Scrisul românesc se încadrează în aceasta 
mişcare generală europeană, iar evoluţia sa nu reprezintă o excepţie si nu mar- 
chează, în raport cu alte popoare europene, deosebiri de fond, ci de formă. 





1 Pentru trecerea la limbile vernaculare în Europa, vezi P. P. Panaitescu, Începuturile si biruința 
scrisului în limba română, Bucuresti, 1965, p. 8-9. 

Este astăzi tot mai clar că si românii — prin puţini reprezentanţi ai lor — au 
scris în românește înainte de secolul al XVI-lea, în principal cu litere chirilice, 
ceea ce nu exclude complet nici utilizarea sporadică a literelor latine. Din păcate, 
astfel de scrieri de dinainte de 1521 nu s-au păstrat ori nu ne sunt deocamdată 
cunoscute. Cele mai vechi mărturii directe incontestabile despre existența 
„scripturilor române” se referă la perioada de după 1400, însă este posibil ca 
asemenea scrieri să fi existat si anterior si este foarte probabil ca cercetările vii- 
toare să le scoată la iveală, măcar prin noi menţiuni indirecte. Din păcate, datele 
certe sunt foarte puitine. De exemplu, o informatie din 1485, din care reiese 
că Ştefan cel Mare se recunoștea vasal al regelui Poloniei (după obicei), poartă 
notita „această scriitură a fost trecută din româneşte in latineste” (hec inscripcio 
ex valachico in latinum versa est). Ştirea aceasta a presupus multe discuții, dar ex 
valachico nu are cum să fie tradus altminteri decât „din românește”. În registrele 
de socoteli ale Sibiului referitoare la anul 1495 se menţionează că tocmai fusese 
plătit un preot român pentru redactarea mai multor scrisori în limba română” 
Lăsăm aici la o parte cunoscutele „texte rotacizante” (păstrate nu în original, ci 
în copii) despre care se știe că au fost elaborate înainte de secolul al XVI-lea. 
Prin urmare, cu toate motivele de incertitudine care persistă, se poate afirma 
clar că scrisul în românește nu a apărut în secolul al XVI-lea. Dacă am pretinde 
că scrisul în româneşte ar fi apărut abia în secolul al XVI-lea, atunci am avea, în 
cazul românilor, o premieră europeană, adică un popor la care scrisul și tiparul 
în limba vernaculară s-ar fi manifestat concomitent. Cu alte cuvinte, ar trebui să 
admitem că românii, abia când s-au apucat să tipărească texte românești le-au 
tradus în limba română. Astfel, după datele de până acum, primul text scris în 
româneşte ar data din 1521 („Scrisoarea” boierului Neacșu din Câmpulung), 
iar primul text tipărit în românește (cu litere chirilice) ar fi din 1544 („Catehis- 
mul” luteran, al lui Filip Moldoveanul). Nu peste mult timp, prin 1570-1575, 
avea să apară și o carte românească de imnuri religioase tipărită cu litere latine. 
Or, la toate popoarele cunoscute din Europa, scrisul de mână în limbile vorbite 
a apărut cu secole înainte de primele tipărituri în aceste limbi. Astăzi se ştie că 
opera diaconului Coresi şi a ucenicilor săi de la Braşov, de tipărire a cărților 
în limba română, din a doua parte a secolului al XVI-lea, s-a realizat pe baza 
unor vechi traduceri si lucrări în româneşte, scrise cu mult înainte, fie de către 
preoții, diecii şi învățătorii din preajma Bisericii Sfântul Nicolae din Scheii 
Braşovului, fie de către alti cărturari români. Trecerea la etapa tipăririi carti- 
lor într-o anumită limbă presupune un exercițiu prealabil de secole, legat se 
scrisul (codice, documente, inscripții etc.) în acea limbă. Prin urmare, este de 





> Exemple mai multe şi comentarii ample la Ion Ghetie si Alexandru Mares, Originile scrisului 
in limba română, Bucuresti, 1985, p. 117-126. 

presupus — şi există dovezi certe în acest sens — că românii au avut o perioadă 
îndelungată înainte de secolul al XVI-lea — adică înainte de momentul în care 
s-a trecut la tiparul românesc — de coexistenta a scrisului in limba lor cultă (sla- 
vona) cu acela în limba lor vorbită, asa cum s-a întâmplat la toate popoarele. 

Şi, totuşi, vitregia timpurilor a făcut ca nouă să ni se fi păstrat primul text 
românesc abia de la 1521, adică de acum o jumătate de mileniu. Nu este un text 
lung și nici unul spectaculos. În spirit de solidaritate creştină, boierul Neacșu îi 
comunică, în mare taină, judelui Braşovului săsesc, domnului Hans Benkner, 
mișcările turcilor care aveau în intenţie înaintarea suvoiului lor spre nord si 
nord-vest. Comunicarea poziţiilor otomane, în momentul în care abia își înce- 
puse domnia cel mai mare sultan pe care-l avuseseră turcii — Suleiman Kannuni 
sau, în limbaj occidental, Suleiman/Soliman Magnificul (1520-1566), cuce- 
ritor al Belgradului si apoi asediator al Vienei — era un exemplu de conștiință 
creştină si de aderare la valorile tradiţionale europene, amenințate cu dizol- 
varea de către invadatori. Cu toată simplitatea sa, Scrisoarea lui Neacșu are si 
alte semnificaţii. Documentul, scris cu buchii (litere chirilice), are în total 202 
cuvinte românești, pe lângă unele formule de început și de sfârșit păstrate din 
slavonă $i reproduse ca atare. Din totalul celor 202 cuvinte românești, doar 
12 nu sunt de origine latină. Prin urmare, proporţia cuvintelor latine este de 
94,06%, iar a celor nelatine de 5,94%. Proporția cuvintelor preluate din limba 
slavă (opt dintre cele 202) este de 3,96% din total. Exemple de termeni slavi: 
„corabie”, „boier”, ,megies’, „slobozie”, „lotru”, „a păzi”. Celelalte patru cuvinte 
nelatine sunt: unul de origine necunoscută, două maghiare (,,oras”, „meşter”), 
unul grecesc („frică”). 

În consecință, Scrisoarea lui Neacșu de la Câmpulung arată nu numai armo- 
nia limbii noastre de-acum cinci secole, nu numai marea ei asemănare cu limba 
română contemporană, dar si latinitatea limbii române medievale. Faptul este 
extrem de important, în condiţiile în care unii ,exegeti” nepriceputi sau răuvo- 
itori vorbesc despre „latinizarea” românei în Epoca Modernă, prin eforturile 
reprezentanţilor Școlii Ardelene. După opiniile unor asemenea „specialiști”, 
româna medievală ar fi fost o „limbă balcanică”, informa si nedefinită, cu împru- 
muturi din alte limbi, fără propria personalitate. Scrisoarea lui Neacșu contra- 
zice drastic toate aceste asertiuni și este în consonanta cu mărturiile călătorilor 
străini din acel timp, care mărturisesc aproape la unison că limba română de 
pe la 1400-1500 era o latină „coruptă”, foarte asemănătoare limbii italiene. Cu 
alte cuvinte, româna era o limbă romanică. 

Volumul de fata („Pe urmele lui Neacșu din Câmpulung”) ne aduce în 





3 Documente și însemnări româneşti din secolul al XVI-lea, text stabilit şi indice de Gheorghe 
Chivu, Magdalena Georgescu, Magdalena Ionita, Alexandru Mares și Alexandra Roman- 
Moraru, Bucureşti, 1979, p. 95. 

atenție toate aceste chestiuni și deschide perspectiva altora, demne de a fi cer- 
cetate în viitor. Editorii Claudiu-Ion Neagoe, Constantin Augustus Bărbulescu 
si Ovidiu Vasile Udrescu, ca si autorii studiilor, aureolati de egida unor institu- 
tii precum Biblioteca Municipală „Ion Barbu” din Câmpulung si Universitatea 
din Piteşti, ne conving că „nu este alta mai de folos zăbavă decât cetitul carti- 
lor”. Faptul că un centru important al scrisului românesc a fost Câmpulungul, 
faptul că tiparul românesc s-a ivit la Sibiu și la Brașov, faptul că Argeșul (Curtea 
de Arges) si Târgoviştea au găzduit (alături de Câmpulung) atâtea initiative 
culturale întăresc caracterul de leagăn al limbii literare românești al întregii 
regiuni din sudul Transilvaniei și nordul Țării Românești, într-un nucleu care, 
cu axa pe Munţii Carpaţi, a ţinut mereu vie unitatea românească. 

La cinci secole de la elaborarea acestei epistole care avea să facă epocă, este 
bine să rememorăm importanţa ei, a lumii contemporane ei, a Câmpulungu- 
lui şi a Braşovului de odinioară, adică din timpuri când Limesul Transalutan 
amintea latinitatea si când Mănăstirea Negru Vodă găzduia somptuoase alaiuri 
domneşti si creștine. 


București, 2 iunie 2021 Ioan-Aurel Pop 


(egämrite politice şi comerciale 
ale Campulungului cu orașele 
sasesti din Transilvania, Braşov 
si Sibiu (secolele AU-AUI) 


Relaţiile comerciale și politice ale 
Braşovului cu Câmpulungul, la 
sfârşitul secolului al XV-lea si pana 
la jumătatea secolului al XVI-lea 


Toma-Cosmin Roman 


(Muzeul Academiei Forțelor Terestre 
„Nicolae Bălcescu” din Sibiu) 


farsitul secolului al XV-lea si prima jumătate a secolului următor au fost 

deosebit de interesante sub aspectul evoluţiei raporturilor politico-eco- 

nomice dintre țările române. Evoluţia politici interne a Transilvaniei, dar 
şi a relaţiilor acesteia cu țările române extra-carpatice, a afectat intens situația 
economică a tuturor. Perioadele de liniște, dar si cele de conflict diplomatic 
sau militar s-au reflectat din plin în evoluţia relaţiilor economice şi comerci- 
ale a țărilor române. Creşterea puterii maghiare în timpul regelui Matia Cor- 
vin, decăderea din timpul succesorilor săi, urmată de dezintegrarea acesteia 
sub loviturile Semilunei, au avut efecte importante asupra ţărilor române. 
Transilvania începe lungul drum al regăsirii de sine sub presiunea otomană și 
habsburgică. Aproape 20 de ani conflictul dintre loan Zapolya si Ferdinand de 
Habsburg pentru coroana regatului maghiar a acaparat toate energiile din țările 
române. 

Cel mai important rol economic, în perioada secolelor al XV-lea — al XVI-lea, 
din Transilvania l-a avut Brașovul. Favorizat din punct de vedere geografic prin 
amplasarea sa în imediata vecinătate a țărilor române, dar și pe traiectul mari- 
lor drumuri comerciale care legau Occidentul de Orient, orașul de sub Tâmpa 
s-a impus ca un centru economic important în Transilvania. Beneficiind si de 
numeroasele privilegii ale regalității maghiare sau de cele primite de la domni- 
torii țărilor române extra-carpatice, Brașovul a devenit în veacul al XVI-lea o 
adevărată „...piață comună de mărfuri..” (Manolescu, 1965, 18). 

Principalele schimburi comerciale au fost realizate de Brasov cu Tara 
Românească. Un loc aparte îl reprezintă relaţiile comerciale ale Brașovului 

cu Câmpulungul, la finele secolului al XV-lea si mai ales în secolul al XVI-lea. 
Acesta din urmă era una dintre cele mai vechi comunități din Tara Românească, 
pentru o scurtă perioadă de timp chiar capitala țării. Campulungul era și el 
privilegiat din punct de vedere al aşezării geografice, el aflându-se pe drumul 
comercial care lega Balcanii de Transilvania. Drumul comercial lega direct 
Câmpulungul de Brașov și se afla la o distanţă relativ mică de acesta. 

Chiar dacă în prima menţiune documentară, cea a regelui maghiar Ludovic 
I din 23 iunie 1358 referitoare la comerțul pe care puteau să-l facă negusto- 
rii braşoveni dincolo de Carpaţi, in Tara Românească, nu apare menţionat 
Câmpulungul, acesta nu va lipsi din privilegiile ulterioare (DRH, D, 1977, 72, 
nr. 39). 

Astfel, domnul muntean, Vladislav Vlaicu I (1364-1377), va acorda braso- 
venilor numeroase beneficii comerciale în Muntenia printr-un document emis 
în anul 1368 (Manolescu, 1965, 26). În document se face referire şi la unele 
drepturi mai vechi ale brasovenilor avute în Tara Românească, fără a se face alte 
precizări. De asemenea, nu se face nici o referire la produsele comercializate, 
ci numai la valoarea taxei vamale care trebuia plătită. Negustorii care doreau să 
tranziteze Tara Românească cu mărfuri trebuia să plătească de două ori trice- 
sima (1/30 din valoarea mărfurilor), o dată la intrarea în tara, la Câmpulung, 
iar alta la vadul Dunării în momentul întoarcerii. 

Se mai prevedea ca negustorii care doreau să isi desfacă produsele în 
Muntenia să fie obligaţi să plătească numai o singură dată taxa vamală la 
Câmpulung (Giurescu, 1976, 29). Practic, acesta este primul act în care se spe- 
cifică foarte clar obligaţiile fiecărei parti si taxele pe care trebuiau să le plătească 
negustorii care făceau comerţ în Tara Românească. În cadrul acestui privilegiu 
se pun bazele relațiilor comerciale între Braşov şi Câmpulung, norme care se 
vor păstra de-a lungul timpului până în secolul al XVI-lea, cu unele modificări. 

Privilegiul dat de Vladislav Vlaicu a fost întărit de actele din anii 1412 şi 
1413 ale voievodului Transilvaniei Ştibor de Stiboricz, respectiv domnitorul 
Țării Româneşti Mircea cel Bătrân. Prin aceste două acte se preciza care erau 
tarifele ce trebuiau încasate de la negustori la intrarea în Tara Românească cu 
mărfuri şi locurile de vamă (Urkundenbuch, III, 1902, 545). Unele produse 
erau scutite de la plata taxelor vamale precum cele de uz larg: postavul ordinar 
cenușiu, pânza, inul, fierul, săbiile, cutitele, arcurile şi altele (Bogdan, 1902, 
3-5, nr. 1). În esenţă, actul dat de Mircea cel Bătrân confirmă valorile taxelor 
vamale impuse de voievodul Transilvaniei cu un an înainte. Este posibil ca cele 
două acte mai sus amintite să fie rodul unei negocieri purtate între cele două 
parti. 

Actul de privilegiu elaborat de Mircea cel Batran a fost confirmat de 
mai multe ori de către urmașii săi. Dan al II-lea a fost primul care, în cursul 

intermitentei sale domnii cu Radu Praznaglava, a întărit actul părintelui său la 
21 noiembrie 1421, la 23 octombrie 1422, 10 noiembrie 1424 şi 30 ianuarie 
1431 (Urkundenbuch, III, 1902, 9-10, nr. V; 12-13, nr. VIII; 15-17, nr. XI; 
20-22, nr. XVI). 

Interesant este modul cum acționează domnitorul Radu Praznaglava în pro- 
blematica comerțului. Acesta va acorda mai multe privilegii negustorilor bra- 
şoveni prin câteva acte emise în favoarea brasovenilor. Unul dintre acte a fost 
emis la 7 mai 1421 si poate fi considerat un adevărat act de alianţă cu Brașovul 
şi Tara Bârsei. Un alt act emis de domnul muntean, cu privire la drepturile de 
negot liber ale brașovenilor în Tara Românească, este nedatat (Bogdan, 1902, 
7-8, nr. 4). 

Probabil cel de-al doilea act a fost emis între anii 1421-22 sau 1424-1427, 
când acesta era singurul stăpânitor al Ţării Româneşti (Giurescu, 1976, 113). 
Tot acesta renunţă inexplicabil la vama de la Câmpulung pe care o desfiin- 
ţează, între anii 1425-1427 (DRH, D, 1977, 234, nr. 145). Domnitorul mun- 
tean, Radu Praznaglava, mai confirmă privilegiile comerciale ale brasovenilor 
printr-un act din 21 noiembrie 1421. Prin alt act, el confirma si privilegiile 
comerciale de care se bucurau râșnovenii si locuitorii Ţării Bârsei, in perioada 
cuprinsă între 21 noiembrie 1421 si septembrie 1422 (DRH, D, 1977, 218- 
220, nr. 134; 220, nr. 135). 

Braşovenii si locuitorii Ţării Bârsei primesc recunoașterea privilegiilor 
lor comerciale, în Tara Românească, de la voievozii Transilvaniei loan de 
Hunedoara si Nicolae de Ujak, la 2 martie 1443. În anul următor, la 7 august 
1444 domnul Ţării Românești confirmă privilegiile date de către Mircea cel 
Bătrân, privitoare la comerțul brasovenilor in tara sa (DRH, D, 1977, 369, 
nr. 268; 383, nr. 275). 

Începând de la mijlocul secolului al XV-lea putem constata o nouă direcție 
în cadrul politicii comerciale a domnilor munteni. Este vorba de protectionis- 
mul comercial promovat din dorinţa de a aduce pe picior de egalitate negus- 
torii munteni cu cei transilvăneni. Cel care inaugurează această nouă linie este 
domnul muntean Vlad Tepes. La începutul domniei acesta îi invita pe braso- 
veni, pe sibieni si pe ceilalți negustori transilvani să umble, să vândă si să cum- 
pere „...slobozi, fără nici o grijă si fără pagubă...” prin Tara Românească. De 
același tratament se bucurau si negustorii munteni care beneficiau de sprijinul 
voievodului Transilvaniei, Mihail Szilagyi. 

Dar, situaţia se schimbă radical, mai ales după consolidarea domniei când, 
Vlad Tepes trece la aplicarea primelor măsuri protectioniste. Lezarea intere- 
selor economice ale brașovenilor care ţineau cu tot dinadinsul să își conserve 
vechile privilegii la sud de Carpaţi a dus în final la izbucnirea unui conflict în 
toată regula. În acest timp, sibienii si brașovenii, pentru a face presiuni asupra 

Valahiei, ii sprijina pe Vlad Calugarul respectiv pe Dan voievod ca pretendenti 
pentru tron. 

Replica domnului muntean nu s-a lasat prea mult asteptata. Vlad Tepes 
atacă Sibiul si Braşovul şi le produce numeroase pagube umane și materiale, 
la începutul anului 1459. În planul relațiilor comerciale Vlad Tepes impune 
negustorilor transilvăneni obligaţia de a-și desface mărfurile numai în „iarma- 
roacele de graniță”. Aici erau de fapt singurele locuri unde negustorii transil- 
văneni puteau să cumpere și să vândă produse. Acţiunea în sine a avut ca efect 
principal echilibrarea balanței comerciale, favorizați fiind, evident, negustorii 
munteni care încep să deţină un control mult mai mare decât până atunci asu- 
pra comerțului din Valahia (Giindisch, 1963, 686). 

Urmasul său la tronul Țării Româneşti, Radu cel Frumos (1462-1474), nu 
a schimbat esenţial politica domniei de consolidare a propriilor interese eco- 
nomice. Au fost păstrate în continuare acele „iarmaroace de graniță” pentru 
care domnul muntean găsea drept justificare pierderile provocate de dreptul 
de depozit al orașelor Sibiu si Braşov (Nussbăcher, 1968, 5). Era dispus să 
renunțe la ele numai dacă sașii din sudul Transilvaniei renuntau a mai aplica 
drepturile de depozit si lăsau comerțul liber. Cum această propunere era inac- 
ceptabilă pentru aceștia, nici domnul muntean nu s-a grăbit să revoce acest 
sistem (Manolescu, 1965, 57). 

În anul 1474 la tronul Ţării Românești ajunge, cu ajutor transilvănean, Laiota 
Basarab (1474-1476, 1477-1479). Domnul muntean acordă negustorilor bra- 
şoveni libertate de mișcare în toată tara (Bogdan, 1902, 75, nr. LXXVII). Cere 
şi ajutor de la aceștia, inclusiv în arme, pentru a face fata unor eventuale invazii 
otomane. Dar, atitudinea domnului muntean se schimbă pe parcursul timpu- 
lui, dovadă fiind chiar scrisoarea adresată braşovenilor in care recunoaște că 
„„„.m-am dus la Turci la marele împărat şi mi-am făcut pace şi bine...” (Bogdan, 
1902, 78, nr. LXXX). 

Dar si atitudinea brasovenilor se schimbă fata de domnul muntean, fapt 
remarcat într-o scrisoare prin care le reproşează că „...văd destulă nedreptate 
dela voi... În schimb, Laiotă Basarab isi păstrează bunele relații „...cu sibie- 
nii, care-s oameni de treabă, trăim ca nişte buni vecini...” (Bogdan, 1902, 85, 
nr. LXXXVII). 

Conflictul cu braşovenii era abia la început. Laiotă Basarab cere imperios 
brasovenilor să nu isi mai pască turmele de oi sau porci pe teritoriul Țării 
Românești „...că dacă vom afla niscaiva păstori dintre oamenii voştri, ... îi voiu 
tăia şi le voiu lua si dobitoacele cu totul... De asemenea, le interzice aces- 
tora să mai pescuiască în iazurile si pe apele domniei sale. În ceea ce priveşte 
comerțul brasovenilor în Tara Românească, domnul muntean le interzice 
libertatea de mișcare si îi obligă să isi desfacă produsele numai la Târgovişte, 

Târgşor şi la Câmpulung (Manolescu, 1957, 125). Aplicarea dreptului de 
depozit asupra oraşelor mai sus amintite, din partea domnului muntean, 
duce la o scădere drastică a volumului comercial brașovean la sud de Carpaţi 
(Năgler, 1997, 153). 

De fapt, Laiotă Basarab nu face altceva decât să aplice aceleași principii care 
ghidau comerțul orașelor săsești din sudul Transilvaniei. Dreptul de depozit 
al Sibiului şi Brașovului i-a îngrădit foarte mult pe comercianții munteni care 
doreau să își desfacă produsele în Transilvania (Iorga, 1925, 94). Detinerea 
controlului asupra tranzitului si comercializării produselor pe zona de sud a 
Transilvaniei a adus beneficii importante sașilor sibieni si brașoveni, spre deo- 
sebire de muntenii care aveau de suferit de pe urma acestei politici protectio- 
niste (Bogdan, 1902, 79, nr. LXXXI; 80, nr. LXXXII). 

Atitudinea protectionista a lui Vlad Tepes a fost de scurtă durată. În tim- 
pul celei de-a treia domnii, din anul 1476, acesta revine la o atitudine conci- 
liantă si confirmă vechile privilegii ale negustorilor brașoveni date de Mircea 
cel Bătrân. În cadrul unui document din această perioadă se specifică foarte 
clar existența unei politici protectioniste practicate în timpul celorlalte două 
domnii „...ci să fie slobod si volnic fiecare om să facă negot si să cumpere şi să 
vânză, fără scală..”. (Bogdan, 1902, 64, nr. LXVII; 66, nr. LXIX) Atitudinea 
este explicabilă prin faptul că acesta ocupă tronul Ţării Românești cu ajutor 
transilvănean. 

Noul domn, Basarab cel Tânăr Tepelus (1478-1482), restabilește functi- 
onalitatea „iarmaroacelor de graniță”. Domnul muntean îi încurajează pe bra- 
şoveni să vină cu mărfurile lor în Tara Românească și să nu se teamă de turci. 
Probabil că exista o oarecare temere a negustorilor brașoveni de a face comerț 
într-o perioadă nu tocmai prielnică pentru așa ceva. De altfel, domnul mun- 
tean nu le mai da brasovenilor siguranța negotului in tara întreagă. Presimtirile 
acestora s-au adeverit pentru că, în anul 1481, domnul muntean participa, ală- 
turi de otomani, la luptele împotriva lui Ştefan cel Mare (Bogdan, 1902, 88, 
nr. XCI; 89, nr. XCII). 

Cel care renunță la politica protectionista şi confirmă vechile privilegii de 
comerţ ale brașovenilor, în Tara Românească, a fost Vlad Călugărul. De ase- 
menea, domnul muntean promite să menţină vechile taxe vamale fără a adăuga 
altele noi. (Bogdan, 1902, 116, nr. CXVI) Însă, atitudinea prietenoasă fata de 
braşoveni se schimbă, cu timpul, datorită deselor neplăceri avute de domn sau 
oamenii săi din partea saşilor. 

Frecventele confiscari ale mărfurilor, dar si inselaciunile produse în cetatea 
de sub Tampa fata de negustorii munteni, la care se adaugă numeroasele jafuri 
de pe drumurile din Transilvania, l-au determinat pe Vlad Călugărul să adreseze 
scrisori de protest Magistratului din Brașov. Cum acestea nu au avut rezultatul 

scontat, domnul muntean inchide treptat drumurile de munte care legau tara 
de oraşul transilvănean (Bogdan, 1902, 120, nr. CXXII; 124, nr. CXXV; 125, 
nr. CXXVI; 127, nr. CXXIX; 129, nr. CXXXI; 129, nr. CXXXII). 

Politica comercială paguboasa pentru negustorii munteni a fost constatată, 
chiar de către Vlad Călugărul, într-o scrisoare adresată brasovenilor. Astfel, 
se explică decizia domnului muntean de a impune restricții braşovenilor care 
veneau la sud de Carpaţi pentru negot. 

Protejarea comercianților autohtoni a fost continuată, de Radu cel Mare 
(1496-1508), într-o formă mult mai dură. Reacţia saşilor braşoveni şi sibieni 
a fost aceea de sprijinire a unui pretendent la tronul Ţării Românești, care să 
le satisfacă cererile economice. Susținerea lui Mihnea a atras după sine inchi- 
derea drumurilor de legătură între Transilvania si Muntenia ,,...ca să ne putem 
păzi de vrăjmașul nostru Mihnea.” (Bogdan, 1902, 130, nr. CXXXIII) Bunele 
raporturi avute de domnul muntean cu regalitatea maghiară face ca, la scurt 
timp după scrisoarea adresată brasovenilor, să deschidă drumurile comerciale 
si să dea libertate de negot brașovenilor. Schimbarea de atitudine se datorează 
în mare măsură îndepărtării pretendentului Mihnea de la hotarele Munteniei, 
la insistenţele lui Radu cel Mare. 

Dacă urmașii lui Radu cel Mare, Mihnea cel Rău (1508-1510) şi Vlad cel 
Tânăr sau Vladuta (1510-1512), au continuat să acorde libertate de negot 
brașovenilor, nu același lucru se poate spune despre Neagoe Basarab (1512- 
1521). Acesta din urmă reia politica de protejare a propriilor comercianţi refu- 
zând, în anul 1517, să înnoiască vechile privilegii ale brașovenilor referitoare 
la comerțul liber la sud de Carpaţi. Se putea face comerț doar la Târgovişte, 
Târgşor şi Câmpulung ,,...dar să vânză oamenilor nostri cu ridicata, iar prin alte 
târguri să nu umble..” (Manolescu, 1965, 61, nota 3). 

Limitarea comerțului la localităţile mai sus menţionate a adus foarte multe 
prejudicii comercianților brașoveni, si nu doar lor. Aceștia au replicat prin 
şicanarea comercianților munteni, care făceau negot la Brasov, confiscându-le 
mărfurile, prin taxe vamale exagerat de mari sau prin interdicția de a cumpăra 
produse. Printre mărfurile oprite de la cumpărare se aflau fierul și armele, pro- 
dusele fiind considerate foarte importante si deosebit de periculoase, mai ales 
într-o perioadă de tensiune ca aceasta. Toate nedreptatile făcute muntenilor 
reies foarte clar din numeroasele scrisori ale domnului Neagoe Basarab adre- 
sate Sfatului orașului Braşov (Bogdan, 1902, 153, nr. CLIV; 156, nr. CLVII; 
157, nr. CLVIII). 

Situaţia politică devine instabilă în timpul domniei lui Radu de la Afumaţi 
(1521-1529), mai ales după momentul Mohács. Desele incursiuni turcești 
în țările române, dar și luptele pentru tronul coroanei maghiare între cele 
două tabere loiale lui Ferdinand sau Ioan Zapolya, au dat peste cap întreaga 

activitate economică a orașelor transilvănene. Nici economia Țării Românești 
sau a Moldovei nu a scăpat de efectele fenomenului Mohács. Mai mult chiar, 
după aceste eveniment economiile celor două tari române extra-carpatice vor 
fi subordonate în totalitate intereselor otomane. 

În perioada veacurilor al XV-lea — al XVI-lea, litigiile comerciale încep să 
devină din ce în ce mai frecvente între comercianții brașoveni şi cei din țările 
române extra-carpatice. Nu de puţine ori au fost trimise scrisori ale domnilor 
munteni către sfaturile celor două orașe sud-transilvane, în vederea rezolvării 
unor probleme apărute în tranzacţiile comerciale dintre negustori. De multe 
ori se „uita plata” mărfurilor cumpărate, fapt care a dus la numeroasele con- 
fiscări de mărfuri de către cei pagubiti. Represaliile făcute asupra unor negus- 
tori care nu aveau decât păcatul de a se afla la locul şi momentul nepotrivit, au 
atras după sine numeroase proteste ale domnilor munteni sau ale magistratului 
Brașovului pentru rezolvarea situaţiilor, astfel încât toată lumea să fie multu- 
mită. Cele mai multe scrisori de protest au fost adresate Magistratului orașului 
Braşov. 

Un astfel de caz este consemnat între anii 1510 şi 1511, când domnul mun- 
tean, Vlad al IV-lea cel Tânăr, intervine pe lângă conducerea orașului Brașov 
pentru reglementarea situaţiei negustorilor săi, Sava din Târgovişte si Neacșu 
din Câmpulung, care aveau de primit bani de la un negustor braşovean. 
Procesul a fost rejudecat ,,...si la craiu gi la cele șapte scaune, și peste tot...” şi a 
fost câştigat de către negustorii munteni, dar care nu au primit cele cuvenite. 
(Bogdan, 1902, 142) 

Pentru prima jumătate a secolului al XVI-lea avem informaţii ceva mai bogate 
şi mai variate referitoare la comerțul între Brasov si Câmpulung. Informaţiile 
provin din registrele vamale ale orașului Brașov care s-au păstrat în mare parte. 
În aceste documente avem consemnate produsele sau animalele aduse în oraș 
(capitolul „aducta”) şi vama care este încasată de la negustori pentru produsele 
cumpărate din oraş si care luau drumul Câmpulungului (capitolul „educta”). 
Intrările cu mărfuri au fost mult mai detaliate decât ieșirile, la acestea din urmă 
făcându-se doar referire la suma totală care trebuia încasată ca vamă de către 
autorităţile orașului Brașov. 

Din registrele vamale putem constata că la Brașov sunt aduse produse 
alimentare precum orezul, miere, vin şi mirodeniile. Tot în aceasta categorie 
intrau smochinele, stafidele sau migdalele. O categorie importantă a fost cea 
a peştelui care nu lipsea de pe piaţa Brașovului. Nu lipsesc animale precum 
vitele, caii si porcii, toate acestea fiind aduse cu precădere de negustorii din 
Câmpulung. 

Orezul era adus, la Brașov, din Imperiul otoman. Negustorii munteni erau 
cei care aduceau, în oraşele săseşti sud-transilvane, cele mai mari cantități 

ale acestui produs. La Brasov au fost aduse, de negustorii din Câmpulung, 
cantități importante de orez (DJ.B.A.N., Registrul nr. 382, 1515, 20; Registrul 
nr. 385, 1530, 58; Registrul nr. 390, 1543, 26, p. 27, 28; Registrul nr. 391, 1544, 
fila 4; Registrul nr. 393, 1544, 15, 18, 22, 23, 25, 29, 31, 32, 34, 35; 41, 45, 50; 
Registrul nr. 395, 1545, 11, 17, 20-22, 24, 30, 33, 35-37; Registrul nr. 396, 
1545-1548, (1545) 12-13, 16-17, 20, 24-25, 30, 35, (1546) 51-58; 60; 63, 
64, 67, 71, (1547) 79, 81, 85-86, 88-91, 96-99, 103-104, 108, 110-113, 
115, (1548) 118-119, 121, 126-128, 130-131, 134, 138, 140; Registrul 
nr. 40S, 1549-1552, (1549) 14-16, 18-20, 21, 28, 32, (1550) fila 35; fila 43; 
fila 54). 

Mirodeniile au fost amintite, in documentele din Transilvania, încă din 
secolul al XIV-lea. Privilegiile comerciale acordate sașilor, de către regalitatea 
maghiară sau de domnii munteni, făceau referire în mod explicit la aceste pro- 
duse. În registrele vamale ale Braşovului apar informaţii referitoare la importul 
de mirodenii. Dintre acestea nu lipseau aproape niciodată piperul si sofranul. 
Mirodeniile erau aduse la Braşov, în principal, de negustorii munteni între care 
se remarcă cei din Câmpulung. 

Piperul a fost foarte frecvent utilizat la prepararea mâncărurilor. La Braşov 
a fost adusă o cantitate impresionantă de piper, în perioada anilor 1500-1549. 
O bună parte a acestuia a fost adus de către negustorii din Câmplung (Quellen, 
I, 38-40, 42-44, 46-47, 49-58, 60-75, D.].B.A.N., Registrul nr. 382, 1515, 6. 
8-9, 11, 16, 20; Registrul nr. 383, 1529, 16, 20, 22, 25, 27; Registrul nr. 385, 
1530, 20, 22-23, 29, 33, 36, 41, 45, 54, 56, 58, 63; Registrul nr. 390, 1543, 3, 
5-18, 20, 22-24, 26-37; Registrul nr. 391, 1544, 3; 11-12, 14; Registrul nr. 393, 
1544, 3-7, 10-11, 13-23, 32, 37, 41, 46, 49-50; Registrul nr. 395, 1545, 3, 5-7, 
10-13, 15-17, 19, 21-24, 27-29, 31-33, 35; 37-42; Registrul nr. 396, 1545- 
1548, (1545) 3-7, 9-10, 13-15, 17-18, 20, 23, 25-26, 28-31, 33, 36; (1546) 
42-44, 58, 65, 68, 72, 75; (1547) 77-81, 90-91, 94-96, 99-100, 102-104, 
110-114, 116, (1548) 121, 125-129, 131, 133, 135, 139, 141, 148; Registrul 
nr. 399, 1546-1549, (1546) 5, 10, 14, 17-18, (1547) 31-32, 35, (1548) 43, 48, 
51, 53, (1549) 57, 63, 67; Registrul nr. 405, 1549-1552, (1549) 4-5, 10-12, 
15-16, 18, 21, 25). 

Cea mai mare cantitate de piper a fost adusa, in anul 1529 iar cea mai mica, 
în anul 1515. Preţul unui kilogram de piper a variat, pe parcursul primei juma- 
tati a secolului al XVI-lea, între 26 aspri, în anul 1529 si 36 aspri, în perioada 
anilor 1542-1549. 

Un alt produs des întâlnit în registrele de socoteli vamale a fost sofranul. 
Utilizat mai ales la preparatul mâncărurilor, dar și în obţinerea diferitelor medi- 
camente, şofranul a fost adus în cantități importante în Transilvania. Era una 
dintre mirodeniile foarte pretuite datorită aspectului de culoare galbenă și a 

gustului interesant ce-l dădea mâncărurilor. Şofranul era considerat, în peri- 
oada medievală, un produs de lux. 

Dificultatea producerii acestuia, dar și distanța mare de la care era adus, a 
determinat un pret ridicat de vânzare. La Brasov preţul unui kilogram de sofran 
varia între 3 si S florini. La Brasov cea mai mare cantitate de sofran a intrat în 
anul 1530, iar cea mai mică în anul 1503 (Quellen, I, 59; 77; DJ.B.A.N., Registrul 
nr. 385, 1530, 58; Registrul nr. 390, 1543, 9, 13, 16; 20-22, 26; Registrul nr. 393, 
1544, 49; Registrul nr. 395, 1545, 3, 9, 14, 21; Registrul nr. 396, 1545-1548, 
(1545) 34; (1547) 92, 113; (1548) 117, 120, 130; Registrul nr. 405, 1549- 
1552, (1549) 4, (1550) 35). 

Un alt produs consemnat în registrele vamale a fost ghimbirul. Des utilizat 
la preparatul mâncărurilor, ghimbirul a fost adus la Braşov, în cantități rela- 
tiv mici. Prețul unui kilogram de ghimbir varia între 25 şi 32 aspri (Quellen, I, 
40-41; 46-47; 50; 52-57; 60-61; 63-64; 66-71; 73-75; DJ.B.A.N., Registrul 
nr. 393, 1544, 6, 30-31, 46; Registrul nr. 395, 1545, 6; Registrul nr. 396, 1545- 
1548, (1545) 4, 23, 25, (1546) 44, 49, 61, (1547) 100). 

Un alt condiment adus la Brasov a fost nucsoara. De culoare galben-rosia- 
tic, nucsoara a fost unul dintre cele mai rafinate condimente. Cu toate acestea, 
în Transilvania a fost utilizat destul de rar. În registrele vamale ale Brașovului 
au fost consemnate câteva referiri la intrarea în oraș a unor cantități mici de 
nucşoară. (DJ.B.A.N., Registrul nr. 390, 1543, p. 8, p. 14; Registrul nr. 393, 
1544, p. 7, p. 30, p. 36, pp. 42-43; Registrul nr. 395, 1545, p 6, p. 16, 27, 38). 
Prețul unui kilogram de nucsoara varia între 20 şi 35 aspri. 

Pe piaţa din Brasov, un loc aparte îl ocupa comerțul animalelor. Importate 
din Tara Românească, vitele aduceau sume importante negustorilor care le 
comercializau. 

Cele mai multe vite erau aduse pentru sacrificare, dovadă fiind numărul 
mare de boi importati. Numărul vacilor importate era de aproximativ o treime 
din totalul de vite adus la Brașov. Valoarea acestui tip de comerţ era foarte ridi- 
cată, numărul mare de vite fiind consemnat în registrele vamale ale Brașovului 
(Quellen, I, 12-13; 15-20; 22-29; 33-36; D.J.B.A.N., Registrul nr. 389, 1543, 
177, 243). 

Pretul unui bou era in jurul valorii de 2 florini. O vaca ajungea rareori la 2 
florini, preţul cel mai des întâlnit fiind de 1 florin si 40 aspri. Cei mai numeroşi 
şi mai activi comercianţi care aduceau vite la Brașov erau cei din Câmpulung. 
Aceştia au fost consemnați cu numeroase intrări în oraş, în perioade relativ 
scurte de timp. 

Desi erau mai putin preferați decât vitele, porcii au fost importati de bra- 
şoveni în număr semnificativ (Quellen, I, 31-33; DJ.B.A.N., Registrul nr. 404, 
1549, 60; Registrul nr. 406, 1550, 33). 

Pentru fiecare porc în parte se plătea vamă de aproximativ 2 aspri. Valoarea 
de piaţă a porcilor oscila între 30 şi 45 aspri (Quellen, I, p. 83; 91-92; 464). 

Privind per general comerțul brașovean cu animale, putem să spunem că 
acesta avea oscilaţii relativ mici, pe parcursul primei jumătăţi a secolului al 
XVI-lea. Numărul de vite a fost mult mai ridicat decât cel al porcilor sau cailor. 
Valoarea vigesimei încasate de brașoveni a fost mai mare pentru vite decât pen- 
tru porci şi cai împreună. 

Peştele a fost unul dintre cele mai căutate produse de pe piaţa braşoveană. 
Paginile registrelor vamale sunt pline de informaţii referitoare la peştele adus 
la Braşov de negustorii din Tara Românească. Unii dintre cei mai importanți 
negustori care aduceau peştele la Brasov proveneau din Câmpulung (Quellen, 
I, 1-36; DJ.B.A.N., Registrul nr. 383, 1529, 2, 5-7, 9, 22; 24; 31; Registrul 
nr. 385, 1530, 33-34, 38, 43, 48, 51, 56; Registrul nr. 389, 1543, 56; 69-70, 
76, 89, 104-105, 109, 113, 117, 121, 144, 157, 190, 193; 203, 207, 211, 226, 
248-249, 253, 263, 269, 278-279, 286, 295; Registrul nr. 392, 1544, 8, 19, 
28, 37-39, 55-56, 60-61, 72-73, 86-87, 112, 118, 131-132, 160, 163-164, 
173, 175, 180, 189, 194, 201, 212; Registrul nr. 394, 1545, 22, 33, 44, 60, 73, 
81-82, 91, 97, 103-105, 111, 115-116, 119, 122, 126, 148, 154-155, 176, 
179, 197-198, 204-205; 222, 228-229, 246, 254, 261-262, 270, 279-280, 
289-290, 300-303, 310-311, 322-324 326; Registrul nr. 397, 1546, 15, 24-28, 
37, 40, 117-121, 126-127, 133-134, 139, 141-143, 149-151, 158-161, 163, 
175, 181, 187-188, 195,201, 210, 220, 233, 259, 271, 280, 287, 323, 333, 343, 
352-353, 361, 373, 391; Registrul nr. 404, 1549, 12, 20-21, 29-31, 40, 48-52; 
filele 50-51, 60-61, 63; Registrul nr. 406, 1550, 19, 30-31, 40-41, 49, 62-63, 
73-75, 85, 95-96, 100, 105-106, 112, 117-119, 124-125, 129-130, 134-135, 
139, 144, 149, 177, 190, 197, 242, 246; 252-253, 257, 274-275, 277, 284, 288, 
317, 325). 

Vama pentru peste a fost, in general, platita in bani. Dar, exista cazuri, nu 
putine, in care vama a fost achitata in natura (cu peste). 

Pestele comercializat la Brasov provenea din bălțile Dunării si era adus fie 
în saramură, fie uscat si afumat. Pestele proaspăt nu era comercializat la Brasov, 
tocmai din cauza perisabilitatii acestuia. Negustorii aduceau spre vânzare, 
in prima jumătate a secolului al XVI-lea, mai multe tipuri de peste nelipsind 
crapul, ştiuca, somnul, morunul, plătica sau şalăul. Mai erau comercializate si 
icrele de crap, morun sau știucă. Acestea erau aduse în cantități reduse. 

Peştele era adus en gros la Braşov, ulterior acesta fiind vândut cu ridicata. 
Din însemnările registrelor de socoteli vamale ale Brașovului, se constată adu- 
cerea unei cantități apreciabile de crap. Somnul a fost adus și el în cantități 
importante, pe perioada primei jumătăţi a secolului al XVI-lea. La polul opus 
se afla știuca și morunul care nu au fost comercializat în cantități prea mari. 

De obicei, negustorii nu aduceau numai un singur tip de peşte la Brașov. 
Dar, de foarte puţine ori, negustorii aduceau mai mult de trei feluri de peşte. 
Cele mai des întâlnite au fost combinaţiile de crap sau somn cu știucă. 

În registrele vamale ale Braşovului au fost consemnate informații cu pri- 
vire la comerțul cu piei de animale. Acestea erau aduse si comercializate pe 
piaţa braşoveană de către negustorii munteni. Pieile de vită erau căutate de 
către meșteșugarii braşoveni (Quellen, I, p. 1; 3-4; 6-9; 11-14; 17-18; 20-21; 
24-35; DJ.B.A.N., Registrul nr. 383, 1529, 8, 16; Registrul nr. 389, 1543, 89, 
115, 121, 179, 243; Registrul nr. 392, 1544, 67, 206; Registrul nr. 394, 1545, 105, 
205, 244; Registrul nr. 397, 1546, 220, 287-288, 372; Registrul nr. 406, 1550, 
220). 

În registrele vamale ale Brașovului pieile de oaie apar consemnate în două 
modalităţi: ca bucată sau ca povară. În document nu s-a consemnat care a fost 
numărul de piei dintr-o povară, dar acest lucru poate fi determinat. În anul 
1503, au fost consemnate 850 bucăţi de piele de oaie pentru care s-a plătit 
vamă suma de 1 florin și 18 aspri. Asta înseamnă valoarea de piață a unei piei 
de oaie era de 1,4 aspri. Pentru cele 642 poveri de piele de oaie s-au plătit 51 
florini şi 36 aspri. În consecință, o povară de piele de oaie era taxată la vamă cu 
4 aspri. Cum o piele de oaie era vămuită cu 0,08 aspri, înseamnă că o povară 
conţinea aproximativ 50 de bucăţi de piele. O povară, la Brasov, avea aproxima- 
tiv 108 kg, putem spune că o piele de oaie avea aproximativ 2,1 kg. 

Situaţia se aplică si la ceilalți ani în care avem consemnate informaţii refe- 
ritoare la comerţul cu piei de oaie. Astfel, putem spune că o povară cuprindea 
aproximativ 50 de bucăţi de piele de oaie. De asemenea, dacă vama pentru o 
piele de oaie era de 0,08 aspri, aceasta se vindea în târg, probabil, cu cel putin 
1,6 aspri. 

Nu aceeași situaţie o întâlnim la pieile de vită. Acestea erau vândute numai 
la bucată, fiecare în parte fiind vămuită cu 0,5 aspri. În registrul anului 1529 
s-a consemnat aducerea, la Brașov, a unui număr de 26 bucăţi de piele roşie 
(DJ.B.A.N., Registrul nr. 383, 1529, fila 24) Din păcate, nu se face specifica 
valoarea taxei vamale pentru aceasta si nici negustorul care a adus-o în oraş. 

Din informaţiile extrase din registrele vamale, constatăm că vama pentru o 
piele de vită, pentru prima jumătate a secolului al XVI-lea, a fost de 10 aspri. 
Nu se constată nicio variaţie a valorii acestei taxe vamale în decursul timpului. 

La Brasov au fost aduse de către negustori si cantități apreciabile de lână. O 
mare parte a acesteia a fost adusă de către negustorii din Câmpulung (Quellen, 
I, 29; 34; DJ.B.A.N., Registrul nr. 392, 1544, 200-201; Registrul nr. 394, 1545, 
246, 290; Registrul nr. 406, 1550, 256-257). Pentru o povară de lână se încasa 
vamă, în anul 1503, de 4 aspri. Taxa vamală a fost redusă la jumătate în anii 
1542-1550. Valoarea unei poveri de lână a fost de 1 florin și 30 de aspri, in 

anul 1503 şi la 40 de aspri, în perioada anilor 1542-1550. (Manolescu, 1965, 
123) 

Obiectele din piele ale meșterilor breslasi sași erau foarte apreciate şi căutate în 
țările române. Dar acestea erau concurate de produsele realizate în țările române. 
În registrele de socoteli vamale ale Brașovului apar consemnate numeroase pro- 
duse din piele precum: incaltamintea din piele, hamurile pentru cai si curele. 

La Brașov au fost importate mult mai multe perechi de încălțăminte, în 
prima jumătate a veacului al XVI-lea. Astfel, în registrele vamale ale orașului 
au fost consemnate peste 6000 de perechi de încălțăminte aduse de negus- 
torii munteni. O mare parte a acestora a fost adusă de către negustorii din 
Câmpulung (DJ.B.A.N., Registrul nr. 395, 1545, 3, 8-9, 28-29, 36, Registrul 
nr. 396, 1545-1548, (1545) 3, 22, 30, (1546) 44, (1548) 130, 136; Registrul 
nr. 405, 1549-1552, (1549) 4, 37). 

La Braşov, preţul unei perechi de încălțăminte varia între 27 şi 35 aspri. 

Curelele din piele erau produse, in special, de meșterii breslasi din Braşov. 
Dar, aceste produse erau și importate din țările române. În registrele vamale ale 
orașului Brașov s-au consemnat informaţii referitoare la aducerea unor canti- 
tati importante de curele din Muntenia. 

Taxa vamală pentru o curea era, la începutul secolului al XVI-lea, 3 aspri la 
Brasov. Valoarea unei curele varia între 6 si 11 aspri (Quellen, I, pp. 6; 9-10; 
16; 21-22; 25-27; DJ.B.A.N., Registrul nr. 393, 1544, 6, 9, 13-14, 27, 30, 35, 
43, 46-47, 49; Registrul nr. 395, 1545, 6, 8-9, 16, 18-20, 28, 36, 38; Registrul 
nr. 396, 1545-1548, (1545) 3-4, 13-14, 22-23, 25, 30, 36, (1546) 44, 49, 60, 
(1547) 87, 100, 113, 115 (1548) 120, 126-128, 130, 132, 136, 139; Registrul 
nr. 405, 1549-1552, (1549) 6, 10, 15, 30-31, 52). 

Hamurile pentru cai au fost extrem de cautate in perioada medievala. Ele 
aveau utilizare atât in timp de pace cât si de război. Deşi existau unele diferente 
între un harnasament pentru caii de război si cei utilizați zilnic de negustori, 
acestea nu au fost specificate în registrele vamale. Cel mai probabil, hamu- 
rile pentru cai vândute erau cele utilizate zilnic şi nu cele militare care intrau 
sub incidența hotărârilor Magistratului orașului Braşov (DJ.B.A.N., Registrul 
nr. 393, 1544, 49; Registrul nr. 395, 1545, 35-36; Registrul nr. 396, 1545-1548, 
(1545) 22, (1546) 49, (1548) 136). 

În registrele vamale ale Brașovului si Sibiului au fost consemnate informații 
referitoare la tranzitul postavului. Dintre postavurile importate din Orient se 
remarcă mai ales câteva tipuri între care amintim damascul (domoslia), bum- 
bacul (bogasia), stofa (stramatura) si mohairul. Acestea erau produse fie în 
Imperiul Otoman, fie în țările Orientului îndepărtat. Dar, toate aceste produse 
tranzitau Poarta otomană și de aceea erau consemnate, în registrele vamale ale 
oraşelor săsești, ca fiind res turcales. 

La Braşov cantitatea de damasc a fost mai mare decât cea adusă la Sibiu, spre 
exemplu (Quellen, I, 38; 40-41; 44; 46; 54-55; 57-58; 64; 66-68; D.J.B.A.N., 
Registrul nr. 393, 1544, 6, 9, 14, 27, 30, 36, 43, 46-47; Registrul nr. 395, 1545, 
5-6, 16, 19-20, 27-29, 38; Registrul nr. 396, 1545-1548, (1545) 4, 13-14, 22, 
34, p. 36, (1546) 43, 49, 60-61, (1547) 83, 87, 100, 113, 115 (1548) 120, 
126-128, 136, 139; Registrul nr. 405, 1549-1552, (1549) 4-5, 10-11, 15, 
30-31, (1550) 33-34, 45, 49, 58). 

Postavul de bumbac (bogasia) era produs în Anatolia și a fost importat in 
cantități apreciabile de oraşele săsești din sudul Transilvaniei. Acest tip de pos- 
tav a fost foarte căutat în vestul continentului, tocmai pentru calitatea sa supe- 
rioara si pentru prețul său relativ redus. 

La Braşov cea mai mare cantitate de postav a intrat în anul 1542, peste 
21000 de bucăți (Quellen, I, p. 27; p. 36; pp. 38-44; pp. 46-47; pp. 51-57; 
pp. 59-75; DJ.B.A.N., Registrul nr. 393, 1544, 6, 9, 13-14, 27-28, 30, 36, 43, 
46-47; Registrul nr. 395, 1545, 5-6, 16, 19-20, 26-29, 35, 38; Registrul nr. 396, 
1545-1548, (1545) 4, 13-14, 22-23, 25, 30, 34, 36, (1546) 43-44, 49, 60-61, 
(1547) 96, 100, 104, 113, 115 (1548) 120, 126-128, 136, 139; Registrul 
nr. 405, 1549-1552, (1549) 4-5, 7, 10-11, 15-16, 30-31, (1550) 33, 39-41, 
44-45, 49, 52, 57-58). 

Tot in categoria tesaturilor intra și stofa (stramatura). Aceasta era produsă 
dintr-o mixtura de lana de diferite culori. Provenea din Orient fara a se putea 
identifica, cel putin deocamdată, locul exact de producere al ei. Stofa era mai 
putin cautata decat postavul, pe piata transilvana. 

La Braşov, stofa a fost adusă în cantități mai mici decât la Sibiu (DJ.B.A.N., 
Registrul nr. 390, 1543, 26; Registrul nr. 393, 1544, 17, 35, 47, 49; Registrul 
nr. 395, 1545, 3, 8-9, 35; Registrul nr. 396, 1545-1548, (1545) 4, 13-14, 
22-23, 25, 30, (1546) 49, (1547) 113; Registrul nr. 405, 1549-1552, (1549) 4, 
p. 15, 30, (155035, 57-59). 

Acestea ar fi doar câteva dintre aspectele complexului act comercial care s-a 
efectuat între țările române, la finele secolului al XV-lea si în prima jumătate a 
secolului al XVI-lea. Semnificativ a fost rolul comercianților din Câmpulung 
care au efectuat un bogat comerţ în orașul Brasov. Aceștia aduceau numeroase 
produse spre desfacere, dar efectuau și importante transporturi de produse 
mestesugaresti cumpărate de la meșterii breslasi braşoveni. Uneori în registrele 
de vamă, negustorii din Câmpulung sunt notati cu mai multe ieșiri cu mărfuri 
din Brasov, decât intrări în perioade relativ scurte de timp. Acest fapt demon- 
strează că, necesităţile uneori sporite de produse meșteșugărești venite din 
Muntenia, au determinat pe negustorii din Câmpulung să se adapteze situației. 

Anexa 3. Paginile 72-73 ale Registrului vamal al Braşovului din anul 1543 (DJ.B.A.N.). 

Anexa 4. Paginile 104-105 ale Registrului vamal al 
Brașovului din anul 1545 (D.J.B.A.N.). 

Anexa S. Paginile 204-205 ale Registrului vamal al 
Braşovului din anul 1545 (D,J.B.A.N.). 

Anexa 6. Paginile 22-23 din Registrului vamal al 
Brașovului din anii 1545-1548 (DJ.B.A.N.). 


Sibiul si Brașovul în relaţie cu 
Ţările Române: comerţ, politică 
şi conflict în secolele XV-XVI 


Ioan Marian Tiplic 


(Centrul de Cercetare a Patrimoniului si Istoriei Socio- 
Culturale, Universitatea „Lucian Blaga” din Sibiu) 


ercetarea breslelor transilvănene, ca parte a evoluţiei societății medievale, 
se confruntă cu măcar două dificultăţi: complexitatea fenomenului și fra- 
gilitatea documentaţiei pe care se reazemă reconstituirea istoriei acestuia. 
Interesul pentru producţia de arme si, in special, pentru piesele cu o încărcă- 
tură istorică specială s-a manifestat de foarte timpuriu. Interesul pentru arme 
a atins apogeul în ultima parte a secolului al XIX-lea datorită, în mare parte, 
istoriografiei romantice, care a revitalizat și a repus în circulaţie virtuțile cavale- 
rilor medievali. S-a născut astfel o adevărată modă ca fiecare persoană publică 
să-şi organizeze o colecție particulară de arme. Această situaţie a dus si la apa- 
ritia unor lucrări care tratau istoricul unor piese de colecţie sau al unor colecţii 
întregi. Desi implicarea celor ce făureau arme s-a manifestat în domeniile cele 
mai variate — economic, politic, social si militar —, apariţia si dezvoltarea mul- 
tora dintre breslele transilvănene rămân procese insuficient cercetate si clarifi- 
cate de istoriografia modernă, fie ea de limbă romană, germană sau maghiară. 
Istoria economică a fost si este unul din segmentele importante ale moza- 
icului ce constituie perioada Evului Mediu si, asa cum reliefează si Jacques Le 
Goff, mestesugurile, în ansamblul lor, au reprezentat un factor de progres în 
cadrul societății medievale, generând apariția unor centre urbane importante. 
O altă contribuţie a dezvoltării asociaţiilor mestesugarilor este și aceea că ele 
au relevat necesitatea măsurării exacte a timpului, prin instituirea unui pro- 
gram bazat pe munca orară, si nu pe cea zilieră. În consecință, timpul nu se mai 
măsura în funcție de răsăritul si de apusul soarelui. Jacques Le Goff considera 
că mestesugurile sunt responsabile de apariţia orei, care, în zorii epocii prein- 
dustriale, va înlocui ziua ca unitate de măsură a timpului de lucru (Le Goff, 

1986, 156). Breslele care au folosit ca materie primă metalul au reprezentat 
mai putin de 10% din numărul total al breslelor din oraşele medievale, ele fiind 
organizate mai ales în funcţie de tipul de metal folosit: fier, oțel, metale nefe- 
roase (cupru, bronz) si metale prețioase (aur, argint). În domeniul meseriilor 
zise ale metalului, aşa cum le numeşte Philip Braunstein (Braunstein, 1994, 
23), dacă nu este vorba de cele care au ca materie primă metalele prețioase, nu 
avem prea multe studii de sinteză pentru spaţiul central si sud-est european. 

Explicaţia posibilă pentru această situaţie rezidă si în faptul că spaţiul est- 
european a cunoscut o dezvoltare generală — implicit si în domeniul tehnicii 
prelucrării metalului — relativ modestă în comparaţie cu spaţiul vest-european, 
neoferind cercetătorului lucruri spectaculoase si facile. Dacă ne gândim că, 
pentru vestul Europei, avem documente cu privire la tehnici de prelucrare, la 
amplasamentul unor forje, la viata internă a asociaţiilor de meseriași si chiar 
avem de-a face, încă din secolul al XV-lea, cu apariţia unei „industrii” (Braun- 
stein, 1994, 25)[1] care înlătură îngrădirile impuse de bresle, ne dăm seama 
că misiunea celor ce se apleacă asupra unor segmente din marele domeniu al 
meseriilor din estul european, care au la bază metalul ca materie primă, este 
una ingrată tocmai din cauza lipsei unei asemenea bogății de material infor- 
mational. Şi toate acestea se întâmplă în ciuda faptului că meşterii care se ocu- 
pau cu prelucrarea metalului, in special orfevrierul, dar si fierarul si, mai târziu, 
făurarul de arme, se bucurau de un prestigiu deosebit în comunități, întrucât 
mentalitatea magică era satisfăcută in mod pozitiv — datorită atmosferei stra- 
nii a atelierului, a modului de lucru şi a rezultatului muncii lui, fierarului i se 
atribuiau puteri supranaturale si complicitati demonice (Drimba, 1987, 501). 
Despre acesti mesteri, Jacques Le Goff spune: „Existau fără îndoială câţiva arti- 
zani — mai curând artişti — care se bucurau de un prestigiu deosebit [...] faura- 
rul de arme cu deosebire” (Le Goff, 1986, 155). 

Sintezele consacrate istoriei comerțului românesc au acordat, în chip firesc, 
o atenție mai mare negotului Ţării Românești si Moldovei cu Transilvania, în 
genere, și cu Brașovul, in special. Folosind însă aproape numai izvoare narative 
şi documentare, autorii lor au înfățișat acest negot mai ales sub aspectul evolu- 
tiei sale de ansamblu. 

Atracția accentuată pentru comerț rezidă în profundele modificări de ordin 
politic pe care le-a produs în sud-estul Europei invazia mongolă din 1241- 
1242, şi anume slăbirea reagatului arpadian, până atunci atât de expansiv, şi 
dispariţia forţei dominante a cumanilor la limita exterioară a arcului carpatic, 
ambele urmări deschizând un nou orizont al legăturilor comerciale realizate pe 
ruta pontico-balcano-carpatică către centrul si nord-estul Europei. 

Totodată, s-au deschis și căile spre stabilizarea relaţiilor de tip medieval în 
acest spațiu. Apar acum, succesiv, voievodatele Moldovei si Tarii Românești, 

creând pentru orașele săsești ale Transilvaniei, mai cu seamă pentru Sibiu, 
Braşov, Bistriţa, aşezate în apropierea trecătorilor, necesarul spațiu economic 
complementar, care şi-a pus amprenta asupra ascensiunii rapide a acestora în 
ultima parte a secolului al XIV-lea, precum și în secolul al XV-lea. 

Atestarea documentară a relațiilor comerciale cu regiunile limitrofe sau 
chiar cu regiuni mai îndepărtate este realizată în celebra Diplomă a lui Andrei 
al II-lea din anul 1224, care certifică drepturile negustorilor sași de a vinde și de 
a cumpăra mărfuri de oriunde din cuprinsul regatului ungar. La capitolul ates- 
tare documentară a primei bresle existente în Sibiu putem adăuga documentul 
din 24 februarie 1367, care se referă la o tranzacţie încheiată între breasla tăbă- 
carilor si greavul Peter din Atel (Vlaicu, 2003, 50-51). Cu această ocazie sunt 
amintiți doi martori, Georg bucătarul şi Simon aurarul, alături de reprezentanţii 
autorităţii administrative. 

Comerţul a fost încurajat și susținut pe de o parte prin documentele emise 
de regii Ungariei, voievozii şi vicevoievozii Transilvaniei. Pe de altă parte, ruta 
comercială care traversa Transilvania, venind dinspre Marea Neagră, oferea cu 
precădere mestesugarilor brașoveni si sibieni o piață importantă de desfacere 
pentru produsele lor. 

În schimbul comercial pe care breslele transilvănene l-au practicat cu voie- 
vodatele din afara arcului carpatic, în domeniul negotului cu arme, ca si in cele- 
lalte domenii, Brașovul a început să se impună de timpuriu datorită poziţiei 
sale geografice, începând cu mijlocul secolului al XIV-lea, dezvoltarea econo- 
mică a Braşovului și progresul economic realizat de Tara Românească, lichida- 
rea stăpânirii tătare si slăbirea dominaţiei comerciale genoveze la Dunărea de 
Jos, precum si consolidarea statului românesc de la sud de Carpaţi au creat con- 
ditii favorabile dezvoltării relaţiilor comerciale ale Ţării Româneşti cu Brașo- 
vul. Aceleași condiţii geografico-istorice au concurat și în impunerea breslelor 
braşovene ca principale producătoare de articole finite ce se vindeau pe piața 
moldoveană, cele două voievodate devenind principalele pieţe de desfacere ale 
produselor braşovene. 

Semnificativă pentru stabilirea raporturilor comerciale dintre Ungaria si 
Tara Românească a fost acceptarea de către loan de Hunedoara, la 15 noiem- 
brie 1455, a principiului liberei circulații a negustorilor (DRH, D, I, 1977, 447- 
448, nr. 328). Măsura a fost cea dintâi confirmare legală a dreptului acordat 
negustorilor din Tara Românească de a-și vinde mărfurile dincolo de Brasov 
şi Tara Bârsei (Pall, 1966, 80-82). Cu această măsură, într-un context politic 
internațional sensibil modificat, s-a deschis o fază nouă în politica comercială 
a Ţării Românești. 

De acum înainte, revendicarea reciprocitatii efective în raporturile cu Brago- 
vul, a cărei principală manifestare era suprimarea dreptului de depozit a acestui 

oraş, a devenit o tendință de durată a politicii domnilor Ţării Româneşti. Refu- 
zul Braşovului de a accepta în fapt aplicarea reciprocitatii a provocat, prin reac- 
tie, măsuri de îngrădire a comerțului braşovean în Tara Românească. Au fost 
create mai multe puncte comerciale terminus pentru braşoveni, care echivalau 
cu instituirea dreptului de depozit în favoarea Țării Româneşti (Manolescu, 
1995, 37). 

Direcţia fixată de Vladislav al II-lea, în raporturile cu Braşovul, prin inter- 
mediul lui loan de Hunedoara, a rămas caracteristica generală a politicii comer- 
ciale a Tarii Românești timp de aproximativ un secol. Aplicarea acestei politici 
a fost oscilantă, deseori întreruptă, în funcţie de fluctuațiile situaţiei externe a 
Țării Româneşti. Cea dintâi acţiune care a modificat echilibrul politic al Ţării 
Româneşti, instituit în anul 1451, a venit de la însuși loan de Hunedoara în 
1456, când, în ajunul unei noi mari confruntări cu sultanul otoman, a decis să 
readucă sub controlul său tara, impunand ca domn pe Vlad Tepes. Readucerea 
Ţării Românești în orbita exclusivă a regatului ungar însemna si revenirea la 
statutul comercial impus de acesta în favoarea Braşovului. 

Instalat pe tronul Ţării Românești, în 1456, Vlad Tepes, fiul lui Vlad Dracul, 
şi-a proclamat fidelitatea fata de regele Ladislau al Ungariei şi a încheiat o con- 
ventie cu Braşovul în virtutea căreia le-a fost asigurată brasovenilor libera cir- 
culatie prin tara (Stoicescu, 1976, 74-75). Ulterior, schimbarea atitudinii poli- 
tice a lui Vlad Tepes fata de regalitatea ungară avea să ducă la declanșarea unui 
conflict cu orașele săsești Sibiu si Brasov, care va avea consecințe importante 
în plan comercial. Vlad Tepes va aplica o politică protectionista fata de proprii 
negustori, concomitent cu limitarea privilegiilor sașilor transilvăneni. Direcția 
inaugurată de acesta va fi continuată de fratele său, Radu cel Frumos, care a 
preluat conducerea Ţării Româneşti imediat după campania devastatoare a sul- 
tanului Mehmet al II-lea din vara anului 1462 (Giindisch, 1963, 685). 

Desi domnia lui Radu cel Frumos a început sub auspiciile înțelegerii cu 
Braşovul, fiind reconfirmate vechile privilegii ale orașului, situaţia avea să se 
schimbe, ulterior, radical. Începând din 1468 şi în anii următori, Tara Româ- 
nească si Brașovul şi-au afirmat si, respectiv, consolidat atitudinile protectio- 
niste. Un act emis la 28 septembrie 1468 le-a impus negustorilor valahi să-şi 
desfacă mărfurile la Brașov și le-a interzis să le transporte mai departe în interi- 
orul Transilvaniei (Ukb, VI, 355-356). Radu cel Frumos a răspuns cu măsuri 
similare, prin instituirea depozitului obligatoriu în Tara Românească, pentru 
negustorii braşoveni. Obiectivul real al acestei măsuri era acela de a înlătura 
obstacolul reprezentat de dreptul de depozit al Braşovului. Instituirea scalelor în 
interiorul Tarii Românești nu a fost decât o măsură de represalii al cărei tel real 
era suprimarea scalei de la Braşov. 

Situaţia creată de măsurile impuse de o parte şi de alta a Carpaţilor în vremea 

lui Radu cel Frumos va prefigura evoluţia istorică a raporturilor comerciale 
dintre Tara Românească și centrele comerciale din sudul Transilvaniei, Braşov 
şi Sibiu. Nu însă înainte de a se fi înregistrat noi şi mari oscilaţii între soluţiile 
trecutului, pentru restaurarea cărora militau brașovenii, si cele preconizate de 
domnul Țării Românești si ale propriilor sale interese (Manolescu, 1995, 43). 

Interesant în acest context este de menţionat un document de la Lucas Tra- 
ppoldner, notar al Sibiului (1529-1545), cu referire la o solicitare a breslelor 
săbierilor, săgetarilor, pieptănarilor, arcarilor si scutarilor din Sibiu si Transil- 
vania prin care se cere Universităţii Sasesti să oprească pe săbierii din Brasov 
să-şi vândă produsele în alta parte decât in Tara Bârsei, în Ţinutul secuilor, în 
Moldova si Valahia (Quellen, IX, 1888, 169-170). 

Pe lângă activitatea lor economică, negustorii îndeplineau de mai multe ori 
şi funcţia de diplomaţi, imputerniciti ai oraşelor săsești sau chiar ai voievozilor 
Transilvaniei, pe lângă curţile domnești ale Moldovei si Țării Româneşti. De 
aceea, atunci când se intretineau bune relaţii între cele trei tari româneşti, acti- 
vitatile comerciale erau extrem de active şi foarte strânse. Schimburile comer- 
ciale între Tara Românească, Moldova si Transilvania au fost deci puternic 
influențate de stadiul legăturilor politice dintre ele. Pe lângă aceste piedici de 
ordin extern, în anumite perioade au existat si altele, de ordin intern, care au 
frânat dezvoltarea normală a legăturilor comerciale. Astfel, perioadele de anar- 
hie din cele două tari românești de la sud si est de Carpaţi au înregistrat lega- 
turi politice si comerciale foarte slabe, fapt ilustrat si de scăderea numărului de 
documente care redau legăturile între orașe și între tari. Cronologic vorbind, 
Ştefan Pascu distinge o perioadă de regres economic la sfârșitul secolului al 
XV-lea și începutul secolului al XVI-lea, între momentul morţii regelui Matia 
Corvin (1490) şi bătălia de la Mohács (1526). 

În Transilvania, producția meșteşugărească se reglementează după această 
perioadă de instabilitate abia în 1541, când ea devine principat autonom, 
fixându-se, totodată, si acele „limitaţii”, adică preţurile la produsele mestesu- 
garesti. Au loc acum chiar înnobilări de meșteri, o dovadă a importanţei socio- 
economice dobândite de meșterii conducători de bresle. 

Documentele atestând legăturile comerciale ale Sibiului cu Tara Româ- 
nească s-au rătăcit în mare parte, unele dintre ele fiind, totuşi, publicate de Sil- 
viu Dragomir în anul 1927. Pe lângă actele oficiale de natură politică si cele par- 
ticulare dintre magistrați şi meşterii breslasi, pe de-o parte, si domnii si boierii 
din Tara Românească, pe de alta parte, o categorie aparte de documente, care 
se referă la relaţiile economice, o reprezintă registrele vigesimale ale Sibiului 
din cursul secolului al XVI-lea. Dintre acestea, doar cel din anul 1500 a fost 
publicat integral în Rechnungen aus dem Archiv der Stadt Hermannstadt (Mano- 
lescu, 1956, 210; Pakucs Willcocks, 2007). 

Cu toată penuria de documente este cert faptul că a existat o mai mare cir- 
culatie economică si comercială spre Tara Românească decât lasă să se inte- 
leagă mărturiile documentare existente. O posibilă cauză a unor relativ slabe 
relaţii comerciale între Sibiu si Tara Românească, mai ales începând cu a doua 
jumătate a secolului al XVI-lea, este faptul că majoritatea fluxului comercial 
trecea, din motivele mai sus citate, prin Brasov, care a deţinut, putem spune, un 
monopol al comerțului cu Tara Românească în perioada amintită. 

Comerţul cu Tara Românească se desfășura în ambele sensuri, adică se 
exportau spre aceasta o serie de produse meșteșugărești si se importau în Sibiu 
mai ales produse agricole si materii prime. Importurile din Tara Românescă 
au fost determinate de nevoia de produse alimentare si materii prime a sibi- 
enilor, ele fiind, totodată, legate si de dezvoltarea mestesugurilor si negotului 
sibian si de cresterea populatiei cetatii, in cursul secolelor XV-XVI, elemente 
care explică cererea crescândă de materii prime şi produse alimentare. Un alt 
factor care a favorizat aceste importuri a fost și faptul că nu existau restricții 
pentru negustorii sibieni la cumpărarea produselor naturale din Tara Româ- 
nească. Radu cel Frumos, într-o scrisoare din 29 iulie 1467-1470, spune clar: 
„Să fie liberi oamenii voştri (ai cetăţii Sibiu — n.n.) cu de toate să se întoarcă” 
(Dragomir, 1927, 11, nr. 1). 

Cu toată cantitatea importantă de produse exportate, Țara Românească 
importa mai mult si mult mai diversificat, din cauza dezvoltării mai slabe a 
mestesugurilor, ceea ce făcea ca aceasta să fie o bună piață de desfacere pentru 
meșteșugarii sibieni. Evaluarea importurilor din Sibiu ale Țării Românești se 
poate face începând din anul 1500, pe baza registrelor vamale menţionate, pen- 
tru perioada anterioară acestea lipsind cu totul sau fiind prea sărace. 

Legătura cu Tara Românească se făcea prin defileul Oltului, singura cale 
existentă. Drumul de la Sibiu la Târgovişte şi mai târziu Bucureşti, înainte de 
a trece pe malul stâng al Oltului la Slatina, se ramifica spre dreapta, ajungând, 
prin Craiova, peste Jiu, la vadul Vidinului, unde cetatea Calafat era punct vamal 
pe teritoriul valah, fiind atestat ca atare încă din 1424, de pe vremea lui Dan al 
II-lea (Metes, 1921, 24). Punctul vamal de tranzit între Tara Românească si 
Transilvania a fost fixat la Turnu Roșu, unde în secolul al XIV-lea s-a ridicat 
şi o cetate de pază. La 29 iulie 1473, Matia Corvin, regele Ungariei, permitea 
sibienilor să lărgească drumul de la Turnu Roșu — care toamna și iarna deve- 
nea impracticabil din cauza inundaţiilor si zăpezilor —, cu condiţia să păzească 
această intrare în Transilvania (DIR, C, XV/1, 81). Cetatea de pază de la Turnu 
Roșu (Rubea Turris) a devenit un punct vamal destul de mare, iar în secolul al 
XVI-lea, ca urmare a intensificării comerțului, a mai fost organizat un punct 
vamal și la Tălmaciu. 

Mărfurile pe care le comercializau negustorii din Tara Românească erau 

în special produse naturale, produse meșteșugărești, dar în cantităţi destul de 
mici, iar mărfurile orientale se procurau pe filiera otomană. Produsele sibiene 
date la schimb erau îndeosebi meșteșugărești: oțel, fier, aramă, cuțite si pro- 
duse occidentale, mai ales postavuri, catifele si arme. 

Negustorii valahi târguiau mărfurile la Sibiu în bazarul crăiesc. Articolele 
de armurărie şi fierărie, care se exportau spre Tara Românească, erau, în princi- 
pal, cuțite, scuturi, securi, buzdugane. Preţurile percepute de meşterii breslasi 
pentru produsele lor erau: 1000 de cuțite — 12 florini, 4 buzdugane - 4 florini 
(Rechnungen Hermanstadt, 103; Kaidl, 1907, 332). 

Negustorii sibienu exportau, pe lângă produsele mai sus-amintite, şi pos- 
tav, pânză de in, de cânepă, arme (săgeți, arcuri, săbii, muschete, tunuri), sei, 
obiecte de orfevrărie. Negotul cu diferite arme este atestat si prin prezența la 
Sibiu, în a doua jumătate a secolului al XIV-lea, a meșterilor faurari de spade, 
sulițe, scuturi, zale, platose si arme de foc. 

În privinţa importului de arme al Ţării Româneşti, nu se poate determina 
exact nici cantitatea, nici valoarea, deoarece mărfurile erau trecute în registrul 
vamal în mod global, fără diferențieri pe produse. 

Preţurile pentru produsele din oţel au fost fixate de Dietele de la Cluj (25 
noiembrie — 7 decembrie 1556) şi Aiud (10-15 martie 1560), preţuri care 
reflectau tendinţa de creștere spre sfârşitul secolului al XVI-lea. Astfel avem: 




















1 sapă 16-20 denari 
1 secure 3-10 denari 
1 cântar de oțel 300 denari 





Pentru anul 1500, tabelul statistic al mărfurilor importate de Tara Româ- 
nească din Sibiu arată astfel (Monumenta Comitialia Transylvaniae, II, 70-71, 
182): 














materii prime oţel si fier 4 020 denari 
unelte coase şi alte unelte | 8 350 denari 
arme 179 500 cuțite 215 400 denari 
Total 227 770 denari 

















Relaţiile comerciale ale breslașilor sibieni cu Tara Românească au avut de 
suferit în perioadele în care Ungaria sau Transilvania s-au aflat în conflict cu 
aceasta. Pe lângă impedimentele de ordin politic, breasla armurierilor sibieni a 
avut de înfruntat și rivalitatea armurierilor braşoveni cu care au intrat în concu- 
renta. În acest război comercial, sibienii au încercat, in timpul domniei lui Ale- 
xandru Aldea (1431-1436) să-i înlocuiască pe saşii din Braşov în relaţiile cu 

Tara Românească (Iorga, 1925, 78, 94). Dar, la scurt timp, Braşovul a început 
să câştige teren: în anul 1500, valoarea produselor cumpărate de Tara Româ- 
nească din Sibiu era de abia 4500 de florini, în timp ce, la 1503, de la Brașov 
erau cumpărate mărfuri în valoare de 26000 de florini. 

În lupta pentru supremație pe piața românească de la sud de Carpaţi, bres- 
lasii sibieni încercau să obţină cât mai multe convenții care stipulau dreptul de 
comerț exclusiv cu anumite produse. In acest scop s-a încheiat o astfel de con- 
ventie cu Vlad Tepes, care a dat drept de negot sașilor din Sibiu, cu condiţia ca 
ei să nu adăpostească pretendenți la tronul Țării Româneşti. Această conven- 
tie a fost certificată în două acte din 1457 si 1458 privind relaţiile dintre Tara 
Românească și Transilvania. Ambele au fost emise de Mihail Szilagy, cumnatul 
lui loan de Hunedoara (Gundisch, 1963, 681), dar acestea nu s-au păstrat în 
original, ci numai în copii şi sunt scrise pe cele două pagini ale unei coli de 
hârtie simplă, fără filigran, de mâna unui si aceluiași copist, probabil notarul 
orașului şi al provinciei Sibiu (DJAN, 1850). 

Documentele tratează perioada de lupte pentru tronul Ungariei de după 
moartea lui loan de Hunedoara. Mihail Szilagy a căutat să întărească pozi- 
tia taberei Huniazilor în Transilvania si Ungaria, intrând în conflict cu regele 
Ladislau al V-lea, conflict în cadrul căruia orașele Brasov si Sibiu erau de partea 
regelui. În cele din urmă, Sibiul, în schimbul asigurării că nu va sprijini niciun 
pretendent la tronul Țării Românești. A încheiat un tratat comercial cu Vlad 
Tepes, care dore astfel să-şi acopere spatele pentru a putea acționa nestingherit 
alături de Mihail Szilagy. 

În acest context de frământări politice, urmașii lui Vlad Tepes au căutat să-și 
procure pentru oastea lor arme cât mai bune, prin comenzi adresate armurieri- 
lor sibieni. Dovadă a acestui fapt este și scrisoarea lui Basarab cel Bătrân Laiota 
din 1474: „[...]. Scrie domnia mea multă sănătate bunilor noștri prieteni, burg 
meșterului și judelui craiesc și celor 12 pârgari din Sibiu [...] si iarăşi am trimis 
pe oamenii nostri buni Chirca a lui Marin si Giurca şi Minea să-mi cumpere 
arcuri şi scuturi și postav şi una alta, de ce are nevoie domnia mea” (Dragomir, 
1927, 14). Din acest document reiese că domnul Ţării Româneşti nu a fost la 
prima achiziţie de mărfuri sibiene, el trimitandu-i pe aceiaşi „oameni ai sai’, 
Chirca, fiul lui Marin, Giurca si Minea la Sibiu. S-ar putea interpreta si ordinea 
în care acesta a cerut mărfuri (arcuri, scuturi $i postav şi „una alta”) , presupu- 
nându-se că avea mai mare nevoie de arme, întrucât se cunoștea faptul că în 
această perioadă a anilor '70 ai secolului al XV-lea au fost frământări politice 
în Tara Românească, manifestate prin dese schimbări de domni. În 1474, când 
făcea cererea de arme către sibieni, Basarab cel Bătrân tocmia fusese pus pe 
tron de către Stefan cel Mare, domnul Moldovei, în ideea creării unei alianțe 
politico-militare româneşti antiotomane. 

La doi ani după acest fapt, atunci când Matia Corvin a sprijinit acțiunea 
împotriva lui Basarab cel Bătrân, care se închinase turcilor, Sibiul a înarmat o 
unitate de 50 de călăreţi și a trimis şi bombarde, tunuri cu proiectile de piatră. 
Cererea regelui către primarul orașului a fost făcută la 6 septembrie 1476 şi 
se referea la unităţile care luptaseră în Moldova la Breţcu, alături de Ştefan cel 
Mare, la 14 august 1476 (DJAN, Sibiu, II, 370). 

Spre sfârşitul secolului al XV-lea, ca urmare a stării de conflict între regatul 
Ungariei si Imperiul Otoman, voievodul Transilvaniei, Ştefan Bathory, a inter- 
zis la 27 aprilie 1481 exportul de arme spre Tara Românească: Sagittas scuttela 
nec non ferrea arma et alias bellicas ac pillos (DIR, C, XV). Această interdicție 
lovea în interesele comerciale ale breslelor producătorilor de arme din Sibiu. 
De aceea, cu titlu de ipoteză, deoarece suportul documentar este foarte lacunar 
în privinţa acestor activităţi, se poate spune că asemenea interdicții nu stopau 
în întregime scurgerea de arme către beneficiari si chiar dacă breslele, conform 
statutelor lor, respectau interdicția, existau destui meșteșugari care nu făceau 
parte din breaslă si nu ţineau cont de această prevedere. 

Cert este faptul că acest tip de comerţ exista, mărturie fiind un act din anul 
1508, în care regele Ungariei, Ladislau al II-lea Jagello (1490-1516), se arăta 
extrem de nemulțumit de repetatele încălcări ale privilegiilor Brașovului de 
către negustorii moldoveni. Aceștia, pentru a evita plata taxelor vigesimale, dar 
mai ales pentru a evita aplicarea dreptului de depozit al Braşovului umblau pe 
drumuri ocolitoare, aducând astfel numeroase pagube acestui oraş. 

Situaţia s-a repetat și în 1517, atunci când regele maghiar a emis un ordin 
în care se prevedea pedepsirea aspră a tuturor negustorilor care îndrăznesc 
să încalce drepturile de depozit sau pe cele vamale ale orașelor transilvănene 
(DJAN, Braşov, 335). Actul a venit probabil în momentul în care contrabanda 
atinsese un nivel foarte ridicat. Această opinie este întărită de existenţa unui 
al doilea ordin dat de rege, doi ani mai târziu, în 1519. Aici se face referire la 
pedepsirea exemplară a negustorilor fie că erau din Transilvania, fie că erau din 
Tara Românească si Moldova. 

Evenimentele ulterioare anului 1526 au făcut ca situaţia să devină mult mai 
complicată. Numeroasele lupte date pentru tronul regatului au determinat ca 
fenomenul contrabandei să fie în largul lui. Remarcabile sunt cererile repetate 
ale regilor maghiari în anii 1533 şi 1537, ca secuii să nu mai ocolească vămile și 
să plătească vigesima cuvenită oraşelor din sudul Transilvaniei pentru mărfu- 
rile tranzitate spre Ţările Române. 

Ca dovadă indirectă privitoare la comerțul de contrabandă cu arme poate fi 
şi întărirea interdictiei de comerţ cu aceste articole dată tot de Stefan Bathory. 
El specifica clar, cu această ocazie, mărfurile care erau prohibite la export: 
armele, caii şi oile. Totodată, pentru a stopa dorinţa unora de a trece peste 

graniță mici cantități de arme cu titlu de arsenal propriu, cancelaria voievo- 
dului Transilvaniei a dat un edict prin care a stabilit clar cantitatea de arme pe 
care o persoană le poate trece peste graniţă, în Tara Românească: „Oricine va 
trece pe la pasul Branului în Tara Românească nu poate duce cu sine mai mult 
de o sabie, un arc, un scut și 8-9 săgeți” (DIR, C, XV, I, 2, 293-294, nr. 262). 
Acest document este în măsură să sprijine într-un fel ipoteza emisă mai sus, 
cu privire la comerțul de contrabandă cu arme. Actul nu-și avea rostul dacă nu 
s-ar fi descoperit cazuri de încălcare a interdictiei de a comercializa arme in 
Tara Românească. El reducea simţitor posibilitatea de a mai trece prin vamă 
cantități de arme care puteau fi vândute dincolo de Carpaţi. În sprijinul celor 
afirmate până acum se poate cita si documentul din 18 martie 1583, emis de 
Stefan Bathory, regele Poloniei si principele Transilvaniei, act prin care se 
poruncea judelui secuilor, castelanului de Făgăraș și magistraţilor orașelor 
Sibiu si Braşov să închidă şi să păzească acele cai (occulta et oblitqua itinera) 
dintre Transilvania si Tara Românească pe care s strecoară, nu de pusine ori, 
negustorii, evitând „spre a nu plăti vama, drumurile publice de la Turnu Roşu, 
Bran, Teleajen şi Prahova”. 

Cererile repetate ale regilor maghiari de respectare a drepturilor de depo- 
zit ale oraşelor din sudul Transilvaniei, ocolirea şi neplata taxelor cuvenite atât 
administraţiei centrale, cât şi oraşelor respective, demonstrază existența unui 
adevărat fenomen al contrabandei. Acesta nu putea fi stăvilit, dar eforturile 
regalității se înscriu pe linia limitării acestor acțiuni ilegale. 

Acest comerț prohibit cu arme este atestat indirect de numeroase docu- 
mente din a doua jumătate a secolului al XVI-lea, documente care vorbesc 
despre căile şi potecile ascunse ce serveau pentru schimbul de mărfuri între 
Transilvania şi Tara Românească (Metes, 1921, 43; DIR, C, XV, 692)[2]. 

În anul 1511, Ladislau al II-lea al Ungariei dispunea o ridicare temporară 
a embargoului asupra comerțului cu arme spre Tara Românească, permițând 
sprijinirea lui Vlad cel Tânăr, domnul Ţării Românești: „dar numai atât cât va 
avea nevoie pentru ai lui, spre a nu se trimite si turcilor” (DJAN, Sibiu, nr. 150, 
13). Actul de ridicare a interdictiei este datat 4 august 1511 si aici se stipulează 
clar că se permite lui Vlad cel Tabnar cumpărarea de arme de la breslasii sibieni. 
Trimisul domnului valah, anume Ruhan, ajungea la Sibiu în 24-27 septembrie 
1511, având cu el împuternicirea din partea regelui Ladislau al II-lea al Unga- 
riei, care îi îngăduia: „ca să putem cumpăra şi aduce arme împotriva viclenilor, 
prea cruzilor dușmani ai legii creştine.” Ca urmare a ridicării embargoului, de 
altfel parțială, deoarece era nevoie de aprobarea specială a regelui Ungariei sau 
a voievodului Transilvaniei pentru a se face comerț cu arme dincolo de Car- 
pati, în februarie 1526 este atestatătrimiterea de către breslasii sibieni lui Vla- 
dislav al III-lea, domnul Ţării Românești, a 28 de puști, praf de puşcă si plumb, 

în schimbul cărora Sibiul primeşte un act ce consfinteste legăturile pașnice cu 
Tara Românească. 

După data de 13 septembrie 1552 a fost consemnată cumpărarea a 526 de 
spade pentru care s-a achitat suma de 18 florini si 43 de aspri. S-au mai cumpa- 
rat, de asemenea, 200 de securi de luptă pentru care s-a achitat suma de 21 de 
florini. De altfel, de la armurierii brașoveni au fost cumpărate 10 spade chiar de 
către domnul Ţării Românești, Radu de la Afumaţi, la data de 26 martie 1522, 
în valoare de 5 florini. Tot cu această ocazie, domnul valah a mai cumpărat si 10 
arcuri cu tolbe, în valoare totală de 6 florini. 

Spre sfârşitul primei jumătăţi a secolului al XVI-lea, normalizându-se rela- 
tiile între Transilvania și Tara Românească sunt atestate tot mai multe daruri 
făcute de breslașii sibieni în schimbul obţinerii de avantaje comerciale dincolo 
de Carpaţi. Astfel, Mircea Ciobanul a primit de la aceştia, la 26 mai 1551: „un 
coif aurit, două scuturi (paysis) aurite şi o cupă de argint aurit” (DIR, C, XI, 
863). La rândul său, Pătraşcu cel Bun (1554-1557), în ultimul an de domnie, a 
primit „cinci vase cu praf de pușcă, patru scuturi” si o cupă aurită în valoare de 
50 de florini şi 72 de denari (DIR, C, XI, 868). În anul 1558, după moartea lui 
Pătraşcu cel Bun, revenea pe tronul Ţării Românești Mircea Ciobanul, acesta 
primind de la armurierii sibieni, în speranţa continuării unor fructuoase legă- 
turi comerciale, „un scut aurit şi două spade”, pe lângă alte daruri din partea 
primarului oraşului Sibiu (DIR, C, XI, 869-870). 

Trei ani mai târziu, in 1561, Dieta de la Turda şi cea de la Cluj (11-18 
aprilie 1561) au interzis exportul de arme ad regna exotica, adică în regiunile 
sud-dunărene. 

Dar poate cel mai important document, care atestă clar o tranzacţie cu arme, 
este scrisoarea-chitanta a lui Calotă banul, adresată armurierilor sibieni, între 
anii 1599-1600. Prin acest act se confirma primirea a o sută de săbii în contul 
dajdiei Sibiului, săbii predate mai apoi dorobantilor de la Strehaia: „« 1599- 
1600».+ Io banu Calotă dau în ştire că eu 100 de săbii de cetate Sebilu[i], în 
sama lui vodă, să plătească [de] dajde ceta[t]ei, să de ... [pen]tru săbieru şi bani 
1060. Si săbile le duce Matei izbase la Strehae darabantiloru.” (Panaitescu, 
1938, 37, nr. XXVII). 

Documentul lasă să se înțeleagă că cele o sută de săbii au fost plătite mes- 
terului de la care primarul orașului le-a luat pentru a achita „dajdea”; altfel nu 
s-ar putea explica cuvintele „să de ... [pen]tru săbieru (s.n.) şi bani ... 1060”. 
Este posibil această ipoteză să nu fie viabilă, deoarece aici documentul este 
deteriorat şi lipsesc unele cuvinte sau parti din cuvinte. Oricum ar fi, este clar 
că săbiile sau spadele trimise la Strehaia au fost fabricate la Sibiu de către mes- 
terii din breasla săbierilor. Legăturile comerciale ale sașilor sibieni în dome- 
niul exportului de arme nu s-au desfășurat doar cu cele două tari românești 

Fig. 3. Scrisoarea-chitanta din anul 1599-1600 (dupa P. P. Panaitescu) 


de la sud şi est de Carpaţi. Au avut loc contacte directe și cu turcii, fapt atestat 
de un document datat în anul 1499, emis de cancelaria regelui Vladislav al II- 
lea al Ungariei. Acesta, preocupat de prevenirea pericolului otoman, a interzis 
negustorilor sibieni să exporte arme şi cai în Imperiul Otoman (DJAN, Sibiu, 
U. II, nr. 642). În mod evident, prohibitia viza ceea ce era de interes strategic 
pentru regatul Ungariei și pentru Transilvania, fiind cât se poate de clar faptul 
că anterior avuseseră loc relasii de schimb comercial direct între Sibiu şi terito- 
rii ale Imperiului Otoman. Acest lucru este susținut si de actele care vorbesc de 
interzicerea comerțului cu arme ad regna exotica, documente emise de Dietele 
din 1561. 

Epoca hegemoniei regatului maghiar în sud-estul Europei avusese drept 
manifestare pe plan comercial regimul de largi concesii impuse Ţării Româ- 
nesti în favoarea celor două orașe din sudul Transilvaniei, concesii în privi- 
legiile acordate de domnii Ţării Românești emporiului transilvănean. Însă, 
la mijlocul secolului al XV-lea, dominaţia otomană, consolidată în Peninsula 
Balcanică și la linia Dunării, a impus un nou echilibru în raporturile cu Unga- 
ria, modificând poziţia si statutul international al Țării Românești. Regatul 
maghiar s-a văzut astfel nevoit să recunoască și să confirme, fie si numai pe 
termen limitat, raportul stabilit între Imperiul Otoman și Tara Românească în 
detrimentul propriilor sale autorități și pretenții (Papacostea, 1983, 25). 

Rolul brașovenilor în comerțul regional este foarte important, asa după 
cum reiese dintr-o serie de reglementări și privilegii comerciale din secolul al 

XV-lea. Numărul acestora a crescut simţitor din a doua jumătate a secolului al 
XIV-lea, pentru ca mai apoi, în a doua jumătate a secolului al XV-lea, Braşovul 
să întreacă Sibiul în ceea ce priveşte privilegiile economice obținute (Tiplic, 
Niedermaier, 2006, 130-131). 

Armele exportate de breslasii brașoveni și sibieni în Tara Românească si 
Moldova, despre care există referiri în privilegiile comerciale gi în dispoziţiile 
autorităţilor maghiare si transilvănene, erau: săbii, sulițe, arcuri, tolbe, săgeți, 
scuturi, platoșe, arme de foc, pulbere (Bogdan, 1905, 19, 20, 23, 25, 28, 34, 37, 
63, 80, 89, 121, 129, 190, 191). Produsele săbierilor şi arcarilor braşoveni au 
fost, in cea mai mare parte a timpului, scutite de taxele vamale percepute de 
catre domnii de la Targoviste/Bucuresti. 


Note 


[1] „încă din a doua parte a secolului al XV-lea asistăm la o luptă inegală între «noua side- 
rurgie> şi vechile meserii, care sunt rapid reduse la situaţia de mică metalurgie rurală... 

[2] Astfel de poteci erau cele de la Teleajen si Prahova, atestate in 1542 si cele din Munţii 
Făgărașului si din zona locuită de secui, care fac obiectul documentului din 1583. 

Aspecte din viata economică și socială a 
orașului Câmpulung (secolele XV-XVI) 


Diana Grigor 


(Şcoala Doctorală a Universităţii „Valahia” din Târgovişte) 


atestă inscripția de pe piatra tombală a comitelui Laurenţiu de la 1300 

(lorga, I, 1900, 273, nr. I), a luat naştere în urma unui proces istoric înde- 
lungat si extrem de complex, evoluând, în opinia noastră, de la o comunitate 
rurală, autohtonă, atestată documentar abia la 6 iulie 1395 (DRH, D, I, 1977, 
150, nr. 94), dar care, fără îndoială, exista cu mult timp înainte, probabil încă 
din perioada secolelor IX-XII. După unii istorici însă, coloniștii saşii veniți de 
la Braşov, la sfârşitul veacului al XIII-lea, ar fi constituit aici, la Câmpulung, o 
comunitate aparte (Rădvan, 2004, 87; Ciocîltan, 2015, 65-66). 

Sub influența unui complex de factori demografici, politici şi economici, 
aşezarea de la Câmpulung a dobândit, în perioada veacurilor XIV-XV, calitatea 
de „târg, asa cum rezultă din hrisovul dat de Dan al II-lea, la începutul anului 
1431 (DRH, B, I, 1966, 131, nr. 69), pentru ca în a doua jumătate a secolu- 
lui al XV-lea, acesta să prezinte toate elementele specifice unui centru urban 
(Radvan, 2004, 395-432). 

Pozitionat in apropierea granitei cu Transilvania, la intersectia unor impor- 
tante drumuri comerciale din perioada medievală: primul a fost „drumul 
Nicopolei”, care venea de la Brasov, străbătând Carpaţii Meridionali prin pasul 
Rucăr-Bran, trecea prin Câmpulung, apoi prin Pitesti, Slatina, Rușii de Vede, 
Turnu (pe malul românesc), traversa Dunărea ajungând pe malul bulgăresc, 
la Nicopole; cel de-al doilea, „drumul Sistovului’, este descris, în anul 1385, 
de pelerinii germani Peter Sparnau şi Ulrich von Tennstădt (Călători străini, I, 
1968, 19-20), care, întorși de la Ierusalim, au trecut prin Tarnovo si Sistov, au 
ajuns în Tara Românească, străbătând așezările valahe Ruşii de Vede, Pitesti 
(Nuwestadt), Argeş, ajungând la Câmpulung, iar de aici ei au trecut peste Car- 
pati la Brașov (Călători străini, I, 1968, 19-20). 


( âmpulungul, cea mai veche așezare urbană a Ţării Românești, după cum 

Din harta xilogravată a Transilvaniei, realizată de către umanistul brașovean 
Johannes Honterus (1498-1549), tipărită la Basel în 1532 (Săvoiu, 2009, 6), 
aflăm despre Câmpulung (Langenau) că era așezat la poalele munţilor Carpaţi 
iar din relatările călătorilor străini de pe la jumătatea secolului XVII, că se afla 
„între munți mai mărunți” (Călători străini, V, 1979, 209) şi “la o distanţă de o 
zi de drum de Târgovişte, către graniţele Transilvaniei” (Del Chiaro, 1929, 10). 

Analizând procesul istoric al afluxului demografic transcarpatic al sașilor si 
ungurilor, istoricul Grigore Constantinescu observa faptul că ponderea demo- 
grafică a populaţiei autohtone în Câmpulung trebuie să fi fost unul din factorii 
care au determinat stabilirea unor meșteșugari și negustori din Transilvania, 
atrași de posibilitatea valorificării produselor lor prin intermediul comerțului 
local (Constantinescu, 1999, 103). 

În privinţa raporturilor existente între cele două comunități, cea săsească, 
catolică şi cea românească, ortodoxă (considerată de catolici schismatică), 
părerile istoricilor sunt împărţite. Unii consideră că sașii câmpulungeni ar fi 
constituit încă dinaintea întemeierii statului medieval, o comunitate auto- 
noma, distinctă de cea locală, în timp ce alti istorici opineaza că între popula- 
tia autohtonă românească și coloniștii sași ar fi existat relaţii de colaborare, de 
interdependenta, si nu de subordonare (Neagoe, 2008, 85). 

La sfârşitul sfârşitul veacului al XIV-lea, cele două comunităţi etnice si con- 
fesionale distincte din Câmpulung erau deja „contopite” din punct de vedere 
administrativ, economic si social, având în fruntea lor, încă din timpul lui Nico- 
lae Alexandru, un „jude” (slav. sudet), ales probabil anual, fie din rândul catoli- 
cilor, fie din cel al ortodocşilor (Neagoe, 2008, 89). 

Vatra veche a oraşului Câmpulung s-a aflat în partea de sud, în zona celor 
mai vechi lacase de cult, două catolice, Cloasterul si Baratia, si una ortodoxă, 
respectiv biserica domnească, zisă mai târziu „biserica lui Negru Vodă” (Can- 
tacuzino, 2002, 77-97). 

Încă din secolul al XV-lea, majoritatea caselor și a grădinilor din Câmpulung 
se insirau de-a lungul principalei căi de acces ce străbătea așezarea de la sud la 
nord (Oprescu, 2004, 18-19), cunoscută ulterior dintr-un document câmpu- 
lungean, din 5 august 1775, sub numele de „Uliţa cea Mare” (Parnuta si Trâm- 
baciu, II, 1999, doc. 104, p. 196). Aceasta pornea, foarte probabil, din zona 
Mănăstirii Negru Vodă si mergea către nordul orașului până în Valea Mare, de 
unde începea drumul Rucărului si Branului (Neagoe si Boboc, 2007, 129). 

În secolul al XV-lea, Câmpulungul era fără îndoială unul din cele mai 
importante centre comerciale ale Țării Româneşti, fapt dovedit de faptul că, 
aici s-au scris hrisoavele prin care, la 6 august și la 25 august 1413, Mircea cel 
Bătrân reinnoia si întărea privilegii „ce le-au avut de la strămoşii domniei mele” 
(DRH, D, I, 1977, 197-198, nr. 120 şi 197-198, nr. 246], privilegii „privitoare 

la vămile amânduror părților, adică a Ţării Româneşti și a <țării> Bârsei” (DRH, 
D, I, 1977, 197-198, nr. 120), precum şi de documentul din aprilie-mai 1427, 
prin care voievodul Dan al II-lea îi invita pe brașoveni să vină la Câmpulung 
ca să facă negot (DRH, D, I, 1977, 249-250, nr. 154). Ulterior, sub impulsul 
activităţilor comerciale, orașul Câmpulung, avea să cunoască si o dezvoltare 
meşteșugărească (Tudor, 1984, 49-55). 

Negustorimea autohtonă de la sud de Carpaţi, în a doua jumătate a secolu- 
lui al XV-lea, a atins un nivel ridicat de prosperitate si, prin concurenţa tot mai 
puternică făcută negustorilor din Brașov, au reuşit, în ultimul deceniu al secolu- 
lui amintit, să înlăture hegemonia comercială a acestora din Tara Românească. 

La Câmpulung, negustorii valahi s-a impus categoric în fata negustorilor 
saşi, fapt dovedit de registrul vigesimal al Brașovului din anul 1503 unde, la 
rubrica mercatores magni seu grandi (Quellen, I, 1886, 46-75), apar nume ca 
David din Câmpulung (Quellen, I, 1886, 47), Rădilă din Câmpulung (Quel- 
len, I, 1886, 49-50), Stoica din Cimpulung (Quellen, I, 1886, 56), Neacşu din 
Câmpulung (Quellen, I, 1886, 58) si Voicu din Câmpulung (Quellen, I, 1886, 
74). Se poate observa că printre marii negustori ai acestui oraș nu se număra 
nici un sas, aceștia fiind români. 

Dominația din sfera comercială a negustorilor valahi, în comparaţie cu 
negustorii sași, reiese si din registrele de socoteli ale Brașovului din anul 1529, 
unde întâlnim negustori din Câmpulung precum: Moș (Manolescu, 1, 2005, 
43, 50), Dragomir (Manolescu, 1, 2005, 50), Rădilă (Manolescu, 1, 2005, 50), 
Dobromir (Manolescu, 1, 2005, 55), Tudor (Manolescu, 1, 2005, 56), Filip 
(Manolescu, 1, 2005, 56) sau Năstase (Manolescu, 1, 2005, 68). 

Potrivit unei vechi tradiţii referitoare la târgul care se ţinea anual la Câmpu- 
lung, cunoscut ulterior sub numele de „bâlciul sau zborul de la Sf. Ilie”, se con- 
semnează faptul că acesta s-ar fi ţinut la început, după cum aflăm din cea mai 
veche monografie a orașului, pe aşa numitul „plai al Dâmboviţei”, pe creasta 
unui munte ce purta numele Sfântul Ilie (Aricescu, 2007, 133-134). 

În primele decenii ale secolului al XV-lea, acest „zbor” sau mai corect spus 
„sbor”, deoarece provine de la cuvântul slav „sobor” („adunare”), ar fi fost 
mutat, după unele opinii, în centrul așezării campulungene, pe locul unde avea 
să se ridice mai târziu, în jurul anului 1480, o biserică din lemn, numită biserica 
Sf. Ilie (Neagoe, 2009, 67). 

Vestitul iarmaroc de la Câmpulung a stârnit si interesul unor cronicari sași. 
Despre acesta, cronicarul sas Georg Kraus, originar din Sighișoara, a consem- 
nat, într-o mărturie anterioară anului 1611, următoarele: „unde în fiecare an, 
de Sf. Ilie, are loc un mare iarmaroc care tine o lună întreagă. Timp de 12 ani 
(...) am mers în fiecare an acolo” (Armbuster, 1980, 294). Câţiva ani mai târ- 
ziu, braşoveanul Andreas Hegyes avea să menţioneze, la 28 iulie 1614, faptul 

că iarmarocul din Câmpulung este locul unde românii isi tin „dansul” lor de Sf. 
Ilie, respectiv la data de 20 iulie (Ouellen, V, 1909, 499). 

La începutul secolului al XVIII-lea, Anton Maria del Chiaro, secretarul lui 
Constantin Brâncoveanu, menţiona faptul că vestitul „bâlci” anual de la Câm- 
pulung se tinea în fiecare an „pe la mijlocul lunii iulie” (Del Chiaro, 1929, 10], 
mai precis între Sf. Muceniţă Marina (17 iulie) și Sf. Mare Mucenic și Tămădu- 
itor Pantelimon (27 iulie) (Trâmbaciu, 1989, 301-302; Neagoe, 2002, 225). 

În documentele interne, cea mai veche mențiune despre acest „târg” o avem 
în hrisovul dat de voievodul Dan al II-lea, după 30 ianuarie 1431, prin care 
scria „tuturor târgurilor domnniei mele si vămilor: rucărenilor si câmpulun- 
genilor” că a reînnoit privilegiul comercial al brașovenilor dat de Mircea cel 
Bătrân (DRH, D, I, 1966, 131, nr. 69). 

Târgul câmpulungean a avut mai degrabă un caracter regional (Neagoe, 
2002, p. 225) şi nu unul international (Martu, 1974, 37), comerțul câmpulun- 
gean, din perspectiva relaţiilor comerciale pe care le avea cu Brașovul, se înca- 
dra în categoria „comerțului la distanță medie” (Murgescu, 1999, 43-44; Nea- 
goe, 2009, p. 43) cu produse de larg consum, precum: miere, ceară, brânzeturi 
etc. Negustorii brașoveni comercializau aici arme, pluguri, furci, coase, cuțite, 
balamale, broaște de uși, clopote, vase ceramice, stofe, în timp ce negustorii 
sibieni aduceau bice, căpestre, hamuri, chimire, sei si vase de lemn (Trâm- 
baciu, 1997, 82), iar negustorii sud-dunăreni, care își fac apariția încă de la 
începutul secolului al XVI-lea, aduceau produse orientale, precum: ghimbir, 
smochine, migdale, stafide, piper, orez (Neagoe, 2005, 364-365; Neagoe, 
2009, 125). 

Mărfurile care circulau pe piața brașoveană, comercializate de negusto- 
rii campulungeni, erau în primul rând, produsele locale printre care: peştele, 
cornutele mari (boi și vaci), slănina, pieile crude, ceara, mierea, vase cu vin 
(Dobre, 1944, 510). În anul 1503, Rădilă din Câmpulung aducea în orașul de 
sub Tampa ceară şi miere, (Ouellen, I, 1886, 50). Tot miere şi ceară aducea, in 
același an, Şerban, un altul, Golta, aducea 6 care de crap, în timp ce Buda venea 
cu piei de vită iar, un anume Serb vindea lână (Neagoe, Galati, 2009, 71-72). 

Referitor la cantitățile de ceară ce se găseau în Câmpulung scria Mihnea 
vodă cel Rău, în 1508-1509, judelui Brașovului și celor 12 pârgari, că „este 
ceară gata la Câmpulung (Dlagopole), și îndeajuns, oricâtă va trebui”, asigurând 
totodată şi trecerea acesteia peste munți (Parnuta si Trâmbaciu, I, 1999, 148, 
nr. 19). 

Alături de ceară, un alt produs comercializat în Câmpulung era vinul. Preţul 
acestuia varia, însă, din registrele vamale ale Brașovului aflăm că, pe la 1543, 
patru vase cu vin cumpărate în Câmpulung costau 38 de florini și 25 aspri 
(Quellen, III, 1896, 66). 

În prima jumătate a secolului al XVI-lea, odată cu accentuarea dominației 
otomane în Ţara Românească, Câmpulungul, ca si celelalte orașe muntene, s-a 
reorientat pe termen lung către „economia univers-otomana’, fapt dovedit de 
numărul tot mai mare de negustori veniți de la sud de Dunăre care participau 
la târgul anual câmpulungean si, bineînţeles, a produselor de factură orientală 
pe piaţa internă (Neagoe, 2005, 364). 

Mărfurile orientale, precum mirodeniile (piper, ienibahar, scorţişoară, cui- 
şoarele, orezul etc.), tesaturile din mătase (brocartul, atlasul, catifeaua, posta- 
vul), pânzeturile, covoarele, blănurile, ibrice, papuci etc. (Dobre, 1944, 512) 
au reprezentat o categorie importată a negotului pe piața transilvană. Aces- 
tea erau aduse pe piața braşoveană de negustori mari, dintre care o pondere 
importantă o aveau negustorii câmpulungeni precum: Demitru, Sima, Sta- 
mate, Voicu, Nicolae, Mihai, Stanciu, Stoica, Rădilă in 1542 (Manolescu, 5, 
2007, 1-33), Dragomir, un alt Mihai din Câmpulung, Stanciu, Voicu, Stamate, 
Dumitru, Radu, Dragomir în 1543 (Manolescu, 5, 2007, 43-77) sau, în 1545, 
Stamate, Francylla, Vlad, Mihai, Gherghina, Mihu, Neacșu, toți din Câmpu- 
lung (Manolescu, 5, 2007, 137-233). 

La Sibiu aducea, in anul 1550, la 26 aprilie, Petru din Campulung, 31 libre 
de stafide (1 libra fiind a suta parte a unui cântar sau maje. Maja maghiară (Cân- 
tarul de la Buda) avea, până in 1680, 58,929 kg.) (Stoicescu, 1971, 251-282), 
iar la 9 mai in acelasi an, Dan din Campulung aducea 31 libre de stafide, 9 libre 
de bumbac gi 15 libre de orez (Neagoe, 2009, p. 76). 

O marfa straina, foarte scumpa si rara erau caii turcesti. Nobilele animale 
nu puteau fi cumpărate decât de oamenii bogaţi, cum ar fi, judele Brașovului, 
domnii ori marii negustori. Astfel, Petru Pitarul, este menţionat în Registrul 
vamal braşovean din anul 1534, că aducea pe lângă alte mărfuri şi un cal turcesc 
de la Vlad Vodă pentru judele Braşovului (Quellen, II, 1889, 373). 

Observăm că, de-a lungul timpului, Câmpulungul și-a păstrat un prim loc 
în ordinea târgurilor muntene angrenate în operațiunile comerciale cu Braşo- 
vul, asa cum reiese din socotelile registrelor vamale din anii 1503, 1530, 1542, 
1543, 1545 şi 1547-1548 [R. Manolescu, II, Bucuresti, 1957, PP. 189-191], în 
timp ce locul celorlalte orașe oscilează. 

În Braşov veneau, în 1503, Mihai, Radu, Stoica, Neacşu, Stanciu, Golta, 
Rădilă, Dragus, David, Radu (Quellen, I, 1886, 2-50), în 1530, Stoica, Rădilă, 
Stana, Luca, Dumitru (Quellen, II, Braşov, 1889, 227-232) iar, în 1547-1548, 
îi întâlnim pe Arsene, Ivan, Cârstea, Isar, Gheorghe, Voicu, Dumitru si Stamate, 
toţi din Câmpulung (Pakucs-Willcocks, 2009, 22-23). 

Negustorii câmpulungeni s-au arătat tot atât de activi pe piaţa sibiană, pe 
cât se erau pe piaţa brașoveană. Socotelile vamale de la Sibiu din secolul al XVI- 
lea aduc mărturii semnificative în acest sens. Astfel, în anul 1500 în registrele 

Sibiului sunt menţionaţi 47 de negustori din Câmpulung, printre care se se 
numără: Neacșu, Stoica, Dragoş, Stan, Radu, Stanciu, Bada, Radu, Tudor, Bran, 
Florea, Matei, Ștefan sau Rădilă din Câmpulung (Quellen, I, 1886, 270-299). 


Evoluţia numărului de negustori din Câmpulung implicaţi 
în comerţul cu Brașovul (1503-1545) 




















Anul Nr. negustorilor 
1503 38 
1530 18 
1542 61 
1543 86 
1545 89 














(Manolescu, 1957, 199, Anexa 5) 


Registrele vamale ale oraşului Braşov menționează și raporturi de rudenie 
între negustori, de unde rezultă că meseria de negustor era deprinsă uneori 
din tată în fiu sau că fraţii se ocupau împreună de negot. Astfel în 1503, apare 
menţionat Stoica, feciorul lui Rădilă din Câmpulung (Quellen, I, 1886, 50), in 
1546, fratele lui Frăţilă din Câmpulung (Manolescu, 2, 2009, 29), iar în 1548, 
Sima cel Bătrân cu doi fii ai lui (Pakucs-Willcocks, 2009, 23). 

În alte cazuri, negustorii se asociau pentru a face negot, aşa cum au proce- 
dat Neacşu si Bomsilla (Quellen, I, 1886, 58), Golta Voica şi Stoica (Quellen, 
I, 1886, 65) in 1503; Neacşu si Frăţilă (Quellen, II, 1889, 477), in 1534 sau 
Frăţilă si Dumitru (Quellen, II, 1889, 584) in 1538; Nicolae si Tudor în 1546 
(Pakucs-Willcocks, 2009, p. 23), in 1547, Kriste, Iszar si Gheorg din Campu- 
lung, care au facut un transport in valoare de 207 florini aur, ori Voicu, Dumi- 
tru si Stamate din Câmpulung, care între anii 1547-1548, au făcut, împreună, 
două transportori în valoare totală de 2542 florini aur (Pakucs-Willcocks, 
2009, 22-23). Chiar şi registrele vamale ale Sibiului menționează negustori din 
Câmpulung care se asociau pentru a face comerţ, precum: Nicolae şi Tudor, în 
1546; Arszen si Ivan, Cristea, Isar si Gheorghe, Voicul, Dumitru si Stamate, în 
1547; Sima si alti doi, Stamate, Voico si Dumitru, in 1548; Stamate si Dumitru, 
in 1549 (Pakucs-Willcocks, 2009, 22, Tabelul 3). 

In cursul secolelor XV-XVI, intre negustorii din Campulung si cei din 
orasele transilvanene au existat raporturi de cooperare, dar uneori se iveau 
si conflicte, pentru rezolvarea carora se apela si la interventia domnilor Tarii 
Românești. 

În legătură cu Rădilă, negustor însemnat de altfel, care fusese chezaș într-o 
afacere de răscumpărare cu un turc, Vlad vodă Călugărul scria judeţului și 
pârgarilor braşoveni (în 1482-1495), să i se restituie acestuia cei 40 de florini 

reținuți pe nedrept (Parnuta si Trambaciu, I, 1999, 146-147, nr. 17). Tot in 
favoarea lui Rădilă din Câmpulung (Dlăgopole) scria județului si celor 12 
pârgari din Braşov (în 1495-1508), domnul Ţării Româneşti, Radu cel Mare 
(1495-1508), pentru 18000 de cuțite care nu-i fuseseră achitate de un sas 
„anume Blaj” (Parnuta si Trambaciu, I, 1999, 147-148, nr. 18). 

Judeţului şi celor 12 pârgari ai Braşovului se adresa, la 27 august (1512- 
1521), voievodul Neagoe Basarab „în privința afacerii unui om al nostru, anume 
Dobromir din Dlăgopole”, ca să i se plătească o datorie ce avea de încasat de la 
negustori din Brasov, având de plătit si el, la rândul lui datorii unui negustor 
turc (Parnuta si Trambaciu, I, 1999, 148-149, nr. 20). 

Printr-o scrisoare (1530-1535), judeţul Mitrea din Târgovişte si cei 12 pâr- 
gari interveneau „la ai nostri cinstiți si prea iubiţi si mai bătrâni, buni frați si 
prieteni, judeţului din Braşov, jupânului Lucaciu si celor 12 pârgari” în legătură 
cu o „afacere” în care au fost tovarăşi Neacşu din Câmpulung, Hristodor din 
Târgovişte, Lucaciu si Hanas Chilhav din Brașov, tovarasie pe care aceștia, ulte- 
rior, nu o mai recunoşteau (Parnuta si Trambaciu, I, 1999, 15, nr. 25). 

Despre o datorie neplătită de Lucaci si Hanasi Chilhav, scria Vlad vodă Vin- 
tila, județului si celor 12 pârgari brașoveni, într-o scrisoare datată 13 martie 
1533-iunie 1535, încercând sa obţină dreptate pentru „acei oameni ai nostri, 
anume Neacșu din Câmpulung și Stoica din Târgovişte”, cerând să li se plă- 
tească datoriile (Parnuta și Trâmbaciu, I, 1999, 153, nr. 26). 

O altă neînțelegere s-a ivit „pentru niște pește ce au luat pe datorie Aldea 
împreună cu Stan Galta de la jupânul Neacșu”. În legătură cu aceasta scria, între 
1542-1545, Stoica Hurduzău unul dintre orășenii de vază ai Câmpulungului, 
judelui Braşovului, instiintandu-l că fiii lui Neacşu opriseră „nişte aspri” celor 
doi datornici braşoveni (Parnuta si Trambaciu, I, 1999, 154, nr. 27). 

Dezvoltarea mestesugurilor câmpulungene a fost stimulată, în primul rând, 
de aşezare meșterilor artizani veniţi din Transilvania, în decursul secolelor. La 
început activitatea mestesugareasca și-a păstrat profilul agrar, fapt care demon- 
strează cât se poate de clar originea sătească a Câmpulungului (Hurdubetiu, 
Martu, Parnuta, Nicolaescu și Stănescu, 1974, p. 19). Mestesugurile au fost 
atestate documentar începând cu secolul al XV-lea, când apare în documente și 
„târgul” de la Câmpulung (1431) (DRH, B, I, 1966, 131, nr. 69). 

Intr-o prima etapa, mestesugurile s-au incadrat in productia de articole rea- 
lizate la comanda consumatorilor (Olteanu, 1962, 874), pentru ca mai apoi sa 
treacă la producția de piaţă cerută în primul rand de frecvenţa si importanța 
tot mai crescândă a bâlciului anual de la Câmpulung. Aici erau comercializate 
mărfuri diverse, de la produse alimentare la mirodenii orientale, apoi unelte de 
tot felul, materiale si accesorii de îmbrăcăminte, ceramică, instrumente muzi- 
cale etc. 

Din secolele XV-XVI, meșteșugarii câmpulungeni au fost organizaţi în „fră- 
ţii” socio-profesionale sau „bresle, chiar dacă, documentar, ele sunt mentio- 
nate abia în secolul al XVIII-lea. Ei aveau lacase de cult proprii: olarii, aflați în 
partea de sud-vest a orașului, aveau Biserica Olarilor, al cărei hram era acela 
al patronului lor spiritual, Sf. Gheorghe; subarii, blănarii si cojocarii, aflaţi în 
partea de sud, în jurul Bisericii Subesti, cu hramul Sfinţilor Constantin si Elena 
(Hurdubetiu şi Martu, 1968, 35]; dogarii aparţineau de mănăstirea Negru 
Vodă (Hurdubetiu si Martu, 1968, 36); de-a lungul râului Târgului, în sud-est 
către centru se afla cartierul sau mahalaua Tăbăcarilor sau Tabacilor, iar pietra- 
rii se aflau în nord-vest, în mahalaua Schei (Irimia și Scarlat, 2004, 60). Însă, 
cea mai însemnată categorie socială a Câmpulungului a constituit-o aceea a 
negustorilor. 

Unii meșteșugari câmpulungeni, atrași de câștigurile pe care le puteau 
obține din practicarea meseriilor lor în târgurile din orașele transilvănene s-au 
stabilit definitiv, sau doar temporar, la nord de Carpaţi. Astfel analizând numele 
membrilor breslei blănarilor brașoveni, din registrule de breaslă din perioada 
1424-1498, îl întâlnim pe un anume meşter, Toma câmpulungeanul (Thomas 
Langenawer) (Quellen, IX, 1999, 33), iar in 1509 pe Nicolae câmpulungeanul 
(Nicklass Langenawer) (Quellen, IX, 1999, 292). 

În spaţiul românesc extracarpatic, apariţia şi dezvoltarea oraşelor ca centre 
economice, politice, administrative si religioase au generat cristalizarea unor 
elemente specifice de cultură urbană, elemente ce şi-au făcut simțită prezența 
îndeosebi după constituirea statelor medievale românești și fiind în legătură cu 
activităţile de factură politică, administrativă, juridică si religioasă ce reveneau 
resedintelor domneşti (Poncea, 1999, 245). 

În strânsă legătură cu apariţia unor elementelor de creaţie culturală clericală 
sau de „curte”, a luat naștere si s-a dezvoltat „şi o activitate a păturilor orășenești 
propriu-zise, născută din nevoile lor, oglindind interesele lor și având trăsătu- 
rile sale distincte” (Poncea, 1999, 246). 

Dezvoltarea relaţiilor comerciale, a mestesugurilor şi a comerțului impunea 
însuşirea unor cunoştinţe elementare de geografie, pentru ca cei care se ocupau 
de negot să poată călători pentru a-și vinde marfa în diferite târguri, sau cunos- 
tinte de matematică, pentru efectuarea de măsurători ori cântăriri. Artizanii 
aveau nevoie de cunoștințe tot mai aprofundate, necesare practicării meseriei 
lor, cunoscut fiind faptul că cioplitorii în piatră, îndeosebi cei care inscripti- 
onau crucile, pietrele tombale, pisaniile din pronaosul bisericilor, pictorii de 
biserici, gravorii ori matriterii de monezi, de peceti domnești sau boierești, 
aveau invitatura de carte. 

Scrisoarea lui Neacșu din Câmpulung, cel mai vechi document cunos- 
cut până acum, redactat în limba română cu litere chirilice, excepţie făcând 

preambulul în slavonă, semnifică, în opinia istoricului Flaminiu Martu „con- 
firmarea materială a trecerii limbii românești la rangul de limbă de cultură” 
(Martu, 1980, 247). 

Epistola negustorului câmpulungean reprezintă o importantă sursă de 
informaţii privind evenimentele epocii în care a fost redactată. Aceasta era 
adresată lui Johannes Benkner, judele sas al Brașovului (Puşcariu, 1930, 63) 
si, prin intermediul ei, Neacșu îl instiinta despre plecarea sultanului Soliman 
Magnificul din Sofia, despre faptul că erau mobilizați câte 50 de oameni din 
fiecare localitate ce vor servi drept ajutor pentru corăbiile armatei, despre tre- 
cerea corăbiilor pe la Porţile de Fier, precum si despre „slobozia” de a trece 
prin Tara Românească, acordată de sultan lui Mehmed-beg, veste care a provo- 
cat teamă voievodului Neagoe Basarab. 'Toate aceste informaţii fuseseră aflate 
de către Neacşu de la nobilii invecinati si de la Negre, ginerele său. Faptul că 
oştile otomane urmau să traverseze teritoriul Ţării Românești pentru a ajunge 
în Transilvania constituia un real pericol pentru braşoveni. 

Deşi nu este datată, scrisoarea a fost încadrată în timp la data 29 sau 30 iunie 
1521 (Cazacu, 1968, 525-528), de către istorici pe baza informaţiilor pe care 
le dă autorul în rândurile acesteia. 

Pe lângă ,vestile politice” (Iorga, 1905, 283), scrisoarea conține si informa- 
ţii „cu tangente economice destul de transparente” (Martu, 1980, 248), mai 
ales prin recomandarea pe care o face judelui sas „să va paziti cum știți mai 
bine”, expresie care nu ar putea avea funcționalitate și pe linia unor interese 
comerciale (Martu, 1980, 248). 

Din rândurile scrisorii se poate observa mediul social din care provine 
acest Neacşu: un cunoscut orășean din Câmpulung, care pe lângă faptul că era 
negustor, în 1521, avea si calitatea de „judeţ al orașului”, asa cum aflăm din lista 
celor 119 judeti cunoscuţi ai Câmpulungului (Martu, 1980, 248). 

În concluzie, orașul Câmpulung, a fost, de-a lungul Evului Mediu, unul 
din cele mai importante centre economice şi comerciale ale Țării Românești, 
care s-a bucurat, în mod constant, de atenţia domnilor valahi. Totodată, aici, 
la Câmpulung a existat si un important punct de vamă si un loc de intersectare 
a unor drumuri comerciale spre Braşov, spre Piteşti şi spre Târgovişte. Orașul 
Câmpulung a fost vestit, pe tot parcursul Evului Mediu, datorită iarmarocului 
anual, care se tinea în preajma celebrării Sfântului Ilie (Vergatti, 2002, 221). 
Nu în ultimul rând, aici, la Câmpulung, s-a scris primul document în limba 
română cu alfabet chirilic. Marele nostru istoric, Nicolae Iorga, „cetind răva- 
sul câmpulungeanului Neacșu”, a subliniat următoarele: „se miră cineva de ce 
formă sigură si mlădioasă, de ce ortografie reflexivă, învățată, se întrebuințează 
pe acest petec de hârtie scris cu atâta pricepere de caligrafie” (Iorga, 1996, 317]. 

Despre un mare negustor muntean 
din prima jumătate a veacului al 
XVI-lea: Neacşu din Câmpulung 

ca fiind autorul primului document scris în limba română cu alfabet chiri- 
lic (Panaitescu, 1965, 117). 

După presupunerile lui Flaminiu Martu, jupânul Neacșu din Câmpulung 
(Neacsul ot Dlăgopole) ar fi trăit între anii 1480 (?) și 1545 (Martu, 1972, 13-14; 
Martu, 1980, 246; Parnuta si Martu, 1974, 5). Dacă pornim de la premisa că la 
1521, atunci când Neacşu i-a scris lui Johannes (Hans) Benkner, acesta se afla 
la maturitate si avea în jur de 40 de ani, atunci putem accepta faptul că el s-a 
născut în jurul anului 1480. Însă, nu avem nicio certitudine în această privință. 
Cât despre presupusul an al morţii lui Neacșu, respectiv 1545, avem rezerve 
serioase. Unul dintre cei mai însemnați medievisti români ai secolului trecut, 
Radu Manolescu, l-a găsit pe Neacșu din Câmpulung menţionat în registrele 
de vamă ale Braşovului din anii 1546 (Manolescu 2005, 3, 5, 29, 99, 190 si 199; 
Manolescu 2007, 156) şi 1547 (Manolescu, 2005, 264, 317, 354; Manolescu, 
2007, 175). Pe baza acestor informaţii putem afirma, așadar, că jupânul Neacșu 
a trecut „la cele veşnice” după anul 1547. 


I e la 1900 si până astăzi, Neacşu din Câmpulung a fost îndeobşte cunoscut 


* KK 


Dupa opinia lui Flaminiu Martu, numele de familie al lui Neacsu ar fi fost 
Lupa (Martu, 1980, 245). Trebuie, totusi, precizat faptul ca primul care a men- 
tionat „numele întreg” de „Neacșu Lupa” (Luppa Nagzul) (Quellen, 1886, I, 
19) a fost Nicolae Iorga (Iorga, 1905, 282). In ceea ce ne priveste, credem ca 
yNeacsu” a fost numele de botez, iar „Lupa” o poreclă. 

Din scrisoarea trimisă lui Hans (Johannes) Benkner din Brașov, la sfar- 
şitul lunii iunie 1521, aflăm numele ginerelui jupânului Neacşu din Câmpu- 
lung, anume Negre (DRH, B, II, 1972, 402-403, nr. 209). Prin urmare, putem 
afirma cu certitudine că Neacșu a avut o fată, al cărei nume, din nefericire, nu-l 
cunoaștem. Apoi, dintr-o scrisoare datată după unii istorici în 1521 (Toci- 
lescu, 1931, 455-456, nr. 455), iar după alţii între 1542-1545 (Bogdan, 1902, 
309-310, nr. CLXXXVI) adresată judelui şi pârgarilor brașoveni de către un 
alt orasean câmpulungean, Stoica Hurduzau, aflăm despre „fiii” lui Neacşu din 
Câmpulung (au fost cel puţin doi, în opinia noastră), însă numele acestora nu 
sunt menţionate (Tocilescu, 1931, 455-456, nr. 455). Documentele cercetate 
până la acest moment nu ne-au furnizat si alte informaţii cu privire la copiii lui 
Neacșu, cât despre soţia acestuia nu stim absolut nimic. 


XXX 


Majoritatea istoricilor care au scris despre Neacşu (Rautescu, 1943, 11; 
Panaitescu, 1965, 117; Cazacu, 1968, 525; Parnuta, 1974, 6; Martu, 1980, 
246-247; Oprea, 2001, 76; Neagoe, 2012, 87-88, 137) au susținut faptul că 
acesta a fost un orăşean de vază, un important membru al patriciatului urban 
din Câmpulung (Rădvan, 2003, 58). Numeroasele menţiuni despre Neacșu 
în „registrele vigesimale” braşovene dovedesc cât se poate de clar acest lucru. 

Astăzi este bine cunoscut faptul că cel care a descoperit Scrisoarea lui Neacşu, 
in Arhiva orașului Brașov, la sfârşitul secolului al XIX-lea, dar nu a apucat să 
o şi publice, a fost arhivarul Friedrich Wilhelm Stenner (1851-1924), orga- 
nizatorul acestei instituţii, pe baze moderne, între anii 1878-1903 (Nussbă- 
cher, 1978, 204-205; Oprea, 2011, 74). Cel care a publicat-o prima oară a fost 
Nicolae Iorga, in 1900. În chip inexplicabil, însă, Nicolae Iorga a vorbit atunci 
despre „boierul Neacșu din Câmpulung” (Hurmuzaki, 1900, 843, n. 1). Mai 
târziu, în a doua jumătate a secolului XX, Gheorghe Parnuta si Flaminiu Martu 
au pus sub semnul întrebării această afirmaţie, ei precizând faptul că, în veacul 
al XVI-lea, boierii nu ajunseseră, să se integreze în comunitatea urbană a Câm- 
pulungului (Parnuta și Martu, 1974, 6). Este îndeobşte cunoscut faptul că, cel 
putin până în primele decenii ale secolului al XVII-lea, domnii Ţării Româ- 
nesti au interzis boierilor să cumpere proprietăţi în oraș sau în moşia acestuia 
(Hurdubetiu si Martu, 1968, 34-65). De altfel, unele documente cuprinse în 
Pânza sau Ocolnica oraşului Câmpulung dovedesc cât se poate de clar acest 
fapt. Iată de pildă, în această privință, Radu Mihnea, domnul Ţării Românești, 
poruncea, la 7 mai 1615, „să nu fie volnic niciun boier, nici sluga domniei mele 
ca să ciara la domnia mea măcar loc sau măcar moşie de oraș, ori casă sau loc 
la oraș, sau delnita la câmp, sau măcar vie orășenească, măcar fie orice ar fi, ci 

numai orăşanii să fie volnici să facă ce vor vrea ei cu aceste moșii” (Trambaciu 
şi Pârnuţă, [1997], 72-73, nr.2). 

În registrul vigesimal braşovean din anul 1503, Neacșu din Câmpulung 
(Nagzul de Compolong) figura printre acei „mari negustori” (mercatores magni) 
veniți din Tara Românească, pentru a face negot (Quellen, 1886, I, 58). Până 
la 1547, acesta a rămas un negustor extrem de activ pe piața brașoveană, el 
aducând aici cantități însemnate de peste si mărfuri turcești din oraşele de la 
Dunăre (Răuţescu, 1943, 11), mai cu seamă, credem noi, de la Nicopole (Nea- 
goe, 2009, 73, n. 57). 

Registrele vamale braşovene din anii 1503 şi, respectiv, 1542 relevă faptul 
că negustorii munteni (jupanul Neacșu din Câmpulung numărându-se printre 
aceştia) aduceau la Braşov cantități însemnate de peste sărat (crapi, stiuci, salai, 
moruni, somni, scrumbii), dar și de icre de morun, de crap și de știucă (Mano- 
lescu, 1957, 126-127 şi 131), cantităţi importante de miere și ceară (Mano- 
lescu, 1957, 120 şi 134), apoi piei de vită şi lână, slănină, seu, vinuri, cereale și 
produse orientale, mirodenii mai cu seamă (Dumitrașcu și Maximescu 2002, 
58), cumpărate de la negustorii greco-levantini si turci din oraşele dunărene 
(Manolescu, 1957, 120; Neagoe 2012, 137). Tot astfel, negustorii sași sau cei 
munteni aduceau în Tara Românească numeroase si variate produse de factură 
apuseană, precum postav, catifea de Ypres, Louvain, Buges, Koln, Bergamo si 
Verona, din Cehia si Polonia, dar si produse locale, braşovene, precum fier, 
aramă, unelte agricole, cuțite, pânzeturi, postav ordinar, mantale, pălării, cio- 
rapi şi alte „mărunțișuri” (parvalia) (Manolescu, 1957, 120, 155 şi 165). 

Pentru mărfurile aduse la Brasov, negustorii munteni plăteau taxa vamală 
sau „vigesima” în bani sau în produse, respectiv a 20-a parte din valoarea lor 
(Dumitraşcu şi Maximescu, 2002, 59-60). 

Documentele interne îl mai atestă pe Neacşu din Câmpulung în strânse 
legături si chiar asociat cu alti negustori munteni, mai cu seamă de la Targo- 
vişte: Sava ori Savu, menționat la 21 decembrie 1531 (Bogdan, 1902, 142, 
nr. CXLV; Tocilescu 1931, 318, nr. 321), Stoica, menţionat la 13 martie 1532 
(Tocilescu, 1931, 329, nr. 330) şi Hristodor, atestat între 1531 şi 1532 (Toci- 
lescu, 1931, 450, nr. 449). 


* KK 


Aspectul cel mai important care ar trebui lamurit pentru totdeauna, in opi- 
nia noastră, este acela legat de presupusa calitate de , jude” al oraşului Câm- 
pulung pe care ar fi deținut-o Neacșu, la 1521. Încercăm, în cele ce urmează, 
analizând cu mare atenţie documentele epocii in care a trăit Neacşu, să facem 
lumină în această privință. Este bine cunoscut faptul că marele istoric Nicolae 

Iorga, atunci când a publicat, pentru prima oară, celebra „scrisoare” a lui Neacşu 
din 1521, nu a precizat absolut nimic în legătură cu deținerea de către acesta 
a funcţiei administrative de „jude” sau ,judet” (slav. sudet) al oraşului Câm- 
pulung (Hurmuzaki, 1900, 843, n. 1). Cei care au republicat documentul din 
1521, după Nicolae Iorga, respectiv loan Bogdan (1902), Stoica Nicolaescu 
(1905) şi Grigore G. Tocilescu (1931) n-au precizat absolut nimic în legătură 
cu faptul că Neacşu ar fi deținut calitatea de jude al Câmpulungului. Același 
lucru se poate spune si despre editorii vol. II Documenta Romaniae Historica, 
respectiv Ştefan Ștefănescu si Olimpia Diaconescu (1972). 

Totuşi, în modul cel mai firesc cu putinţă, ne punem întrebarea: cine a fost 
acela care, pentru prima oară, a găsit de cuviinţă să-l considere pe Neacșu drept 
„primul judeţ” al orașului Câmpulung? După cât se pare, este vorba despre 
Dumitru I. Băjan (1871-1957), un binecunoscut specialist în domeniul arhi- 
visticii şi al paleografiei româno-chirilice din prima jumătate a secolului XX 
(Băjan, 1929, 55). 

Cel mai interesant ni se pare faptul că toţi istoricii argeseni şi musceleni din 
secolul trecut au preluat şi întărit această opinie, însă cei mai multi fără argu- 
mente si, bineînţeles, fără dovezi. Amintim aici pe cei mai importanţi: pre- 
otul Ioan Rautescu (1892-1974), filologul si pedagogul Gheorghe Parnuta 
(1915-2009), profesorul universitar Ştefan Trambaciu (1942-2015). Dintre 
istoricii locali, singurul care a încercat să argumenteze clar faptul că Neacșu a 
exercitat funcția de jude al oraşului Câmpulung a fost Flaminiu Martu (1913- 
1990). Analizând textul scrisorii din 1521, adresată lui Johannes Benkner din 
Braşov, Flaminiu Martu a presupus că Neacșu ar fi avut la vremea aceea cali- 
tatea de „jude” al comunităţii urbane câmpulungene, asa după cum si Johan- 
nes (Hans) Benkner ar fi deținut, tot atunci, funcţia de „jude” al Brașovului 
(Martu, 1980, 248; Oprea, 2011, 76). Felul cum a fost redactată scrisoarea 
din 1521, prezintă, în opinia lui Flaminiu Martu, suficiente „elemente proba- 
torii” care dovedesc clar faptul că Neacşu a fost omologul lui Hans Benkner. 
Pornind de la formula de adresare, folosită de Neacşu fata de Hans Benkner, 
respectiv „spun domniei tale ca mai marele meu’, Flaminiu Martu a emis 
ipoteza, neintemeiata în opinia noastră, potrivit căreia ,judetii Câmpulun- 
gului acordau colegilor lor brașoveni o întâietate de prestigiu” (Martu, 1980, 
248). E greu de crezut că mai-marii oraşului Câmpulung manifestau, la vre- 
mea aceea, vreun „complex de inferioritate” fata de mai-marii Braşovului. Să 
ne reamintim, totuși, faptul că unii dintre domnii Ţării Româneşti, precum 
Basarab cel Tânăr Tepelus (1477-1481), Vlad Călugărul (1482-1495), Radu 
cel Mare (1495-1508) şi Neagoe Basarab (1512-1521) nu s-au sfiit să apere 
şi să protejeze, în anumite momente, interesele negustorilor autohtoni (Bog- 
dan, 1902, 152, nr. CLIII; Bogdan, 1905, I, 176-177, nr. CXLV, 193-195, 

nr. CLIX, 225-227, nr. CLXXXVIII) în detrimentul celor brașoveni (Giu- 
rescu, 1973, 179-180; Neagoe, 2015, 125). 

La o atentă lectură a scrisorii din 1521, se poate observa, cât se poate de clar, 
faptul că Neacșu nu a folosit apelativul de „jude”, nici pentru Hans Benkner 
şi cu atât mai putin pentru el însuși. Dacă ar fi să „acceptăm” ideea că la 1521 
Neacşu a fost într-adevăr „jude al Câmpulungului”, atunci el s-ar fi prevalat, fără 
vreo reținere, în cuprinsul scrisorii sale, de această calitate însemnată. 

Contestând opinia unanim acceptată de istoricii din secolul trecut, potri- 
vit căreia Neacșu ar fi fost primul ,jude” sau ,judet” (judex, sudet, richter) al 
oraşului Câmpulung, Alexandru Ciociltan, cercetător ştiinţific la Institutul de 
Istorie „Nicolae Iorga” din București, a subliniat, relativ recent, faptul că pri- 
mul si singurul judeţ menţionat documentar în secolul al XVI-lea a fost Vlaicu 
(14 iunie 1545) (Ciociltan, 2015, 113). Totuşi, cu mai bine de un deceniu, 
înaintea acestuia, istoricul ieşean Laurenţiu Rădvan a relevat faptul că prima 
menţiune despre existenţa unui ,judet” (richter) al Campulungului, fără să îi 
cunoaștem numele însă, o găsim într-un document datat 11 februarie 1524 
(Rădvan, 2004, 118). Este vorba de o scrisoare în limba germană, adresată de 
judeţul si pârgarii din Câmpulung (Richter wnd Purger der Langer Aw) (Hur- 
muzaki, 1911, XV, 277, nr. DIII), care a fost tradusă de Nicolae Iorga in limba 
română (lorga, 1925,7, nr. VII). 

Şi totuşi, când anume apare menționat în documente primul jude al orașului 
Câmpulung? De la Silviu Dragomir şi Emil Virtosu aflăm că judeţul si parga- 
rii orașului Câmpulung au fost menţionaţi în jurul anului 1500, însă fără a fi si 
nominalizați, într-o scrisoare adresată de aceștia conducătorilor orașului Sibiu 
(Dragomir, 1927, 75-76, nr. 67; Virtosu, 1956, 482). După opinia lui Silviu Dra- 
gomir, pe această scrisoare fusese aplicat și sigiliul orașului Câmpulung, însă el 
era din păcate rupt si imposibil de reconstituit (Dragomir, 1927, 75-76, nr. 67). 

Daca maifestăm rezerve serioase în ceea ce priveşte calitatea de „jude” a lui 
Neacșu, astăzi putem afirma cu certitudine că el a fost un „om al domniei” sau, 
altfel spus, „în slujba domniei”, cel putin în vremea lui Vlad Înecatul (1530- 
1532) (Tocilescu, 1931, 318, nr. 321). 


xxx 


Jupânul Neacșu a fost, neîndoielnic, un bun cunoscător al realitatilor poli- 
tice din primele decenii ale veacului al XVI-lea. O dovedeşte cu prisosinta scri- 
soarea acestuia din vara anului 1521, adresată lui Johannes (Hans) Benkner, 
un reprezentant de seamă al elitei săsești braşovene, probabil jude al orașului, 
la acea vreme. La acest document extrem de important, ne vom referi în cele 
ce urmează. 

Așa după cum am subliniat și cu o altă ocazie, scrisoarea lui Neacșu din Câm- 
pulung reprezintă nu doar un document important pentru reconstituirea istoriei 
Țării Românești din deceniul trei al secolului al XVI-lea, ci si o mărturie rele- 
vantă pentru reconstituirea vieții culturale din acea vreme (Neagoe, 2012, 140). 

Primul care a stabilit, la început de secol XX, anul redactării scrisorii lui 
Neacşu din Câmpulung, respectiv 1521, a fost marele nostru istoric Nicolae 
Iorga (Hurmuzaki, 1900, 843, n. 1). În a doua jumătate a aceluiaşi secol, Matei 
Cazacu a stabilit si ziua si luna când acest document particular a fost emis: între 
29-30 iunie (Cazacu, 1968, 527), cu două luni înainte de cucerirea Belgradu- 
lui de către otomani. 

La scurtă vreme după ce a urcat pe tronul Imperiului Otoman, în toamna 
anului 1520, sultanul Süleymân a reluat politica de expansiune spre centrul 
Europei. Profitând de faptul că Europa era divizată din cauza diferitelor riva- 
litati şi mai cu seamă de lupta dintre marii suverani ai vremii, respectiv împă- 
ratul romano-german, Carol Quintul, si regele Franţei, Francisc I de Valois 
(Bernstein și Milza, 1998, III, 161), sultanul Siileymân a hotărât să pornească 
împotriva cetăţii Belgrad, considerată de otomani, de mai multă vreme, drept 
„poarta” către inima Europei (Inalcik, 1996, 81). 

Este îndeobşte cunoscut faptul că unii sultani încercaseră si în trecut să ia 
în stăpânire această fortăreață, care împiedica înaintarea oștilor otomane spre 
Buda şi Viena. Primul care a încercat să o cucerească a fost Murâd al II-lea, în 
anul 1440 (Mantran, 2001, 65), iar mai apoi Mehmed al II-lea, în 1456 (Man- 
tran, 2001, 80), însă niciunul nu a reușit să o facă. 

La 18 mai 1521, sultanul Süleymân părăsea capitala otomană, Istanbul, cu 
o numeroasă armată, de circa 80 000 de soldaţi, deși unele surse din epocă 
vorbeau chiar de 250 000 de soldaţi (Ciachir, 1972, 68-71). Coroborând 
informaţiile oferite de scrisoarea lui Neacșu din Câmpulung cu cele identifi- 
cate în unele documente sau cronici otomane putem reconstitui, cât de cât, 
evenimentele petrecute în vara anului 1521. 

Înainte de toate, trebuie să remarcăm faptul că acest locuitor de vază al ora- 
şului Câmpulung a fost un bun cunoscător al realitatilor politice si militare de 
la vremea aceea. În scrisoarea din 29-30 iunie 1521, Neacșu trimitea stiri preti- 
oase lui Hanăș Begner (Johannes Benkner), probabil jude al Brașovului la vre- 
mea aceea (Hurmuzaki, 1900, 843, n. 1), cu privire la expediția militară inițiată 
de sultanul otoman împotriva Belgradului (DRH, B, 1972, II, 402, nr. 209). 

Hans (Johannes) Benkner era, aşadar, informat cu privire la faptul că sulta- 
nul tocmai părăsise Sofia, împreună cu întreaga sa armată, el deplasându-se „în 
sus pre Dunăre”. Neacşu tocmai ce aflase această informaţie de la un negustor 
venit de la Nicopole la Câmpulung (DRH, B, 1972, II, 402, nr. 209). Cum aces- 
tui negustor i-au trebuit cel putin vreo 4 zile să străbată călare Tara Românească 

de la Dunăre şi până la Câmpulung (Călători străini, 1971, III, 672) putem 
spune că sultanul a părăsit Sofia în jurul datei de 25 iunie 1521. 

Acest „om de la Nicopole” fusese martor ocular la trecerea ambarcatiunilor 
turceşti „pre Dunăre în sus”. Pentru manevrarea acestor ambarcaţiuni, turcii 
recrutaseră câte 50 de oameni, ca vâslași, din toate cetăţile aflate de-a lungul 
Dunării. Se vorbeşte apoi, în scrisoarea lui Neacşu, de trecerea corăbiilor tur- 
cești „prin locul acela strimtul” (astăzi Porţile de Fier), cunoscut și de mai- 
marii Braşovului. 

Neacşu îi aducea la cunoștință lui Johannes Benkner acţiunile întreprinse, 
nu cu mult timp în urmă, de Mehmed bey, guvernatorul (sancâkbeyi) provin- 
ciei de Nicopole (Neagoe, 2004, 26-27), care primise, probabil, poruncă de la 
sultan, ca să împiedice eventuale atacuri maghiare, dinspre Banat şi Transilva- 
nia, asupra oștirii otomane care se îndrepta spre Belgrad. 

Informaţiile despre acțiunile lui Mehmed bey, care îl ingrijorau, după cât se 
pare, pe domnul Ţării Românești, Neagoe Basarab, fuseseră primite de Neacșu 
de la nişte boieri români care își aveau moșiile aproape de Dunăre, ele fiind 
confirmate și de Negre (Negrea, Negru), ginerele lui Neacșu (DRH, B, 1972, 
II, 403, nr. 209). 

Pentru a înțelege mai bine succesiunea evenimentelor din vremea aceea, 
trebuie să facem apel la alte două surse istorice: cronica lui Ibrahim Pecevi şi 
memoriul (arzumahzar) adresat de Mehmed bey marelui vizir, cel mai pro- 
babil la mijlocul lunii iunie 1521. Din cronica lui Pecevi (Tarih-i Pecevi) aflăm 
că Mehmed bey, în fruntea unei trupe de cavalerie uşoară otomană (akinci), 
trecuse prin Tara Românească cu scopul de a prada si jefui ţinuturile din sudul 
Transilvaniei si mai apoi pe cele din împrejurimile Timişoarei (Cronici turcești, 
1966, I, 472). Pe de altă parte, odată ajuns în Tara Românească, Mehmed bey 
avea să comunice marelui vizir Piri Mehmed pașa despre întâlnirea avută cu 
domnul acestei tari, Neagoe Basarab. Acesta din urmă, deși s-a arătat gata să-şi 
îndeplinească obligaţiile militare fata de otomani, s-a plâns totuși, înaintea lui 
Mehmed bey, de faptul că „este suferind”, iar fiul său, Theodosie, era prea mic 
pentru a lua parte la expediția otomană în Transilvania, condusă de Mehmed 
bey. După unele opinii, Neagoe Basarab ar fi suferit si murit din cauza tubercu- 
lozei (Vatamanu, 1972, 72-73). În ceea ce ne privește credem că a fost vorba, 
mai degrabă, de febră tifoidă (tifos). 

Domnul a numit în fruntea unei trupe de oșteni români doi dintre dregă- 
torii săi importanți: vornicul (palatinus) si vistiernicul (thesaurarius) (Docu- 
mente turceşti, 1976, I, 13, nr. 12). În acea vreme, dregătoria de mare vornic era 
deținută de Udrea din Boldesti (Lista dregătorilor, 1960, 567), iar cea de mare 
vistiernic era îndeplinită de Dumitru din Văcăreşti (Lista dregătorilor, 1960, 
573). Cât priveşte adunarea întregii ostiri a Țării Româneşti, Neagoe Basarab 


70 CLauDIU-ION NEAGOE 


îi solicita lui Mehmed bey un răgaz de cel putin 20 de zile (Documente turcești, 
1976, I, 13, nr. 12). În ceea ce ne privește, credem că Neagoe Basarab nu făcea 
decât să tragă de timp, astfel încât să nu fie nevoit să participe alături de oto- 
mani la expediția împotriva Belgradului (Neagoe, 2012, 143). 

În cele din urmă, sultanul Siileymân a ajuns cu oastea sa sub zidurile Bel- 
gradului. După mai bine de o lună de asediu, în care otomanii au săpat canale 
subterane și au tras în continuu cu tunurile asupra cetăţii, sultanul a cucerit 
Belgradul, în ziua de 29 august 1521 (Inalcik, 1996, 81), el dând astfel o puter- 
nică lovitură regatului maghiar (Gemil, 1991, 168). Neindoielnic, victoria oto- 
manilor a fost favorizată si de neimplicarea trupelor nobiliare conduse de Ste- 
fan Bathory, aflat în fortăreața de Petrovaradin, precum și a oștilor voievodului 
Transilvaniei, loan Zăpolya, care își avea tabăra la Lipova, în Banat (Căzan și 
Denize, 2001, 224). 

Scrisoarea lui Neacşu din 
Câmpulung. O istorie agitată 


Bogdan-Florin Popovici 


(Arhivele Naţionale ale României, Serviciul Judeţean Braşov) 


mai încerca să adaugi ceva relevant despre scrisoarea transmisă de 

Neacşu din Câmpulung către judele Brașovului este o încercare extrem 

de riscantă. Ca monument de limbă, Scrisoarea... este deja de notorietate 
publică, fiind prezentă si în manuale școlare. A fost editată și publicată, la nivel 
de text și imagine, de nenumărate ori; limba folosită a fost analizată detaliat de 
specialişti; însemnătatea ei este unanim recunoscută!. 

Negustorul Neacşu este un personaj istoric cu o celebritate pe care viaţa lui 
obişnuită nu ar fi bănuit-o, iar Hans Benkner este probabil cel mai cunoscut 
primar al Braşovului în literatura română. Prin urmare, materialul de fata nu isi 
propune să aducă noutăţi despre documentul în sine. În schimb, isi propune 
să recapituleze o istorie interesantă și contextualizata a unui document, care 
relevă natura schimbătoare în timp a valorilor. Textul va fi structurat pe S sec- 
tiuni, inegale ca întindere, dar care marchează, în opinia noastră, secvenţe in 
înțelegerea documentului și jalonează istoria sa. 


I. Scrisoarea 


I.1. Obiectul. Documentul transmis către judele Braşovului este păstrat 
de Arhivele Naţionale, Serviciul Judeţean Braşov, în fondul Primăria Bra- 
şov, colecţia Stenner slavo-română, sub numărul 472 (cod informatic unic: 
BV-F-00001-4-1-472). 

Textul este scris pe un suport de hartie, fara filigran, cu dimensiunea de 
20.8 x 15.4 (stanga) „respectiv 15.9 cm (dreapta), cu margini neregulate. Supor- 
tul papetar a fost initial împăturit, fiind vizibile urmele a 2 plieri orizontale (la 
aproximativ 2 cm de marginea de sus, respectiv 8 cm de marginea de jos) și a 
două plieri verticale (la aproximativ 6 cm de marginea din stânga, respectiv 
aproximativ 7 cm de marginea din dreapta), rezultând astfel 9 sectoare, dispuse 

câte 3 pe 3 niveluri. Aceste plieri au rezultat într-un format de scrisoare împătu- 
rita de 8.1 x 7.3 cm. Simetric fata de linia mediană de pliere orizontală, la 1 cm 
distanță una fata de cealaltă pe prima linie de pliere verticală (numărând din 
stânga) există două pete cu diametrul de 0.6 cm. O a treia pată pe fata docu- 
mentului este rezultatul impregnării substanţelor din sigiliul de închidere de pe 
verso. În cele 4 colţuri ale suportului se află perforatii, cel mai probabil rezultate 
în urma străpungerii documentului pentru a fi expus (bolduri sau piuneze). De 
asemenea, pe latura de jos există două rupturi, de 1,2 cm adâncime, la distanță 
de 11, respectiv 4.1 cm distanţă de marginea din stânga. 

În dreapta jos este scris în creion numărul documentului în cadrul colec- 
tiei (,,472”); însemnarea datează, aşadar, cel mai devreme, din 1894. De ase- 
menea, pe marginea de jos, la 8 cm de marginea din dreapta, în creion, este 
indicată limba documentului (scris care, foarte probabil, îi aparţine lui Fr. 
Stenner): „Rum[ănisch]”. În stânga jos, extrem de ștearsă”, există o ștampilă 
ovală de proprietate, aplicată probabil în intervalul 1935-1950 („Proprietatea 
Arhivelor Brașov”). 

Pe verso, în sectorul central inferior, aproape de linia mediană de impaturire 
orizontală, se află înscrisă adresa, în slavonă. Sub adresă se afla un sigiliu aplicat 
„de ceară galbenă” sau albă, care astăzi este căzut (era astfel și la 1900) (Iorga, 
1900, 843, n. 1; Bogdan, 1905, XXXIV, n. 1); urma sigiliului, circulară, are un 
diametru de 1.7 cm. 

În partea de sus, de la stânga la dreapta, pe fiecare sector rezultat din împătu- 
rire se află aplicată câte o stampila de proprietate. Prima din stânga, în germană 
cu caractere latine, în tuş albastru („MAGISTRATSArchiv / DER STADT 
KRONSTADT”) este similară cu a altor documente și a fost cel mai probabil 
aplicată de Friedrich Stenner în procesul de prelucrare a arhivei (până în anul 
1894). Ştampila are o dimensiune de 5,3 x 1,6 cm. Celelalte două ştampile 
sunt similare cu cea de pe recto (ovale, cu text „Proprietatea Arhivelor BRA- 
SOV, dimensiune 2,4 x 1,4 cm). Sub prima și a doua stampila există o insem- 
nare cu creionul (,,XII”), tăiată. 

În partea inferioară, în cadranul 7 si 9 există 4 stampile. În stânga, una sub 
cealaltă, ștampila ovală de proprietate. În sectorul 9 sus este aplicată o stampilă 
ovală de proprietate, iar dedesubt o ştampilă mai mare de cotare (3,6 x 3 cm), 
completată cu cerneală (în exergă: „Documentele Arhivelor Brașov”; în centru: 
„N-rul. 472/ Fondul: Ab I bb'Y/ Anul 1521 II/ Dela: Neacsul din C-lung”). Şi 
această stampila pare a fi aplicată în perioada 1935-1950. Stampilele aplicate 
în perioada interbelică au folosit tuș violet. 

Textul principal este scris in limbă română, cu insertii de cuvinte slavone, 
cu caractere chirilice cursive (Panaitescu, 1965, 117). Adresa din protocol este 
scrisă în slavonă, la fel si formula de complimentare din escatocol*. 


Scrisoarea lui Neacşu din Câmpulung. O istorie agitată 75 


Documentul nu prezintă un formular diplomatic elaborat, ceea ce indică 
lipsa vreunui caracter solemn si, implicit, o familiaritate între emitent şi desti- 
natar. În egală măsură relevă folosirea documentelor scrise în românește pen- 
tru a transmite/păstra informaţia, în banalul activităţilor cotidiene, scrierea 
nefiind rezervată unor activități oficiale. De asemenea, este un indiciu asupra 
faptului că fie judele cunoștea limba română, fie exista un interpret la nivelul 
aparatului administrativ al oraşului. 

Documentul este in general considerat originali, în ciuda lipsei unor 
semne de validare explicite. Din câte știm, nu au fost efectuate analize spe- 
ciale ale suportului sau scrisului, dar continuitatea de păstrare (asupra căreia 
vom reveni mai jos) nu oferă indicii despre o posibilă intenţie de alterare a 
documentului. 

De asemenea, documentul nu este datat. Pe baza contextului istoric (vom 
reveni mai jos), Nicolae Iorga l-a datat în anul 1521 (Iorga, 1900, 843, n. 1). 
Ulterior, Matei Cazacu (Cazacu, 1968, 525-528), confirmat în analiză de arhi- 
vistul brașovean Gernot Nussbăcher (Nussbăcher, 1986, 74-80) a îngustat 
intervalul de timp, datând redactarea documentului între 29-30 iunie 1521. 

1.2. Informaţia. Desi o scrisoare a unui negustor, textul documentului nu 
are nimic „comercial”, ci este în esenţă o informare de natură militar-strategica: 


„Mudromu I plemenitomu, I cistitomu I bogom darovanomu jupan Hands Bengner 
ot Brasov mnogo zdravie ot Nécsu ot Dlagopole®. I pak’ dau ştire domnie tale za* 
lucrul turcilor, cum am auzit eu că împăratul au esit den Sofiia, si aimintrea nu e, şi 
se-au dus în sus pre Dunăre. I pak să ştii domniia ta că au venit un om de la Nicopole 
de miie me-au spus că au văzut cu ochii lor că au trecut ciale corăbii ce ştii si domniia 
ta pre Dunăre în sus. I pak să știi că bagă den toate oraşele câte SO de omin să fie 
de ajutor în corăbii. I pak să ştii cumu se-au prins neste meşteri] den Țarigrad cum 
vor treace ceale corăbii la locul cela strimtul ce ştii si domniia ta. I pak spui domniie 
tale de lucrul lui Mahamet beg, cum am auzit de boiari ce sunt megiias(i) şi de 
generemiiu Negre, cum i-au dat împăratul sloboziie lui Mahamet beg, pe io-i va fi 
voia, pren Teara Rumânească, iară el să treacă. I pak să ştii domniia ta că are frică 
mare şi Băsărab de acel lotru de Mahamet beg, mai vârtos de domniile voastre. I 
pak spui domniietale ca mai marele miu, de ce am înţeles şi eu. Eu spui domniietale 
iară domniiata esti înțelept si aceste cuvinte să tii domniiata la tine, să nu ştie umin 
multi, si domniile vostre să vă paziti cum ştiţi mai bine. I bog te veseli?. Amin.” 
(Iorga, 1900. 843, n. 1) 


Pe verso, adresa: 


yAnteleptului si cinstitului si de Dumnezeu dăruitului, jupânului Hands Begner din 
Brasov” (Tocilescu, 1931, 458). 

1.3. Contextul emiterii si impact. Istoricii care s-au aplecat asupra scri- 
sorii au identificat contextul în care aceasta a fost redactată și transmisă. După 
moartea sultanului Selim (28 septembrie 1520), Ungaria a refuzat să plătească 
noului sultan Suleiman un tribut anual pentru menţinerea păcii. Ca urmare, 
Suleiman II a pornit în primăvara anului 1521 o campanie împotriva Ungariei. 
În 22 iunie 1521, sultanul şi armata sa au pornit din Sofia, în timp ce un corp 
de armată, incluzându-l pe cel condus de Mahomed Bey, era planificat să atace 
Ungaria prin Transilvania, traversând Tara Românească. Desi Neagoe Basarab, 
domnul Țării Românești, avea tratat cu Ungaria din anul 1517 (Niissbacher, 
1986, 76) şi în 28 iunie la Buda încă se spera că 8 000 de oameni din armata 
munteană urmau să se alăture armatei maghiare împotriva turcilor, după o zi 
aceste speranţe erau deja infirmate, căci se aflase că armata domnitorului se 
alăturase turcilor (Cazacu, 1968, 527). Asa cum anticipa Neacşu în scrisoare, 
teama de turci a fost mai mare. Grosul trupelor otomane sub comanda sultanu- 
lui s-a deplasat însă prin sud și a cucerit Belgradul în 29 august 1521 (Niissba- 
cher, 1986, 76), deschizând calea spre înfrângerea armatei ungare de la Mohács 
(1526), care avea să marcheze sfârșitul regatului maghiar. 

Aprofundând, din perspectivă brașoveană, cercetările din perioada trans- 
miterii scrisorii, Gernot Nussbacher a remarcat în socotelile orășenești plata 
unui număr semnificativ mai mare de curieri si iscoade în Tara Românească, in 
lunile mai-iulie 1521 (Quellen, 1886, 1, 337-345). Scrisoarea se încadra aşa- 
dar în linia eforturilor administraţiei locale de cunoaștere a situaţiei militare 
de la sud de Carpaţi. De asemenea, începând din iulie se iau o serie de măsuri: 
„convocarea adunării Țării Bârsei pentru stabilirea planului de apărare la 12 iulie, 
trimiterea unei informări către vicevoievodul Transilvaniei, trimiterea unor iscoade 
în Tara Românească, transportul unor puscasi la Bran, paza în munţi efectuată de 
locuitorii din Baciu în pasul Timiş” (Niissbacher, 1986, 76; Quellen, 1886, 1, 
345-347). Însuşi Johann Benkner, judele primar al Brașovului, împreună cu 
senatorul Johann Beer, s-au dus la curtea domnului Neagoe Basarab (Quellen, 
1886, 1, 347-348), iar Gernot Nussbăcher apreciază ca efect al acestei delega- 
tii faptul că Brașovul a fost ocolit de incursiunile turcești din vara anului 1521 
(Niissbacher, 1986, 76). 

1.4. Personaje principale. 

Autorul scrisorii a fost identificat mai întâi de Nicolae Iorga, drept „boie- 
rul Neacşu din Câmpulung” (Iorga, 1900, 843, n. 1). Fără a indica o referință 
şi fără a fi confirmat de cercetări ulterioare, probabil apelativul de „boier” a 
fost o prezentare entuziastă. Matei Cazacu îl caracterizează drept un „negustor 
binecunoscut în epocă, având relaţii active de comerț cu Braşovul” (Cazacu, 
1968, 525). Într-adevăr, registrele vamale și ale castelanilor de Bran îl mentio- 
nează de mai multe ori, pe un interval de timp de peste 30 de ani, între 1503 şi 

(probabil) 1534 (Quellen, 1886, 1, 1,7, 9, 15, 21, 24, 58-59; Quellen, 1889, 
2, 173, 223, 477)". In 1503, apare cu numele său complet, „Luppa Nagzul de 
Compolong” (Quellen, 1886, 1, 19), dar editorii volumelor de documente bra- 
sovene îl identifică de asemenea cu „Nagzul de Romesmark” (Quellen, 1886, 
1, 18) sau „Nagzul Roscha de Compolong” (Quellen, 1886, 1, 10). 

După cum remarcau Matei Cazacu şi Gernot Nussbăcher, Neacșu a impor- 
tat pe piața Braşovului atât peste, cât şi mărfuri orientale (covoare, stofe fine 
orientale din mătase, bumbac şi păr de cămilă, condimente (Cazacu, 1968, 
525; Niissbacher, 1986, 77). 

Neacşu era un personaj important, domnitorii şi alte autorități muntene 
intervenind pentru acesta în mai multe rânduri, în cazuri de litigii comerci- 
ale cu negustorii braşoveni". Unele procese au ajuns până la Universitatea 
Săsească din Sibiu și la regele János Szăpolya (Niissbacher, 1986, 78). 

În 1503, în evidenţele de târg ale Brașovului, figurează ca mare negustor 
(Quellen, 1886, 1, 58-59). Scrisoarea adresată judelui primar relevă şi ea acest 
statut; cum precizam mai sus, scrisoarea este transmisă ca o corespondență 
personală, ceea ce indică o dată în plus relaţii mult mai apropiate decât simple 
raporturi de afaceri cu un negustor oarecare. 

Destinatarul scrisorii. Johann (Hans) Benkner (cel Bătrân) a fost la rân- 
dul său un personaj cu o viata fascinantă. Conform lui Gernot Nussbăcher 
(Niissbacher, 1986, 78-79). Johann Benkner a fost fiul negustorului Christian 
Benkner (Niissbacher, 1986, 25-26), care locuia în cartierul Corpus din Bra- 
şov între anii 1480-1506, fiind si senator al oraşului (între anii 1484 si 1506). 
Fiul său devine proprietar de casă în cetate în 1494 (lângă Piaţa Sfatului), iar 
registrele vamale îl înregistrează ca un negustor cu activitate comercială bogată. 

În 1505 devine şi el senator (consilier orăşenesc), în 1510 villic (administra- 
tor economic), iar după 1511 a fost ales de mai multe ori jude (primar) al Bra- 
sovului (1511, 1512, 1513, 1515—1518, 1521, 1523 şi 1525-1526). În 1509, 
primeşte din partea lui Paulus Thomori, castelan al cetăţii Făgărașului, o curte 
nobiliară la Papipuszta, în comitatul Abaúj (Niissbacher, 1988, 28). În același 
an, regele Vladislav al II-lea al Ungariei i-a acordat lui Benkner o diplomă de 
înnobilare, conferindu-i si un blazon: pe un câmp albastru există o coroană de 
aur, din care se ridică o căprioară argintie cu o suliță străpunsă de gât (Gyárfás, 
1911). 

În anul 1517, a primit o nouă diplomă de înnobilare, care, spre deosebire 
de precedenta, acorda titlul nobiliar și urmaşilor săi: pe un fundal roșu, un gri- 
fon care s-a ridicat dintr-o coroană (Gyárfás, 1911). Nussbăcher presupune că 
această nouă s-a produs în semn de recunoaștere a meritelor sale la încheie- 
rea tratatului de alianță din 17 martie 1517 cu Neagoe Basarab, domnul Ţării 
Românești (Niissbacher, 1986, 79). 

În anul 1528, în contextul poziționării oraşului Braşov de partea lui Ferdi- 
nand de Habsburg, în disputa asupra moştenirii coroanei maghiare, o delegaţie 
braşoveană s-a deplasat la Praga, pentru a-i cere lui Ferdinand de Habsburg 
confirmarea vechilor privilegii ale orașului. Delegaţia era formată din judele 
orașului, Lukas Hirscher, projudele Johannes Benkner, notarul Nicolaus Pictor 
şi senatorii Johannes Fuchs, Antonius Aurifaber, Johannes Gold. Misiunea lor 
a fost plină de succes, dar, la întoarcere, în 22 iulie 1528, lângă Baia de Cris, 
delegaţia a fost atacată, iar Johann Benkner a fost ucis (Niissbacher, 1988, 42). 


IL. A fi primul... 


Desi prezentată curent drept „primul document în limba română”, Scrisoa- 
rea ... este de fapt primul document scris în limba română care s-a păstrat. 
Statutul este aşadar rezultatul probabil al hazardului, care a făcut ca acest docu- 
ment să fie păstrat în arhivele Braşovului, iar alte documente, poate mai vechi, 
să fie pierdute. 

Fără a intra în analize extinse, remarcăm faptul că în listele de impo- 
zite din Braşov apare un Gheorghe grămătic (Niissbacher, 1981, 117), între 
1480-1506. Or, este puţin probabil ca acesta să nu fi scris documente în limba 
română, furnizând astfel de servicii si către Magistrat”. Pe de altă parte, primul 
document păstrat, scris la Braşov în limba română și chiar primul, în opinia 
noastră, provenit din Transilvania (Niissbacher, 1981) este așa-numita Scri- 
soare a lui Popa Iane, datată la 20 iunie 1587'*. Emitentul, popa Iane (1575- 
1591), este „scriitor la cetate”, unde probabil furniza servicii de traducere și 
scriere a corespondenţei în limba română. 


III. Descoperirea 


Modernizarea administraţiei orășenești la Brașov, în a doua jumătate a 
secolului al XIX-lea, odată cu creşterea constientizarii importanţei izvoarelor 
istorice pentru istoria comunităţii a condus, în 1879, la ,institutionalizarea” 
arhivei istorice a orașului (Marin 2006). În acest context, a fost desemnat un 
angajat permanent, care a fost instruit în domeniul arhivistic, cu scopul de a 
prelucra arhiva veche, conform cu standardele profesionale ale epocii. Alege- 
rea fericită pentru acest post — si pentru arhivele braşovene — a fost Friedrich 
Stenner. După ce a urmat Dreptul la Budapesta și Graz, acesta a fost numit in 
funcţia de arhivar al orașului la 28 de ani si, timp de un sfert de secol, s-a pre- 
ocupat de organizarea şi punerea în valoare a documentelor păstrate de admi- 
nistratia orageneasca!’. In acest context, urmând alte două colecţii create de 
predecesorii săi Fronius şi Schnell, Friedrich Stenner a realizat o colecție de 

8 volume „din diferite documente găsite în arhivă în pachete şi cufere...[si] au 
fost aranjate cronologic si inserate în mape pentru a facilita utilizarea”. Primele 
volume sunt documente cu scriere chirilică din secolele XIV-XVII (Bericht, 
1984, 84). Între aceste documente, așa cum arătam mai sus, sub numărul 472, 
se află si scrisoarea lui Neacșu. 

Conform raportului de activitate cincinal, din 12 martie 1898, dorinţa sa ca 
aceste documente „în chirilică şi slavonă” (sic!) să identifice un specialist care 
să le facă accesibile ştiinţei și-a găsit împlinirea. Aceste documente au fost stu- 
diate în 1894 de profesorii universitari din Bucuresti, Grigore Tocilescu si Ion 
Bogdan, care, independent unul de altul si cu aprobarea primarului, au folosit 
documentele și „şi-au exprimat aprecierea si lauda despre aceste descoperiri, 
care sunt extrem de valoroase pentru istoria culturală a țării lor”!*. Conform 
Registrului de folosire a arhivei” , cercetătorii bucureşteni au fost prezenţi astfel: 











Perioada Persoana Acţiunea desfăşurată 
1894 
30 aprilie-3 | Grigore G. cercetare documente cu scriere 
mai Tocilescu chirilică 
21.08-1.09 | A Petrutu Transcrierea documentelor cu 


scriere chirilică pentru Academia 
de Ştiinţe din România (a creat o 
listă a acestor documente) 





1.09-5.09 Ioan Bogdan” transcrierea documentelor cu scri- 
ere chirilică 





5-71 Gr Tocilescu studierea documentelor cu scriere 
chirilica din colecţiile Fronius, 
Schnell, Stenner 
1896 

18.01-1.02 | loan Bogdan Folosirea documentelor cu scriere 
chirilică 

















Stenner relatează că Grigore Tocilescu l-a trimis pe un şef de birou de la 
Arhivele Statului din Bucuresti, A. Petrutu, care a ordonat cronologic docu- 
mentele si după emitent şi le-a inventariat. În timp ce Petrutu a scris inventarul 
în limba română, Stenner l-a scris în același timp în limba germană. Din cele 
759 documente din această colecţie, 476 au fost fotografiate de Carl Muscha- 
lek, din ordinul lui Tocilescu pentru lucrările sale, pe când celelalte documente 
în limba română au fost numai copiate sau făcute extrase. „După ce vor fi publi- 
cate, vom putea face regeste corespunzătoare în limba germană și astfel aceste 
documente vor fi accesibile şi cercetării istorice a patriei noastre”!?. 

Rivalitatea între oamenii de știință a determinat o întârziere a publicării 
celui mai vechi document păstrat scris in limba română. Desi prezenți cam în 

aceeaşi perioadă la arhivele din Braşov, primul care publică documente (studi- 
ate în 1895) este cercetătorul bulgar Liubomir Miletic, în 1896, dar scrisoarea 
lui Neacşu nu era printre ele. Grigore Tocilescu intenționa să scoată o „edi- 
tie monumentală” si a cerut copierea în mai multe exemplare a documente- 
lor, pentru Academia Română, copii pe care însă nu le-ar fi predat niciodată 
instituției. În ediţia sa de documente, publicată postum, în 1931, scrisoarea lui 
Neacşu figurează; deci Tocilescu o copiase şi intenţiona să o aducă publicităţii. 
Ioan Bogdan spera (probabil) să publice si el documentele, însă nu a reușit; ati- 
tudinea sa fata de Tocilescu, Miletic sau Iorga ar inclina spre această concluzie. 
Între timp, Nicolae Iorga studiază documentele de la Braşov (3.01-1.02.1899, 
12.05.1899, 15.09.1900, conform registrului de folosire) şi va publica, în sfâr- 
şit, scrisoarea lui Neacșu în 1900, cu precizarea: „până la publicaţia, anunţată 
de atâtea ori şi cu atâta zgomot, poate exagerat, a Academiei, iată și scrisoarea 
cea mai veche românească ce se cunoaște până acuma...” (Iorga, 1900, 843, 
n. 1). Ioan Bogdan va publica prima sa ediție în 1902, criticându-i acid pe toți 
competitorii săi, dar fără a include și scrisoarea lui Neacșu”. Scrisoarea a avut 
așadar parte de o apariţie prea puţin glorioasă în zona publică. Dincolo de riva- 
litati, rămân faptele: Iorga publică textul în limba latină în 1900, la 6 ani de la 
primul acces cunoscut al cercetătorilor români la document, dar ca o simplă 
notă de subsol. Bogdan ignoră complet documentul la prima ediţie, îl publică 
în reproducere chirilică în volumul său din 19052, dar tot ca o nota de subsol 
(Bogdan, 1905, XXXIV,n. 1). 

Însă, după datele disponibile, întâietatea publicării documentului după 
regulile academice îi revine unui „student la București” (cum îl înregistrează 
Stenner în Registrul de folosire a arhivei, în 1903). Stoica Nicolaescu va publica, 
în același an, documentul atât în transcriere chirilică, cât si în transcriere latină, 
cu explicaţii istorice (Nicolaescu, 1905, 24-26)”. În fine, la peste trei dece- 
nii de la „descoperire”, publicul vede ediţie proiectată de primul cititor al lui 
Neacșu, Grigore Tocilescu, cu redare completă (chirilice şi latină) a textului, in 
volumul sau postum... (Tocilescu, 1931, 456). 


IV. Plecarea 


În data de 27 august 1916, Austro-Ungaria era atacată de Regatul Româ- 
niei, care se alăturase Antantei, în Primul Război Mondial. În ziua următoare, 
Braşovul era ocupat de trupele române si abandonat de administraţia anteri- 
oară. Evoluţia situaţiei strategice a făcut ca peste o lună, la 8 octombrie, armata 
română să se retragă din oraș. 

În timpul administraţiei românești a orașului, din însărcinarea Marelui Car- 
tier General din 31 august 1916, Alexandru Tzigara-Samurcas a acționat „în 


Scrisoarea lui Neacşu din Câmpulung. O istorie agitată 8 


ţinuturile ocupate, pentru a lua măsuri de conservare a obiectelor si colecti- 

unilor de artă, aflătoare în muzeele, colectiunile publice, bisericile şi bibliote- 

cile de acolo” (Tzigara-Samurcaș, 1920, 26)%. Mai mult: „colegul însărcinat de 

Ministerul de Război să ia în primire «arhivele» din Transilvania nedând urmare 

misiunii sale, am fost nevoit să mă ocup şi de acestea, considerând că ne revin de 

drept deoarece proveneau de la voievozii nostri...” (Tzigara-Samurcaş, 1920, 27). 
În volumul său de memorii, Tzigara-Samurcaș revine cu detalii: 


„în Arhivul municipal al orașului Braşov, negăsind pe nimeni, iar pe un coridor, 
aruncate, mai multe mape de documente, pe care bănuindu-le a fi originalele celor 
publicate — în parte — de I. Bogdan, le-am ridicat si depus provizoriu la Direcția 
Generală a Arhivelor Statului, obținând chitanta nr. 357/30 sept. 1916 semnată 
de însuşi directorul general D. Onciul, pentru depunerea a 1942 documente de la 
domnitorii "Ţării Româneşti dintre anii 1379 si 1721. Cele mai multe din aceste 
documente de o necontestată importanță pentru noi sunt scrisori ale voievozilor 
Mircea Basarab, Constantin Brâncoveanu etc. către pârcălabii Braşovului. Genera- 
lul Crăiniceanu ...[era] încântat de ridicarea documentelor...” (Tzigara-Samurcaş, 
1999, 151-152). 


În memoriile sale, fostul primar al Braşovului Karl Ernst Schnell atribuie 
acțiunea unui intelectual român brașovean: „...profesorul braşovean St[inge], 
pentru a proteja şi asigura materialele de importante pentru istoria României, le-a 
încărcat între o mașină si le-a dus la Bucuresti (colecţia Schnell si alte documente). 
Dacă aceasta a fost inițiativă proprie sau a fost un ordin, nu pot să ştiu” (Schnell, 
1936, 12). 

După retragerea armatelor române, acțiunea de salvare nu a fost apreciată 
ca atare, arhivarul orașului, Fritz Schuster, raportând despre „furtul documen- 
telor” în cursul invaziei trupelor românești, despre transferul unor documente 
importante la Budapest (sic!, de fapt Bucuresti) si cerea efectuarea unei călăto- 
rii la Bucuresti pentru a recupera arhivele „furate de români”. 

Urmare a demersurilor efectuate de administraţia brașoveană, au fost între- 
prinse anchete în România ocupată, iar rezultatul acestora din 1918 relevă fap- 
tul că acele colecţii, predate Arhivelor Statului din București „pentru păstrare 
provizorie”, fuseseră transportate în 1916 la Arhivele din Iasi. De aici, după cum 
arată si Karl Schnell, bazându-se pe relatarea lui Sterie Stinghe, „au fost duse 
la Moscova, împreună cu tezaurul” (Schnell, 1936, 12). Documentele prelu- 
ate de armata română erau cele din colecţiile Fronius, Schnell și Stenner%. Ca 
atare, printre documentele plecate în exil se număra și scrisoarea lui Neacşu. În 
contul realizării României Mari s-ar fi putut trece si pierderea celei mai vechi 
mărturii păstrate a limbii române. 

V. Intoarcerea 


Reluarea relaţiilor diplomatice între România și URSS la 9 iunie 1934 a des- 
chis calea unei prime restituiri din tezaurul român de la Moscova, astfel încât 
în iunie 1935, România a primit 1443 de lăzi (135 de tone) conţinând arhive 
ale statului si instituţiilor particulare, documente si manuscrise ale Academiei 
Române”. Imediat, prin adresa 565/11 iunie, s-a cerut retrocedarea documen- 
telor ridicate în 1916. La 2 iulie 1935, dr. Constantin Sassu, directorul Arhivei 
istorice a municipiului Braşov raporta primăriei faptul că 


„nu s-a primit niciun răspuns de la Directiunea Generală a Arhivelor Statului si de 
la Ministerul de Externe la adresa numărul 5625 din 11 Iunie prin care se reclama 
documentele ridicate în anul 1916 din arhiva municipiului şi transportată împre- 
ună cu tezaurul la Moscova, cu toate că lăzile conținând arhivele româneşti au fost 
înapoiată de URSS si desfacerea lor la Bucuresti a început. Având în vedere insem- 
nătatea acestor documente pentru Brasov ar fi de dorit a se face interventiuni şi pe 
alte căi spre a se obține neapărat retrocedarea acestor documente”. 


Urmare a acestor intervenţii, directorul Arhivelor Statului, Constantin Moi- 
sil, a precizat că se va lua legătura cu Primăria Brasov după inventarierea lăzilor 
primite. Spre onoarea sa şi contrar practicii altor succesori ai săi, Constantin 
Moisil va respecta dreptul Arhivelor braşovene asupra documentelor si va efec- 
tua demersurile necesare pentru restituire. În data de 25 martie 1936, „la orele 
12.30”, „în cadrul unei mici manifestații culturale care să arate atât românilor de 
acolo cât şi populației minoritare că acest tezaur arhivistic a fost ridicat de trupele 
noastre spre a fi salvat de o evacuare cu urmări grave la Budapesta”, documentele 
aparținând celor 3 colecţii au fost restituite arhivelor braşovene (Marin, 2004, 
237-238). Cu această ocazie, scrisoarea lui Neacșu s-a întors acasă, acolo unde 
fusese păstrată timp de 395 de ani. 


În loc de concluzii 


In această scurtă prezentare am încercat să recapitulăm si să structurăm 
informaţiile cunoscute despre cel mai vechi document păstrat scris în limba 
română. Păstrat cel mai probabil ca rezultat al întâmplării si putin probabil uni- 
cat în epoca sa, putem spune că a fost mai putin apreciat de istoricii moderni, 
căutători ai marilor reconstituiri istorice, în ciuda caracterului său fundamen- 
tal pentru istoria culturii române. A fost păstrat în arhivele braşovene timp de 
aproape 4 secole, dar a fost ridicat pentru ,protectie” şi trimis în „exil. 

Din fericire, destinul i-a fost favorabil si s-a întors în arhivele braşovene, 
unde este si astăzi păstrat ca dovadă a modului in care societăţile de altădată 

funcționau firesc interetnic și a ironiei Istoriei, care ascunde adesea semnificații 
remarcabile în cele mai banale urme de cultură materială. 


Note 


1 


Deşi document esenţial pentru cultura poporului român, remarcăm faptul că nu a existat 
nicio încercare de înscriere a documentului în registrul UNESCO Memory of the World 
(https://en.unesco.org/programme /mow/register). 

Pentru explicaţii în acest sens, vezi istoricul documentului. 

Comparând fotografiile din ultimii 70 de ani, se poate observa creșterea nivelului de de- 
teriorare al impresiunii, rezultat al factorilor de degradare. 

Conform prezentării în engleză de pe Wikipedia, textul de închiere ar fi scris în limba bulga- 
ră; a se vedea, în acest sens, https://en.wikipedia.org/wiki/Neac%C8%99u%27s_letter. 
La loan Bogdan există o referinţă la un studiu care pune la îndoială caracterul original al 
documentului: H. Tiktin, Die rumänische Sprache, în “Grundriss der romanischen Philo- 
logie”, ed. 2, voi. 1 (Bogdan, 1905, XXXIV). 

“Preainteleptului si cinstitului, şi de Dumnezeu dăruitului jupan Hanăş Bengner din Bra- 
şov multă sănătate din partea lui Neacșu din Câmpulung” (în slavonă, în original). 

“Şi iarăşi” (în slavonă, în original). 

“despre” (în slavonă, în original). 

„Şi Dumnezeu să te bucure. Amin” (în slavonă, în original). 

În ultima menţiune, datând din 1534, apare ca „Nagsul” — element care permite doar 
presupunerea că este vorba de același personaj. Oricum, alte documente îl amintesc în 
relaţii cu Braşovul doar cu 3 ani mai devreme (Arhivele Naţionale, Serviciul Judeţean 
Braşov: BV-F-00001-4-1-49, BV-F-00001-4-1-201). 

A se vedea, pentru referinte, documentele de la Arhivele Nationale, Serviciul Ju- 
detean Brasov, BV-F-00001-4-1-49, BV-F-00001-4-1-142, BV-F-00001-4-1-201, 
BV-F-00001-4-1-572. 

Alte surse il indică drept nepot al acestuia (vezi https://hu.wikipedia.org/wiki/ 
Johannes_Benkner_(v%C3%A1rosb%C3%ADr%C39%B3,_%E2%80%931528) 

Fără a indica vreo referinţă, Vasile Oltean menţionează “Literatura de specialitate confirmă 
faptul că prima mărturie privind scrierea unui document în limba română la anul 1495 apar- 
tine preotului Bratu din Șchei, folosit ca «scriitor la Cetatea Sibiului>” (Oltean 2004, 24). 
Referinta nu a fost găsită nici la o ediţie ulterioară (Oltean, 2019, 19). 

Documentul este păstrat la Arhivele Naţionale, Serviciul Judetean Brasov, cota BV-F- 
00001-4-1-509. Vezi şi Ion I. Roman, “Primul document braşovean cunoscut — Scri- 
soarea popei Iane”, în Limba română, an XVIII, 1969, nr. 2, p. 69-73; documentul a fost 
datat, prin studiul filigranologic, de Gernot Nussbacher, la anul 1587: Datarea documen- 
tului popei Iane din Brasov, în „Limba romana’, an. XXV, 1976, nr. 2, p. 269-274. 

Vezi la https://kulturportal-west-ost.eu/biographien/stenner-friedrich-wilhelm-2, cu 
referinţe. 

Arhivele Naţionale, Serviciul Judeţean Brașov, fond Primăria Brașov, seria Actele Magis- 
tratului, nr. 4200/1898. 

Vormerkungen über die Bennutzung des Archivs vom Jahr 1877 (Arhivele Nationale, Servi- 
ciul Judetean Brasov, cotă informatică BV-F-00001-47-15). 

Remarcăm faptul că Ioan Bogdan (Bogdan, 1902, III) susține că a aflat de aceste 

documente de la Stenner „în vara anului 1895, când am si studiat o parte dintre ele, în 
același timp cu dl. dr. L. Miletici”. Registrul arhivei îl prezintă însă pe I. Bogdan cu un an 
mai devreme și nu îl menţionează deloc în anul 1895, nici măcar în perioada când Miletic 
a cercetat (8 zile, începând cu 28 august 1895). 
19° Arhivele Nationale, Serviciul Judetean Brașov, fond Primăria Brasov, seria Actele Magis- 
tratului, nr. 4200/1898. 
Pagini pline de venin rămân mărturie asupra rivalitatilor “academice”: despre Miletic 
(Bogdan 1902, p. VI-VII; Bogdan 1905, p. IX), despre Iorga (Bogdan 1902, p. VIII-IX; 
Bogdan 1905, p. 11-12), despre Tocilescu (Bogdan 1902, p. X-XI Bogdan 1905, p. XII- 
XIII. La fel, vezi introducerea la volumul postum al lui Tocilescu (Tocilescu, 1931, IV). 
Tocilescu a criticat la rândul său volumul publicat de Bogdan în 1902 (Tocilescu 1931, 
Totuși, este de remarcat faptul că publică textul chirilic deși, cronologic, nu aparţinea de 
drept volumului I (care se încheie la 1508). 
“Scrisoarea Lui Neacşu e cel mai vechi monument de scriere românească cunoscut până 
azi şi se publică ci litere chirilice ca în original pentru prima dată aci” (Nicolaescu, 1905, 
26). De remarcat multumirile pe care i le aduce lui Gr. Tocilescu, care, la rândul sai, îi 
lăudase volumul în cadrul Academiei Române! (Nicolaescu, 1905, VII). 
Al. Tzigara-Samurcas, Mărturisiri si-li-te, Bucuresti, 1920, p. 26 
+ Arhivele Nationale, Serviciul Judetean Brașov, codinformatic BV-F-00001-Sa-3-1-1916-1, 
documentele 19065, 19271, 21166; vezi sila Marin, 2004, 236. 
*S Arhivele Nationale, Serviciul Judeşean Brasov, cod informatic BV-F-00001-4-1935- 
17846. Este vorba de 2 volume apartinand colectiei Fronius (388+252 piese), 3 volume 
groase aparţinând colecției Schnell (90+209+243 piese) şi 2 mape ale colecţiei Stenner 
(428+331 (piese), în total 1941 piese. 
Vezi o descriere mai amplă, cu referințe, la https://ro.wikipedia.org/wiki/ 
Rela%C8%9Biile_rom%C3%A2no-sovietice_%C3%AEn _ perioada_ 
interbelic%C4%83. 

erioada cuprinsă între sfârșitul secolului al XV-lea și prima jumătate a 

secolului al XVI-lea este caracterizată de numeroase schimbări în cadrul 

circulaţiei monetare pe tot cuprinsul Tarii Românești. Schimbările au 
survenit atât în urma unor evenimente politice, cât şi a unor evenimente de 
ordin economic, ceea ce face ca zona Argeșului si Muscelului (actualul judeţ 
Argeş) să nu se deosebească de restul Țării Românești din punct de vedere al 
circulației monetare, ba mai mult, se înscrie în normalitatea acestei epoci. 

Aspectele si schimbările demne de luat în calcul sunt următoarele: 

1. Încetarea emiterii monedelor autohtone. În Tara Românească, primele 
monede autohtone au fost emise de către Vladislav Vlaicu, care a pus în circu- 
laţie trei nominale monetare diferite: banul, dinarul si ducatul (Luchian, Buz- 
dugan si Oprescu, 1977, 7-11). Treptat, ducatul s-a impus ca monedă princi- 
pala în plăţile interne și in tezaurizare, continuând să fie emis până în vremea 
lui Laiotă Basarab (Iliescu, 1975, 153-151). Instabilitatea politică, precum 
şi pătrunderea masivă a asprului otoman în comerț și tranzacții, a dus, după 
încheierea domniei lui Mircea cel Bătrân (1418), la diminuarea cantității de 
monedă autohtonă emisă in Tara Românească, încât, la jumătatea secolului al 
XV-lea, domnii munteni, băteau monedă doar în scopul consolidării domniei 
şi al exprimării puterii (vezi: Iliescu, 2008). 

O importantă descoperire monetară a fost făcută în timpul săpăturilor arhe- 
ologice întreprinse în punctul „Podurile Zidului” din comuna Leresti, județul 
Arges, unde Flaminiu Mârtzu şi Thomas Naghler au scos la iveală ruinele unei 
biserici, datate în secolul al XV-lea și 161 de morminte aparținând necropolei 
aferente bisericii, precum şi un ducat emis în timpul domniei lui Laiotă Basa- 
rab. Acest ducat reprezintă una dintre puţinele piese descoperite în tot spaţiul 
românesc (Mârtzu, 1967, Mârtzu, 1968, Mârtzu, 1969). 

2. Monopolul monedei turceşti. După scăderea volumului de monedă 
proprie, în Tara Românească apare necesitatea suplinirii cantității monetare 
existente pe piaţă, asprul otoman se impune atât ca monedă propriu-zisă, cât 
şi ca monedă de cont. Toate vânzările, plata tributului, dările, dobânzile ajung 
să fie calculate în aspri, indiferent de moneda în care tranzacţia era efectuată. 
Dezvoltarea comerțului cu Imperiul Otoman a dus la pătrunderea la nordul 
Dunării a unei cantități destul de mare de aspri, mărturie stau descoperirile 
mai vechi, dar și cele recente (Murgescu, 1996, 69-97). 

Pe raza judeţului Argeş nu ducem lipsă de astfel de descoperiri. Cea mai 
recentă, pe care o vom expune mai larg în paginile următoare, a fost făcută 
într-o pădure din apropierea orașului Costești. 

Însă stabilitatea economică de care se bucura Imperiul Otoman şi avântul 
luat de circulaţia asprului în sud-estul Europei aveau să dureze doar până la 
jumătatea secolului al XVI-lea. Campaniile militare din Orient, Mediterana si 
Ungaria au golit treptat o bună parte a rezervelor de aur și argint din visteria 
țării, care a dus implicit şi la devalorizarea asprului, locul său fiind luat de padi- 
sahi-ul (monedă turcească cu origini iraniene în valoare de doi aspri), denarul 
maghiar, grosul venetian, triplugrosul polonez, talerul olandez și cel german, 
precum și de alte monede cu o circulaţie mai restrânsă. 

3. Monedele maghiare. Dinarii și obolii maghiari isi fac apariţia în circu- 
latia monetară din Tara Românească încă din perioada secolului al XII-lea, cel 
mai probabil, ajunși la sudul Carpaţilor în urma expediției bizantine conduse 
de Ioan Ducas si Leon Vatatzes, expediţie îndreptată împotriva maghiarilor la 
care au fost antrenați şi vlahii de la nordul Dunării (Nania, 1973, 38-42). 

Deşi sunt cunoscute numeroase descoperiri monetare de dinari emiși de 
către Matias Corvin, ca de exemplu, pentru spațiul Arges-Muscel amintim 
monedele găsite în săpăturile arheologice de la biserica „Sân Nicoară” — Curtea 
de Argeş — 2 exemplare (Georgescu, 1981, 318) şi mănăstirea din Câmpulung 
— 4 exemplare (Cantacuzino, 2011, 115), dinarul maghiar începe să circule cu 
adevărat în vremea lui Ferdinand I, când este pusă în circulaţie o mare cantitate 
de monedă. 

Atât monedele emise în vremea lui Ferdinand I, cât si cele emise de Matia 
Corvin, în calitate de rege al Ungariei, nu dispar din circulaţie în perioada seco- 
lelor următoare, cunoscute fiind şi descoperiri monetare de secol al XVII-lea în 
care sunt prezente aceste monede. O astfel de descoperire a fost înregistrată în 
2020 pe teritoriul localitatatii Călinești din judeţul Arges. 

4. Tezaurizarea. În limitele actualului judeţ Arges au fost descoperite mai 
multe tezaure cu dată de finalizare a acumulării monetare în secolele XV-XVI, 
dar şi tezure încheiate în secolele XVII-XVIII ce conțin monedă mai veche, 
după cum urmează. 

Tutana — 11 monede, ducati de la Mircea cel Bătrân emise în perioada 
1402-1418, dar cu un procent infim de argint, particularitate extrem de rară 
(Maschio & Cristocea, 2001, 87-90). 

Glavacioc — 91 monede, 80 ducati de la Mircea cel Bătrân emiși între 1402 
şi 1418, 11 jumătăţi de stavraton bizantini emiși în timpul împăraților Manuel 
al II-lea Paleologul (1391-1423) si Ioan al VII-lea Paleologul (1399-1403) 
(Maschio & Cristocea, 1983, 69-81). 

Bascov — 22 monede, denari emiși de Ferdinand I în perioada 1537-1558 
(inedit). 

Vulturesti— 31 monede, o piesă de 1⁄ groși Sigismund I Vasa, trei tripligrosi 
Sigismund I Vasa, 11 tripligrosi Sigismund al III-lea Vasa, 12 denari Ferdinand 
I şi patru denari Maximilian al II-lea. Monedele au fost emise între 1526 si 
1597 (Smaranda & Trâmbaciu, 1981, 341-348). 

Dragoslavele — 34 monede, dintre care trei piese 12 groși Sigismund I Vasa, 
doi tripligrosi Stefan Bathory, 19 tripligrosi Sigismund al III-lea Vasa, un denar 
Mathias Corvin, doi denari Maximilian al II-lea si alti şapte de la Rudolf al II- 
lea. Monedele au fost emise între anii 1484/1480-1601 (Smaranda & Trâm- 
baciu, 1981, 341-348). 

Izvoru — nouă monede bătute între anii 1585-1601 (tezaur posibil mult 
mai mare), piese de trei groși; o monedă de la Ştefan Bathory, una de la Sigis- 
mund Bâthory, restul de șapte monede sunt emise în timpul domniei lui Sigis- 
mund al III-lea Vasa (Maschio, 1995, 53-58). 

Câmpulung — 24 monede emise între 1530-1608; trei taleri Ferdinand I, 
Rudolf al II-lea si Sigismund Bathory, patru piese de trei groși Ştefan Bathory, 
15 piese de trei groși Sigismund al III-lea Vasa si câte unul de la Ștefan Bocskay 
şi Gabriel Bathory (Smaranda & Trâmbaciu, 1981, 341-348). 

Recea — tezaur alcătuit din 85 de piese emise în secolele XVI-XVIII, dintre 
care; 73 monede otomane, 10 lowentaleri emiși în Ţările de Jos şi doi florini de 
28 de stuiveri Romano-Germani. Din cele 85 de monede doar doi taleri olan- 
dezi sunt bătuţi în secolul al XVI-lea, 1576 şi 1598 (Măndescu, Dumitrescu & 
Păduraru, 2014, 152). 

5. Descoperiri recente. In colectia Muzeului Judetean Arges au intrat in 
2020 şi 2021 două loturi de monede, descoperite prin detecție de metale si 
încă o monedă, descoperire izolată. Primul dintre loturi, a fost găsit pe raza 
comunei Călinești si este alcătuit din trei denari maghiari emiși de către Matia 
Corvin şi o akce emisiune Mehmed al IV-lea „Avci” (Vânătorul), cel de-al doi- 
lea lot este alcătuit din patru akce emise de Mehmed al II-lea „Fatih” (Cuceri- 
torul), iar descoperirea izolată a fost făcută tot în apropiere de orașul Costeşti. 
Din motive de siguranţă nu vom oferii locaţiile exacte ale descoperirilor. 

Pe acestă cale ținem să mulțumim descoperitorilor, Ştefan-Cristian 


90 Ioan ANDI PITIGOI 


Tomescu si Mihai Carpo, pentru respectarea procedurilor aflate în vigoare in 
cazul descoperirilor efectuate prin detecția de metale și pentru punerea la dis- 
poziţie a datelor legate de locul descoperirilor. 

6. Catalogul pieselor: 

1. AR, acke, Imperiul Otoman, Mehmed al II-lea, 0,90 g, 12 mm, dublă 
batere atât a aversului cât şi a reversului, bătută între 1451-1481 (a doua dom- 
nie), monetăria Serez, legendă circulară AV: Mehmed bin Murad han. Azze 
nasriihii (Mehmed fiul lui Murad Han. Să fii victorios), RV: Hiillide mülkühü. 
Duribe Serez (Fie ca regatul său să dăinuie. Bătut la Serez), lot Costești, nr. inv. 


22479, Pere 86. 


2. Ca mai sus, dar duribe Edirne (bătut la Edirne -Adrianopol), 0,91 g, 
11 mm, lot Costeşti, nr. inv. 22480, Pere 86. 


3. Ca mai sus, dar duribe Ayasoluk, pe revers legendă pe trei rânduri (bătută 
la Ayasoluk — Ephesus), 0,91 g, 10 mm, lot Costeşti, nr. inv. 22481, Pere 87. 

4. Ca mai sus, dar duribe Serez (bătută la Serez), legendă circulară si înca- 
drata in trei cercuri pe avers, 0,90 g, 11 mm, lot Costesti, nr. inv. 22482, Pere 


87. 


5. Ca mai sus, dar duribe Novar (bătută la Novar — Novo Brdo), cerc perlat 
pe avers si revers, 0,89 g, 11 mm, descoperire izolata Costesti, nr. inv. 22483, 


Pere 86. 


6. AR, denar, Regatul Ungariei, Matia Corvin, <, 0,29 g, 16 mm batut intre 
1482-1490, AV: scut cu patru cartiere: primul cartier fasciat, al doilea crucea 
dublă a Ungariei, al treilea, cele trei capete de leopard ale Dalmației, al patrulea, 
leul Boemiei, M MATHIE - RhVnGARIE, RV: Madona ţinând pruncul Iisus 
în braţe, PATROn -VnGARE, lot Călinești, nr. inv. 22438, Unger 566. 

7. Ca mai sus, dar AV: M. MAThIE- R. hVNGARI, RV: PATROn VnGARI, 
<, 0,36 g, 15 mm, lot Călinești, nr. inv. 22439, Unger 565. 





8. Ca nr. 6, dar legendă incompletă, |, 0,31 g, 11 mm, fragmentar, lot Căli- 
nesti, nr. inv. 22440, Unger 562-567. 


9. AR, acke, Imperiul Otoman, Mehmed al IV-lea Avci, 0,11 g, 7 mm, muchie 
tăiată si adusă la jumătate din dimensiunile originale, mare parte a legendei 
îndepărtată. AV: Sultan Mehmed bin Ibrahim Han (Sultanul Mehmed fiul lui 
Ibrahim Han) RV: Hiillide miilkiihii. Duribe Halep? (Fie ca regatul său să dăi- 
nuie. Bătut la Alep? Anul hegirei 1058 (1648), lot Călinești, nr. inv. 22441, 


Pere 460. 

Repecte 


din istoria Câmpulungului 
medieval (secolele AU-AU]) 


Bisericile, mărturii ale evoluţiei 
teritoriului locuit de câmpulungeni până 
în a doua jumătate a sec. al XVI-lea 


Carmen Oprescu 
(Universitatea din Piteşti) 


omnia lui Neagoe Basarab a adus Ţării Românești pace și stabilitate poli- 

tică, înflorire culturală și artistică, prosperitate economică, generate mai 

ales prin dezvoltarea comerțului si mestesugurilor. S-a produs astfel o 
substanţială creştere demografică, a veniturilor și a nivelului de trai. Sunt con- 
ditii speciale deosebit de favorabile în primul rand pentru orașe și târguri, care 
şi-au îmbogăţit inclusiv viaţa culturală. 

Nu este întâmplător faptul că trei luni înainte de moartea domnitorului, 
un negustor câmpulungean se exprimă în limba română atunci când trimite o 
scrisoare omologului său brașovean. „Menţinerea identității românilor în Evul 
Mediu s-a făcut, alături de confesiune, mai ales prin limbă iar apărarea lim- 
bii s-a confundat cu apărarea etniei, a specificului national” (Pop, 1998, 112- 
113). După cum nu este întâmplător interesul domnitorilor români angajați 
în secolul al XVI-lea în lupta antiotomană, ca graniţele statale să se suprapună 
peste cele etnice (Ştefănescu, 2009, 87-91), astfel încât acest câmpulungean a 
dezvăluit lin limba română informaţii despre mișcările trupelor otomane. 

Înainte de a efectua o corelare între datele oferite de arheologi si teritoriul 
Câmpulungului, mai sunt necesare precizări despre importanţa conferită de 
aceiași domnitori apartenenţei confesionale. 

După căderea Constantinopolului, rolul bisericii ca instituţie naţională 
creşte treptat în statele ortodoxe. La români domnul este capul bisericii şi tre- 
buie să o promoveze și să o protejeze prin politica de stat (Pop, 1998, 103). 

Pe teritoriile românești ritualurile ortodoxe se desfășurau în casele oameni- 
lor sau în lăcașuri modeste, din lemn. Pe măsura pătrunderii cunoştinţelor asu- 
pra Renașterii paleologe, se construiesc si în zonele dinafara imperiului aflate 
sub influența sa spirituală, culturală și artistică bazele (paleologe, în esența lor) 

şcolilor locale în arhitectură, pictură si in toate mestesugurile artistice legate de 
construcția lăcașului ortodox, în viata culturală și spirituală — adaptate traditi- 
ilor ortodoxe ale zonei. Imperiul bizantin este anihilat treptat ca nucleu gene- 
rator de evoluţie culturală şi spirituală. În asemenea condiții centrul se disemi- 
nează în mici nuclee de sinteză și evoluţie particulară care transmit influențe 
(asociate celor politice de cele mai multe ori) şi produc la rândul lor sinteze în 
lumea crestin-ortodoxa. Pe plan artistic, este ceea ce s-a petrecut si în teritoriile 
românești extracarpatice în secolele XIV-XVI (Musicescu și Ionescu, 1976, 7). 
Deci apariţia lăcaşurilor românești era deopotrivă încurajată si de biserică dar 
mai cu seamă de stat prin exemplul voievozilor de seama lui Mircea cel Bătrân, 
Alexandru cel Bun, Ştefan cel Mare, Neagoe Basarab și Petru Rareș. În arhi- 
tectura ecleziastică, pictura murală, sculptura decorativă, broderia artistică apar 
deja capodoperele, capetele de serie creatoare de şcoală artistică, modelele pen- 
tru evoluţia artistică, culturală si spirituală românească din secolele următoare. 

Cum era Câmpulungul în acea perioadă si care era cadrul de viata al comu- 
nitatii campulungene? Din păcate informaţiile sunt foarte puţine în raport cu 
alte orașe româneşti, în mod special din cauza lipsei unor cercetări arheologice 
sistematice la biserici. Datarea lor pe baza monedelor din morminte „repre- 
zintă totuşi numai un terminus ante quem” (Cantacuzino, 2011, 30). 

Cercetările arheologice pentru epoca medie, efectuate în Câmpulung 
exclusiv la edificii ecleziastice, indică: 

1. Vechimea existenţei lăcașurilor de cult, la întemeierea lor; 

2. Relaţia comunităţii targovetilor cu bisericile, mai ales pentru suprafața 
presupusă a fi fost a Curţii domnești; 

3. Aproximarea întinderii suprafeţei locuite a orașului (motivul pentru care 
au fost incluse în lista de mai jos şi cele două lăcașuri catolice) la sfârşitul peri- 
oadei vizate, deci în vremea când pornea de aici scrisoarea în limba română 
ce purta cu ea si resentimentele câmpulungeanului (care îl consideră „lotru” 
pe Mahamet-Beg cel menţionat în document) fata de dușmanul credinţei si 
identităţii lui naţionale. 

Unele biserici de aici se admite că au fost întemeiate în secolul al XV-lea și 
construite din lemn, pentru ca ulterior să se suprapună peste ele construcțiile 
de zid actuale, cu plan trilobat. Este de notat, însă, faptul că informaţiile evi- 
dentiate de sondajele arheologice, efectuate in geneal în jurul lacaselor nu în 
interiorul lor, au fost publicate doar parţial şi de multe ori târziu. 

Edificii de cult întemeiate până la mijlocul secolului al XVI-lea au fost (Can- 
tacuzino, 2011, 23-30): 

1. Bărăţia, Biserica catolică (parohială) Sfântul Iacob cel Mare, prima oară 
datată atunci când a fost pusă și piatra de mormânt a comitelui Laurenţiu, adică 
la 1300 sau în cursul secolului al XIV-lea, în intervalul 1310-1349, conform 

unei mai noi interpretări analitice a textului de pe piatra funerară (Albu, 2009, 
138) care ar putea schimba numeroase date și ipoteze referitoare la istoria 
Câmpulungului. 

2. Biserica voievodală a Basarabilor, Adormirea Maicii Domnului (în 
prezent rezidită) a mănăstirii Negru Vodă. Este dedicată uneia din marile săr- 
bători din ciclul marianic, unul dintre cele mai larg răspîndite hramuri din teri- 
toriile româneşti extracarpatice, alese pentru aşezămintele monahale si pentru 
edificiile cu rol de reprezentare (Puşcașu, 2001, 35), fiind datată către mijlocul 
secolului al XIV-lea 

Cercetările arheologice, acolo unde s-au putut desfăşura și în măsura în care 
ele au fost publicate, indică în jurul bisericii o zonă activă, cu urme de locuire 
încă din perioada Hallstattului târziu (sec. VII-V a. Hr.) urmate cronologic, 
începând cu secolul al XIV, de numeroase morminte şi urme de construcții. 
Urmele de nivelare a terenului construit şi pentru amenajări defensive sau de 
compartimentare a ansamblului justifică de asemenea ipoteza utilizării lăcaşu- 
lui de rugăciune inclusiv în folosinţa locuitorilor Câmpulungului chiar atunci 
când reședința domnească era ruinată (Cantacuzino,2011, 46). 

Logica istorică a existenţei Curţii domnești în această zona si nu in altă 
parte este impusă de faptul că într-un oraş căruia timp de secole i s-au recu- 
noscut privilegii de autoguvernare si legate de stăpânirea exclusivă a vetrei ora- 
şului Matei Basarab nu ar fi ales a construi mănăstire decât pe acest loc unde 
exista o ctitorie a Basarabilor încă de la întemeiere (Oprescu, 2000, 144). Ca 
urmaş autodeclarat al familiei primilor purtători ai titlului de voievod al Ţării 
Românești, trebuia să respecte de jures şi de facto (Puşcaşu, 37-38, 52-53) 
cutuma actului de ctitorire care impunea tuturor urmașilor grija pentru bise- 
rici construite de inaintasii lor. De altfel, politica urmărită de el în construirea / 
repararea/rezidirea lacasurilor de cult, trebuia să justifice în conștiința tuturor 
descendența sa din această familie, statornicind şi în acest fel dreptul la scaunul 
țării (Oprescu, 2009, 39) 

În 1636 a fost rezidită pe aceleaşi temelii şi cu refolosirea pietrei din con- 
structia inițială. 

3. Cloasterul (de la Kloster = mănăstire), hram Sf. Elisabeta. A fost înteme- 
iată în 1345, se presupune, ca mănăstire dominicană, ruinată înainte de 1525, 
azi dispărută. Terenul a reintrat în proprietatea catolicilor fiind respectat până 
la sfârşitul secolului al XVIII-lea. Sondajele si cercetările arheologice foarte 
sumare nu au confirmat datările avansate pentru lăcașul principal. 

4. Valea (dispărută), hram Intrarea Maicii Domnului în biserică. Datarea ei 
în a doua jumătate a secolul al XIV-lea e datorată inventarului unui mormânt. 

5. Sf. Marina. Analogiile de arhitectură au permis presupunerea datării în 
secolul al XV-lea, fără a exclude posibilitatea vechimii din secolul al XIII-lea, 


100 CARMEN OPRESCU 


conform tradiției (Greceanu, 1982, 28). Săpături arheologice în exteriorul 
bisericii, nu îndeajuns de extinse si incomplet publicate, au surprins morminte 
din secolele XVI-XVII și consistente urme de locuire din secolul al XV-lea. 

6. Olari, hram Sf. Gheorghe. Probabil ridicată în secolul al XV-lea, cu nume- 
roase reparaţii și adăugiri ulterioare, acest lăcaș a fost datat pe baza monedelor 
bătute de Mathias Corvin în perioada 1468-1486, găsite în morminte din jurul 
bisericii. 

Într-unul dintre morminte a fost descoperit un inel cu monedă antică și 
butonii unei tunici, corespunzători modei europene, renascentiste, a vremii, 
fapt ce l-a deteminat pe Flaminiu Martu să remarce „deschiderea campulunge- 
nilor fata de valorile culturale general europene” și să considere inelul ca fiind 
„unul dintre cele mai vechi reflexe ale Renașterii şi umanismului orăşenesc 
exprimate prima dată la Câmpulung” (Martu, 1968, 450). 





Fig. 1. Portal gotic cu baghete încrucișate, biserica Sf. Gheorghe-Olari. Prezintă 
evidente similitudini cu portalul aflat la biserica Cretulestilor din Târgoviște si, mai 
ales cu o suită de portaluri de la lăcașuri ctitorite de Ştefan cel Mare în Moldova. 


7. Sf. Nicolae-Popa Savu („Sf. Nicolae din Târg”, purtând numele Maha- 
lalei Târgu). Pisania amintește de vechiul lăcaş care ar fi fost ridicat în secolul 
al XV-lea. Prima atestare în 1673 pe o piatră tombală aflată în interiorul vechii 
construcții. Nu sunt cunoscute săpături arheologice. 

8. Sf. Ilie. Săpăturile arheologice din 1972 efectuate de FI. Martu, nepubli- 
cate, au evidenţiat aici o biserică de lemn datată în a doua jumătate a secolul al 
XV-lea, în jurul căreia au fost descoperite monete ungare, raguzane, poloneze, 
germane, baltice și otomane. Edificiul actual este construit în anul 1626. 

9. Fundeni, hram Adormirea Maicii Domnului. Prima construcție desco- 
perită arheologic a fost datată în ultimul sfert al veacului al XV-lea. 

10. Bradul (dispărută), hram Adormirea Maicii Domnului. Prima fază, 
considerată a fi din din sec. al XV-lea, este atestată arheologic de morminte cu 
monede din a doua jumătate a secolului al XV-lea. 

11. Schei, hram Intrarea Maicii domnului în biserică. Prima atestare este 
inscripţia pe o piatră tombală de la 1548. Au fost efectuate sondaje arheolo- 
gice, nepublicate, probabil doar la exterior. 

12. Subesti, Sf. Spiridon. Construit, conform pisaniei din 1779 (Cantacu- 
zino, 2002, 77), probabil la 1551-1552, lăcașul a fost reconstruit din temelie, 
în forma actuală, în secolul al XVII-lea. În interior a fost găsită o lespede de 
piatră databilă în secolul al XV-lea (Ionescu-Berechet, 2016-2016, 101,108, 
110). Nu sunt cunoscute niciun fel de săpături arheologice în interior, iar son- 
dajele preventive efectuate în anul 2013, la renovarea construcţiei, nu au fost 
publicate. 


Concluziile analizei listei primelor biserici din Câmpulung 


Din toate cele nouăsprezece lăcașuri construite vreodată în acest oraş până 
la jumătatea secolul al XVI-lea au fost indexate douăsprezece, cele pentru care 
au fost acceptate dovezi istorice si ipoteze conform cărora ele ar fi apărut pri- 
mele pe suprafaţa acestei așezări românești din perioada menţionată, chiar 
dacă în unele cazuri se admite prezumția că ele, si nu doar ele, ar fi fost şi mai 
timpurii decât au putut fi datate. 

Ulterior celor listate, au fost ridicate încă şapte biserici ortodoxe: două 
în secolul al XVII-lea (Biserica Domnească şi Sf. Treime), trei în secolul al 
XVIII-lea (Sf. Nicolae-Nicut, Sf. Vineri si Vişoi), cărora li se adaugă acelea 
construite în afara zonei locuite atunci: schitul Marculesti-Flamanda şi biserica 
Toţi Sfinţii, ctitorie colectivă a negustorilor câmpulungeni ridicată în secolul al 
XIX-lea în cartierul Apa Sărată. Nu trebuie omis faptul că pentru patru ctitorii 
din secolele XVII-XVIII (Biserica Domnească, Sf. Treime, Sf. Nicolae-Nicut si 
Sf. Vineri) nu s-au făcut cercetări arheologice pentru a sti cu certitudine dacă 
nu existau si sub ele construcții anterioare. 

Înainte de analiza relaţiilor lacasurilor pe baza informaţiilor din lista de mai 
sus, sunt necesare unele consideraţii. 

Beneficiind de aportul organizatoric şi economic al coloniștilor suprapus 

tradiţiilor spirituale si de organizare ale obstilor țărănești, de politica echili- 
brată şi inteleapta a voievozilor, în mod special a lui Basarab I, Vladislav I Vla- 
icu şi mai ales Neagoe Basarab, si de toate celelalte condiţii locale favorabile 
deja cunoscute și studiate, printre care numeroase privilegii economice si de 
autoadministrare, dar şi de o viata comercială activă, Campulungul a avut parte 
de o dezvoltare liniară, calm ascendentă, de la întemeierea statului feudal până 
la sfârșitul domniei lui Neagoe Basarab. 

Concluziile extrase din evoluţia lăcașurilor menţionate în listă sunt: 

— pentru locuitorii orașului deja existau unsprezece biserici, dintre care zece 
erau de mir ortodoxe și una catolică. Cea de-a douăsprezecea, exclusă, fiind 
aceea a mănăstirii dominicane, numită de câmpulungeni „Cloaşter”, biserică de 
închinăciune (pentru călugări) ca funcțiune (Puscasu, 2001, 31). 

— Dintre cele douăsprezece lăcașuri, nouă pot fi considerate ctitorii de 
obşte, având primii ctitori necunoscuţi, (Pușcașu, 2011, 29). Lor li se poate 
alătura si Baratia catolică, ca biserică parohială, în timp ce altele două sunt rea- 
lizari de excepţie ale unor vârfuri sociale: Biserica voievodală si Cloasterul. 

— Ca funcţie, zece dintre ele sunt din categoria bisericilor de mir (din 
nou Sf. Iacob cel Mare — Baratia, putând fi asimilată lor) in timp ce Ador- 
mirea Maicii Domnului din Curtea domnească devine si ea biserică de mir 
începând cam de la mijlocul intervalului cronologic studiat, respectiv de la 
întemeierea statului feudal 
până la sfârşitul domniei 
lui Neagoe Basarab, de 
când se păstreză scrisoarea 
lui Neacşu. 

— Distribuţia în terito- 
riu a unsprezece biserici 
(excepţia fiind Cloaşterul 
amplasat la început pe un 
loc rezervat față de teri- 
toriul locuit, la marginea 
de sub coastele dealului a 
platformei de sud-vest a 
aşezării) indică limpede 
că zonele locuite atunci 
coincid cu suprafața ora- 
sului de la începutul epo- 
cii moderne. În fig. 2 au 
Fig. 2. Poziţia pe teritoriul orașului a lăcașurilor de cult fost suprapuse nucleele de 
existente până la sfârșitul domniei lui Neagoe Basarab. locuire din jurul bisericilor 

numerotate în listă cu o ridicare topografică realizată în anii 1895-1896 (Opre- 
scu, 2019, 47). Devine astfel evident faptul că dezvoltarea teritorială a Câmpu- 
lungului nu s-a produs preponderent prin extinderea teritoriului urban ci prin 
îndesirea structurii lui interne, prin subdivizarea proprietăţilor locuitorilor si, 
implicit, prin îndesirea şi reorientarea rețelei de circulaţie (Oprescu, 2004, 22). 
Abia în sistemele administrarive moderne s-a dat mai mare suprafaţă orașului 
prin înglobarea unor mici așezări/cătune/sate devenite mahalale/ cartiere ale 
Câmpulungului: Bughea, Valea Romanestilor, Malu, Chilii s. a. Prin urmare, 
teritoriul locuit de câmpulungeni, la sfârșitul secolului al XV-lea si în prima 
parte a veacului următor, era însumarea zonelor locuite de enoriașii celor 11 
lăcașuri, exceptând Cloasterul. 

— Amplasarea bisericilor în cuprinsul teritoriului a generat, în condiţiile 
cadrului mental specific evului de mijloc (Pușcaşu, 2001, 7, nr. 1), principa- 
lele noduri de circulaţie din reţeaua de drumuri. Oamenii veneau frecvent la 
biserică din toate direcţiile. Uneori enoriașii nu locuiau în imediata vecinătate 
a zonei ei limitrofe, deci ocolind obstacole naturale sau proprietăţi (de pildă 
considerabila proprietate a catolicilor rămasă după ruinarea si dispariția com- 
pletă a construcţiilor Cloasterului), ei desenau convergent drumul spre bise- 
rică. Și nu numai ei, pentru că târgurile 
periodice atrăgeau în anumite locuri 
din oraş, de cele mai multe ori pentru 
mai multe zile, negustori, mestesu- 
gari, țărani din locuri depărtate, care 
îşi căutau, statornicindu-l la rândul lor, 
drumul cel mai scurt spre un loc de 
rugăciune. Astfel, rămase în funcțiune 
sau rezidite, lăcașurile au rămas până în 
prezent noduri ale circulației urbane. 

— În schimb, lăcașul voievodal de 
la Negru Vodă a generat în jurul lui o 7 
retea de tip radial-circular, formand un Fig. 3. Nodul de circulatie din 
nod marcant de circulatie care se afla dreptul bisericii Fundeni 
la intrarea in incinta protejata a biseri- 
cii Curţii domneşti ruinate, devenită de mir. Este exact locul pe care memoria 
oraşului l-a reţinut a fi acela în care judeţul consfințit la slujba din catedrală era 
confirmat de pârgari (Aricescu, 2007, 107-109). 

— În jurul Cloasterului s-a format o rețea ocolitoare de tip circular, dat fiind 
că proprietatea terenului a fost transmisă catolicilor din oraş până în ajunul sec. 
XIX. 

— Dispozitia si dispersarea amplasamentelor edificiilor religioase pe 

suprafața orașului confirmă ipoteza conform 
căreia, în epoca medie, principalul traseu de circu- 
latie în lungul orașului era acela al străzii ce se va 
numi în epoca modernă Strada Gruiului sau strada 
Matei Basarab. De-a lungul lui au fost amplasate 
deja în perioada menţionată opt dintre primele 
lăcașuri, restul de şapte biserici fiind ridicate tot 
pe această axă de circulaţie, în timp ce de-a lun- 
gul actualei străzi Negru Vodă au fost doar patru si 
doar ele au rămas până în prezent (Oprescu, 2019, 
42, 48-50). 





le | 

„Cu greu si cu strimt iaste neştine a da de cap şi incepu- 
tură fieştecăruia lucru, mai vârtos celuia când nici cum, 
nici de nici o parte ajutor iaste, (... ), făcându-se şi ca o 
luminare arătându-se, ca să se poată ajuta cel ce nu ştie de 


v» 


la cel ce ştie şi cele din întunerec să iasă la lumină”. 


(Stolnicul Constantin Cantacuzino, 
Istoria Ţării Rumâneşti) 


âmplungul dintre muscele, fie că-și leagă numele de Negru Vodă, Basarab 
I sau de jupan Neacșu si scrisoarea sa în limba română, este fără doar si 
poate unul dintre oraşele şi reședințele începuturilor statalității valahe. 

Din nefericire, cu toată truda unor arheologi precum Flaminiu Mirtzu, Vir- 
gil Drăghiceanu, Dinu V. Rosetti, Spiridon Cristocea, Ștefan Trâmbaciu, Ion 
Barnea, Emil Lăzărescu, Gheorghe I. Cantacuzino, oraşul continuă încă să 
ascundă mare parte din istoria începuturilor Țării Românești. 

Ne mărginim astfel, astăzi, să aruncăm doar o privire la cumpăna dintre vea- 
curile XV şi XVI, cu gândul că ceea ce am rezumat aici este doar o provocare 
pentru cei care vor veni. Mai mult decât atât, suntem convinși că nu am putut 
rezuma la scara propusă nici ceea ce s-a descoperit nou până acum. 

Cât a rămas necercetat si nedescoperit? Mult, prea mult si doar un amplu 
proiect de arheologie ar putea realiza o hartă reală a Campulungului de la ince- 
puturi și până acum. 


XXX 


Ansamblul Curţii Domnești, locaţie pe care acum se află biserica Negru 
Vodă, a suportat de-a lungul timpului prefaceri profunde, mai ales că a fost 
dărâmată si rezidita de mai multe ori. In general, răspunsurile privind fazele 
construcțiilor mânăstireşti de aici au căutat să fie obţinute cu ajutorul săpă- 
turilor arheologice întreprinse în mai multe rânduri, acest lucru datorându-se 
faptului că niciuna dintre construcţiile edificate înainte de secolul al XVII-lea 
nu mai există în starea inițială. 

Printre primele încercări de acest fel s-au aflat și cele ale lui Cezar Boliac din 
anul 1845, care însă renunță la acest obiectiv în favoarea castrului Jidova (Măn- 
descu, 2009, 55) aflat în apropiere, urmat mai târziu de discipolul său, Dimi- 
trie Butculescu care, în preajma anului 1876, a întreprins săpături arheologice 
nesistematice (Chihaia, 1974, 231). Cu toate acestea, cercetările arheologice 
efectuate de către V. Drăghiceanu au relevat existența primei pardoseli a bise- 
ricii care a suferit reparaţii în dreptul pietrelor de mormânt care au fost scoase 
şi înlocuite cu cărămidă, podea care s-a menţinut din secolul al XIV-lea și până 
în 1633 si care se află la o adâncime de 2 metri fata de nivelul actual (Chihaia, 
1974, 206-207). 

Pe baza cercetării fundatiilor respective, au fost avansate două ipoteze pri- 
vind pe de o parte ctitorul edificiului din acea perioadă, iar pe de altă parte 
construcţia realizată de către acesta. În privinţa ctitorului s-a avansat părerea 
că este vorba despre Basarab I, edificarea realizându-se înainte de anii 1351 sau 
1352 când fiul său, Nicolae Alexandru îi face danii (Chihaia, 1961, 1041), iar 
în ceea ce priveşte edificiul, atât ca stil cât și ca importanţă, s-a afirmat, nici mai 
mult, nici mai putin, că acesta ar reprezenta „cel dintâi monument religios de 
factură occidentală ridicat în cadrul statului abia întemeiat al Şării Româneşti” 
(Ionescu, 1963, 118). Primul sau nu, naosul denotă împărțirea după moda 
bisericilor din Occident, motiv pentru care se crede că meşterii au fost căutați 
din Ardeal (Ionescu, 1937, 51). În continuarea ideii privind edificarea de către 
meșteri transilvăneni și, având în vedere stilul romanico-gotic, edificiul de cult 
este văzut în atare situaţii ca un hibrid atâta timp cât el servea ca si capelă a 
curții voievodale ortodoxe, respectiv ca necropolă a familiei domnitoare (Teo- 
dorescu, 1976, 166). 

Săpăturile arheologice efectuate de către Virgil Drăghiceanu între 27 
august și 7 octombrie, în afară de o serie de morminte printre care şi posibilele 

morminte ale lui Basarab I şi Nicolae Alexandru, au mai condus la descoperirea 
podelei din cărămizi aşezate oblic fata de axul bisericii, turnul cu scară în elice, 
ambele elemente aparţinând vechii biserici a lui Basarab I, dar au putut stabili 
şi dimensiunile bisericii din aceeași perioadă, biserică ce avea dimensiunea de 
18 x 9,25 m (Drăghiceanu, 1964, 16-322). Datorită acestor săpături s-a putut 
reconstitui forma primului edificiu monastic (fig. 1-2). 

Având în vedere că pe amplasamentul actual al casei egumenești, clădire 
bănuită a fi chiar casa voievodală, s-a descoperit pavimentul unei construcții 
ce se afla la o adâncime de 2,10-2,20 m (Chihaia, 1974, 207, 224), initial s-a 
concluzionat că și pe acest amplasament se afla o construcţie ce a dăinuit între 
secolul al XIV-lea — secolul al XVII-lea. De altfel, analizând rezultatele săpături- 
lor arheologice, au fost trase concluzii mai strânse chiar privind cel puţin data- 
rea pivnitei casei egumenesti, aceasta din urmă fiind considerată ca aparținând 
secolului al XVI-lea (Chihaia, 1974, 231). 

Datarea pavimentului casei egumenești în timpul perioadei vieții jupânu- 
lui Neacşu a fost argumentată în bibliografia de specialitate prin descoperirea 
într-un strat superior a unor morminte datate cu ajutorul monedelor, cea mai 
veche monedă din mormintele respective datând din perioada 1506-1536, iar 
cea mai nouă din anul 1573 (Chihaia, 1974, 231-232). 

Deși în urma sondajului arheologic efectuat între 6 si 15 iunie 1963 de către 
Dinu V. Rosetti din partea Institului de Arheologie al Academiei, alături de 
muzeul din localitate, pe lângă faptul că se avansează ideea că partea inferioară 
a casei egumenesti ar data din sec XIV-XV, a fost avansată ipoteza căreia, de 
fapt, beciurile ar fi aparținut casei domneşti din secolele menționate (Mirtu, 
1965, 1032-1042). Pe bună dreptate, mica secţiune de doar 4 x 3 m (Mirtu, 
1965, 1033) realizată in 1963 de către Dinu V. Rosetti şi Flaminiu Mirtu, a fost 
considerată neconcludentă având în vedere dimensiunea redusă a cercetărilor 
(Cantacuzino, 2011, 12). 

Ulterior, datarea pivnintei ca aparţinând unei perioade mai vechi decât 
domnia lui Matei Basarab a fost vehement contestată (Cantacuzino, Cristocea, 
Mavrodin, Trimbaciu, 1981, B, 26; Cantacuzino, 2000, 108-109; Cantacuzino, 
Rădulescu, Trimbaciu, 2007, 96; Cantacuzino, 2010, 11) argumentându-se, 
printre altele, faptul că este de fapt o construcție unitară, cărămida și mortarul 
fiind similar, nivelul pivnitei este mai sus cu un metru decât cel al construcţiei 
din secolul al XIV-lea, că în privinţa datării pivnitei cu ajutorul mormintelor, în 
realitate, latura de nord a pivnitei sectioneaza unul dintre aceste morminte etc. 
(Cantacuziono, Popa, 1978, 74-75). 

O serie de săpături realizate între anii 1975-1977 au atins toate cele patru 
laturi ale bisericii în șase locuri, concluzia fiind că biserica edificată de către 
Matei Basarab a fost ridicată deasupra fundațiilor bisericii iniţiale ce fusese 

distrusă de cutremurul din anul 1928 (Cantacuziono, 1998, XVII/2, 432), 
reconstrucția făcându-se de către Matei Basarab cu respectarea planului vechi 
al bisericii ruinate (Chihaia, 1974, 209), cu o mică excepție reprezentată de 
mărirea părții de vest, mărită în secolul al XVII-lea cu 4,60 m (Cantacuzino, 
1984, 200). 

Pe lângă acest aspect al păstrării fundațiilor, în ceea ce priveşte încercarea 
de a identifica elementele constructive existente în timpul jupânului Neacşu, 
aceleași cercetări care au presupus deschiderea unui număr impresionant de 
secțiuni arheologice au adus o serie de completări. Astfel, se mai păstrează de 
la jumătatea sec. XIV o aziză din blocuri paralelipipedice din piatră fasonată de 
la paramentul exterior, dar si zidul imprejmuitor și valul cu sant de apărare ce 
împrejmuia vechea biserică pe latura de sud a acesteia (Cantacuzino, Cristo- 
cea, Mavrodin, Trimbaciu, 1981, B, 25). 

O extrem de interesantă teorie privind utilitatea valului (Chihaia, 1974, 
p. 258), în sensul că interiorul ar fi fost umplut și nivelat, este susținută de către 
descrierea unui martor ocular. Astfel, în vizita sa din Tara Românească, si evi- 
dent din Câmpulung, din anul 1640, Petru Bogdan Baksic, cel ce la scurt timp 
de la această această călătorie avea să ajungă episcop de Sofia și mai apoi, arhi- 
episcop al Bulgariei, ne lasă următoarea informatie: „[...] şi a ridicat în jurul 
mănăstirii ca un fel de cetate din bârne mari înconjurând-o cu 12 bastioane 
de jur împrejur; încât este foarte bine întărită, şi mai trebuie să se umple pe 
dinăuntru cu pământ, pentru că nu este încă gata” (Holban, 1973, 211-212). 

Deși cercetările din anul 1981 au condus la informaţii preţioase cu privire la 
edificiile ansamblului (Catacuzino, Cristocea, Trimbaciu 1982, 51), urme din 
momentul amenajarii valului aveau sa fie surprinse in campania de cercetari 
arheologice din acest an (Cantacuzino, Cristocea, Trimbaciu, 1986, 290), dar 
fără a se aduce date noi cu privire la acest element de construcţie defensivă. Și 
cercetările arheologice din anul 1982 aveau să aducă date suplimentare. Ală- 
turi de o serie de elemente de zidărie pentru care nu s-au putut oferi explicaţii 
satisfăcătoare, a fost descoperit un număr de 15 morminte datate între sfârşitul 
secolului al XIV-lea și secolul al XVI-lea, una dintre cele trei monede descope- 
rite fiind reprezentate de un gros din sec. XVI (Cantacuzino, Cristocea, Trim- 
baciu, 1993, 523-524). 

Vechea biserică dăinuie, într-un fel sau altul, până astăzi și prin faptul că 
într-o mare măsură, la reconstruirile ce au avut loc au fost folosite materialele 
de la construcția veche (Cantacuzino, Cristocea, Mavrodin, Trimbaciu 1981, 
B,25). 

În ceea ce privește celelalte elemente constructive ale ansamblului, cercetă- 
rile arheologice au adus informaatii prețioase. Astfel, zidul de incintă realizat 
din piatră cu o grosime de aprox 0,70 m a fost identificat pe laturile de nord, 

vest şi sud, la o distanță cuprinsă între 12 și 14 m față de biserică (Cantacuzino, 
Cristocea, Mavrodin, Trîmbaciu, 1981, B, 25). Acest zid, nu trebuie confundat 
cu zidul actual, ridicat în 1712, care, de altfel, împrejmuia și o suprafață mai 
amplă (Cantacuzino, Cristocea, Mavrodin, Trimbaciu, 1981, B, 27). 

Elementele de fortificaţie, datate cum am văzut la jumătatea secolului 
al XIV-lea, au fost identificate pe latura de sud. Valul realizat din bolovani, 
pământ şi pietriș, dar care prezenta si urme de lemn, avea o lățime de 8-8,8 m 
şi o înălțime maximă actuală de 1,4 m, el fiind prevăzut la exterior, la o distanță 
de 2-2,5 m cu sant lat de peste 4,50 m ţi care pare să fi avut o adâncime de peste 
2 m (Cantacuzino, Cristocea, Mavrodin, Trimbaciu, 1981, B, 25, Cantacuzino, 
2001-2003, 41). 

Indiferent de funcţionalitatea iniţială a lăcașului de cult când se presupune 
că avea rol de biserică domnească (Cantacuziono, 1981, A, 135), fiind încă 
de la început biserică ortodoxă (Moisescu, 1998, 49), este clar că activitatea 
bisericii a fost arondată orașului în perioada secolul al XVI-lea, fapt dovedit 
de numărul mare de morminte din perioada respectivă (Cantacuziono, 1998, 
XVII/2, 437). 

O importanţă aparte a edificiului religios o constituie faptul că acesta repre- 
zinta un adevărat reper al identificării locației curții domneşti care trebuie să fi 
existat în zonă. Părerile potrivit cărora curtea domnească trebuie să se fi aflat în 
imediata vecinătate a bisericii sunt perfect întemeiate (Sinigalia, 2000, 61-62), 
chiar dacă aceste curți nu au mai putut fi identificate la fata locului, edificiul 
religios indică fără doar şi poate zona în care acestea s-au aflat. 

Lucrurile sunt departe de a fi lamurite, cu atât mai mult cu cât cercetările 
nu sunt sau nu pot fi finalizate exhaustiv. Un exemplu concludent îl constituie 
descoperirea unei impozante clădiri prevăzute cu podea de cărămidă ale cărei 
ziduri groase de 1 m “intră” sub clădirea Liceului „Dinicu Golescu” (Canta- 
cuzino, 2001-2003, 48-51; Cantacuzino, Trimbaciu, 2001, 64-65). Evident 
că lucrările prilejuite de edificare liceului au condus la importante distrugeri 
ale ansamblului medieval. Cu toate acestea, odată cu reluarea campaniilor de 
cercetare arheologică, respectiv între anii 2000-2005, o serie de elemente 
ceramice, dar mai ales o monedă de la Vladislav I din anul 1442 ce a fost des- 
coperită la 4 cm deasupra pavajului clădirii, monedă ce se mai afla în circulaţie 
în sec. XV (Cantacuzino, Rădulescu, Trimbaciu, 2007, 99-101) ar putea oferi 
indicii ce ar plasa construcţia chiar în timpul vieţii jupânului Neacșu. Pe cât de 
prețioasă este descoperirea, ea trebuie totuși tratată cu oarecare rezerve, atâta 
timp cât moneda respectivă putea să provină din nivelarea terenului, fapt sesi- 
zat şi de către autorii săpăturilor. 

Despre momentul şi despre cum avea să sfârșească biserica existentă în 
timpul jupânului Neacșu aflăm dintr-un prețios document emis de către Matei 

Basarab la 10 aprilie 1647 ce consemnează următoarele: „Care zidire trecut- 
au vreme de destui ani, până când vecheciunea şi cutremurul pământului 
cuprinzând-o de toate părțile cu crăpătură, surupatu-s-au și s-au risipit până 
la pământ, purtând într-acea vreme cursul anilor 1628. lar după surparea ei, 
zăcut-au piatra grămadă până la 7 ani. Atunci ştiind noi sfărâmarea bisericii [...] 
acea grămadă de petre ce zăcea d-asupra temeliei dand-o în lături până în fata 
pământului, pre aceeași temelie cu aceleași pietre a o zidi început-am în cursul 
anilor 1635 şi cu ajutorul lui Dumnezeu și cu sprijineala preacuratei, svarsitu- 
o-am în văleat 1638..” (Parnuta, 1999, 204-205). 

Baratia (fig. 3), biserică parohială a saşilor, pe seama cărora este pusă edifi- 
carea acesteia (Oprescu, Călin, Măndescu, Vasiloiu, 2007, 18), este un monu- 
ment romanico-gotic dedicat Sfântului Iacob cel Mare, construit spre sfârșitul 
secolului al XIII-lea și dărâmat la sfârşitul secolul al XVIII-lea, mai păstrează 
astăzi doar corul gotic ce a fost refăcut în anul 1427 (Moisescu, 2001, 61). 
Acesta din urmă avea o dimensiune de 14,5 x 10,5 m, el fiind racordat la navă 
printr-un arc triumfal preexistent (Moisescu, 2001, 150). 

Celebra piatră tombală din anul 1300 a comitelui Laurencius de Longo 
Campo este de o importanţă deosebită, mai ales ca element de datare. Evident 
că biserica în care acesta a fost înmormântat trebuie să fie mai veche decât anul 
decesului său, deci undeva în preajma secolului al XIII-lea. 

Pe parcursul secolului al XVI-lea biserica era funcțională și în bună stare, asa 
cum o dovedeşte pe de o parte inscripţia din 1525 de pe clopot, dar si menti- 
unile păstrate documentar despre starea acesteia, asa cum este aceea din 1581 
(Chihaia, 1974, 308). 

Desi astăzi Bărăţia reprezintă un ansamblu din care mai fac parte turnul si 
casa parohială, doar biserica „ciuntită şi redusă la dimensiunile altarului” (Balș, 
1968, 1) şi doar elemente din aceasta reprezintă edificiul care exista în peri- 
oada jupânului Neacșu, atât turnul cât si casa parohială fiind construite ulterior. 

Cercetările arheologice efectuate aici sunt de natură să aducă o serie de con- 
tributii importante în ceea ce priveşte aspectul edificiului de cult din timpul 
jupânului Neacșu. Astfel, corul de care am mai amintit nu trebuie confundat cu 
cel care păstrează în ziduri nervurile ce formaseră bolțile de piatră ale vechiului 
acoperiș (Balș, 1969, 9). Practic, corul vechi care face obiectul reconstituirii 
noastre a fost identificat sub podeaua corului cu nervuri amintit mai devreme. 
Acesta din urmă era de dimensiuni mai mici, de formă pentagonală, cu zidurile 
fundaţiei demantelate, prevăzut cu contraforți la colțuri (Balş, 1969, 11). 

Importanţa acestui ansamblu rezidă și din analiza descoperirilor numisma- 
tice, mai ales din perioada secolelor XV-XVI, fapt demonstrat prin descoperi- 
rea unei monede foarte rare de la Vlad Dracul, ori prin aceea a gros-ului de la 
Gdansk (Dumitrache, 2013-2014, 95-96). De asemnea, termenul de Bără- 
ție folosit aproape unanim în literatura de specialitate este considerat ca fiind 
nepotrivit atunci când se are în vedere ansamblul constructiv de dinainte de 
anului 1639 când franciscanii preiau biserica de la sași (Ciociltan, 2015, 178). 
Ansamblul de aici, avea să fie incendiat de către turci în anul 1737, el fiind refă- 
cut în 1760 (Constantinescu, 2017, 128), forma sa actuală fiind obţinută ca 
urmare a refacerii efectuate între anii 1963-1965 (Constantinescu, 2011, 102; 
Popescu-Argesel, 2000, 74). 

Cloasterul (denumire dată de către localnici mânăstirii catolice, astăzi dis- 
părută), a fost ridicat în 1345 cu ajutorul unor meşteri sași din Transilvania 
de către Nicolae Alexandru, cel mai probabil pentru soţia sa catolică, Clara 
(Neagoe, 2012, 129). Dacă, astăzi, Cloasterul este cunoscut prin multitudinea 
elementelor sale constructive, refolosite la construirea unui număr destul de 
însemnat de edificii din Câmpulung, în perioada în care acesta își desfășura 
activitatea era renumit pentru moaștele pe care le deținea ceea ce a condus la 
formarea imaginii de loc sacru în care se petrec minuni (Neagoe, 2008, 88). 

Atât complexul, cât şi biserica cu hramul Sfânta Elisabeta, fără știrea lui 
Matei Basarab, sfârșesc prin a fi dărâmate între 1646-1647 de către egumenul 
Melehie care procedează astfel pentru a face rost de materiale de construcţie in 
vederea edificării turnului clopotniţă de la intrarea în mânăstirea din Câmpu- 
lung (Chihaia, 1974, 259, 315). Tot cu materiale de construcţie provenind de 
la Cloaster, acelaşi egumen Melehie construise la nord-estul bisericii o clădire 
patrulateră în care funcționau o serie de prăvălii la primul nivel si un han la 
cel de-al doilea (Chihaia, 1974, 262), însă elementele de construcţie au fost 
folosite pentru ridicarea mai multor edificii. Este cazul zidului sudic al bisericii 
Fundeni sau cel al peretelui exonartexului adăugat bisericii Sf. Gheorghe-Olari 
(Cantacuzino, 2001-2003, 53). 

La doar un an de zile de la data demolării Cloașterului, în 1648, marele 
reprezentant al catolicilor, si bun cunoscător a realitatilor din Tara Româ- 
nească, după ce vizitase aceste meleaguri în nenumărate rânduri între anii 
1640-1670 (Ligor, 1980, 260), Petru Bogdan Bakšić avea să ne lase următoa- 
rea mărturie despre tristul eveniment: „Cu această biserică s-a întâmplat, anul 
trecut, un lucru ciudat care s-a petrecut astfel. În acest oraş al Câmpulungului 
se află o mănăstire ridicată din vechime de domnii de odinioară și refăcută in 
întregime de domnul de acum, ba chiar făcută din nou; si voind stareţul acelei 
mănăstiri să ridice un turn sau mai bine zis o clopotniţă, a poruncit pentru 
aceasta domnului egumen, grec de felul său să dărâme acea biserică a Sf. Elisa- 
beta și a pus să fie dărâmată până în temelii si a luat tot acel material și a pus să 
se clădească cu el pomenitul turn la mănăstirea domnului [...]. Acestea mi le-au 
povestit acești catolici şi eu am văzut apoi cu ochii mei biserica dărâmată [...]” 
(Holban, Bulgaru, Cernovodeanu, 1973, 265-266). 

Mânăstirea ce aparținuse atât dominicanilor, cât si franciscanilor (Mul- 
tescu, 2000, 117) avea o dimensiune de 33 x 10m (Chihaia, 1974, 309), pro- 
punându-se ca moment al construcției anul 1345, iar ca raţionament al impor- 
tantei acesteia în perioada de început având în centru pe Clara, soția catolică 
a domnitorului Nicolae Alexandru ce locuia aici (Chihaia, 1974, 311-312). 

Detalii importante cu privire la aspectul vechiului edificiu au putut fi oferite 
ca urmare a săpăturilor arheologice efectuate de către Virgil Drăghiceanu în 
perioada 4-10 noiembrie 1924. Cu ocazia acestor cercetări au fost identificate 
elemente constructive ale altarului, inclusiv urme de fresce ale acestuia, dar 
mai cu seamă zidul fundaţiei cu o grosime de 1,1 m, precum si o serie de mor- 
minte (Drăghiceanu, 1964, 328). 

De asemenea, aceleași cercetări au oferit date cu privire la forma Cloaste- 
rului. Acesta avea trei nave, cele laterale având o lungime de 37 m și o lăţime 
de 3 m, pe când nava centrală avea o lungime de 38,40 m si o lățime de 15 m 
(Drăghiceanu, 1964, 328). Din cercetările efectuate, s-a propus existența 
a două faze constructive: una în preajma anului 1345 aparținând ordinului 
dominican si una din ultimul sfert al secolului al XV-lea când biserica a fost 
refăcută de către călugării franciscani (Chihaia, 1974, 316). Fiind vorba despre 
un monument dispărut, în afară de cele câteva menționări ale vremii, date noi 
despre Cloaster au putut fi obținute doar ca urmare a cercetării arheologice. 
Numai că acest lucru s-a întâmplat sporadic, de regulă doar prin sondaje, şi, în 
general, forțat de efectuarea unor lucrări de construcție ce au foat efectuate pe 
amplasamentul Cloasterului. Astfel, trebuie amintit aici faptul că amplasamen- 
tul a fost cercetat de către Grigore Tocilescu, de către Virgil Drăghiceanu între 
1926-1927, dar şi în anul 1958 când au fost descoperite elemente constructive 
singulare sau de zidărie, ori morminte aparținând necropolei (Barnea, Lăză- 


rescu, 1962, 65-67). 

Biserica Fundeni — cu hramul Adormirea Maicii Domnului și Sf. Nicolae, 
cu două faze de construcţie (secolele XV/XVII). Actualul lăcaș de cult datează 
din a doua jumătate a secolului al XVII-lea, aşa după cum reiese din cercetă- 
rile arheologice efectuate aici de către Flaminiu Mirtzu, Spiridon Cristocea şi 
Adrian Băjan (Cristocea, Mirtzu, Băjan, 2005, 223-229). Săpăturile au relevat 
şi faptul că avem de-a face cu o biserică ridicată peste o construcție mai veche, 
datată în ultimul sfert al veacului al XV-lea. Fundeni I, cum a fost denumit 
lăcașul initial, avea un plan dreptunghiular, cu absidă decroșată, fiind alcătuită 
doar din naos si altar, acestea sunt suprapuse de construcția actuală (Cristocea, 
Mirtzu, Băjan, 2005, 226; Cantacuziono, 2006, p. 1). Biserica Fundeni II a fost 
ctitorită după dispariţia Cloasterului, circa 1647, dovadă si un ancadrament 
de fereastră ce se regăseşte refolosit la zidărie în absida altarului (Cristocea, 
Mirtzu, Băjan, 2005, 226). Cele 10 morminte cercetate în pronaosul actualei 
biserici, aparţin intervalului secolelor XV-XVIII, asemeni celor inventariate 
în necropola bisericii, aflată în imediata vecinătate (Cristocea, Mirtzu, Băjan, 
2005, 227-228). Din inventarul mormintelor menționăm o serie de monede 
de la Matei Corvin (1458-1490) şi Baiazid II (1481-1512), precum şi vase 
din sticlă (Mirtzu, 1995, pp. 45-48; Manucu-Adamesteanu, 2005, 203, 206), 
obiecte de port şi podoabă încadrate cronologic secolelor XV-XVIII. 

Din nefericire nu cunoaştem ctitorii lăcașului, dar cel mai probabil ei fac 
parte din familia Fundenilor, pe a căror moșie a fost ridicată biserica (http://ran. 
cimec.ro/sel.asp?descript=campulung-municipiul-campulung-arges-biserica- 
fundeni-si-necropola-medievala-de-la-campulung-cod-sit-ran—13506.04), 
cert este ca inscriptiile de pe o serie de pietre tombale indica anii 7066 (1558), 
7084 (1576), 7130 (1622) (Rautescu, 2009, 238-239; Cantacuziono, 2006, 
1), toate conducandu-ne la ideea că lăcașul de cult exista inclusiv in epoca 
jupanului Neacsu. 

Biserica cu hramul Adormirea Maicii Domnului si Sf. Nicolae situata in 

zona sud-vestică a Câmpulungului, pe terasa superioară a râului Târgului, a 
cunoscut o nouă prefacere în anii 1817-1819, atunci când i-a fost adosat un 
pridvor deschis pe latura dinspre apus, pentru ca mai apoi să sufere reparaţii 
importante în 1856 si 1930, ultimele prin grija Comisiei Monumentelor Isto- 
rice. (Cantacuzino, 2002, 62-65; Constatinescu, https://en.calameo.com/ 
read/00121817119a3372374fb; Cristocea, Mirtzu, Băjan, 2005, 229). 

Chiar dacă a fost propusă spre demolare, la începutul secolului al XX-lea, 
fiind considerată ca lipsită de interes, n-are nici o inscripţie, nu se ştie cine au 
fost fondatorii şi n-are importanţă istorică, remarcăm că din perspectiva pic- 
turii se disting trei etape/stiluri aparte. Prima etapă păstrează amprenta epocii 
brâncovenești si numele lui Hranit zugraf, păstrându-se în altar. Şi a doua etapă, 
păstrată în pronaos, datată 1768, păstrează numele pictorului Radul zugraf. 
Ultima intervenţie se încadrează începutului de secol XIX, cel mai probabil 
coincide si cu prefacerile din 1817-1819. 

Biserica cu Hramul Sf. Ilie din Câmpulung isi leagă parte din istoria sa de 
aceea a Sborului, bâlciului anual, ce se organiza in acest oraș, chiar pe tapsanul 
din vecinătatea lăcașului, cel puţin până în vremea lui Matei Basarab (Aricescu, 
2007, 133-134), pentru ca mai apoi, din veacul al XVII-lea, să fie împărțit în 
mai multe locuri, la Sf. Ilie desfășurându-se doar târgul de peste si produse ali- 
mentare (Neagoe, 2009, 125). 

Iarmarocul care se tinea anual în apropierea zilei de Sf. Ilie a constituit parte 
din devenirea şi evoluția Câmpulungului, încă din veacul al XV-lea (Neagoe, 
Boboc, 2007, 127-129), aici întâlnindu-se negustorii veniți din porturile 
Dunării cu cei dinspre Transilvania (Martu, 1974, 36; Neagoe, Mocanu, 2005, 
364-365; Manolescu, 1957, 117-204.) 

Cercetările arheologice efectuate de Flaminiu Mirtzu în 1972 au relevat că 
cel puţin din a doua jumătate a secolului al XV-lea aici se ridicare o biserică 
din lemn. Din păcate nu beneficiem nici de planurile acestui prim locaș și nici 
de alte date suplimentare, cercetările din 1972 nevăzând încă lumina tiparu- 
lui, singurele date despre acestea provenind din paginile redactate de Flaminiu 
Mirtzu în monografia din 1974 a lui Gheorghe Parnuta (Parnuta, Câmpulung, 
1974, 9-44, 49-76, 86-95, 107-117; Cantacuzino, 2006, nota 49). 

Acest prim edificiu religios ar fi avut, după unele opinii, hramul Sf. Tre- 
ime (Popescu-Argesel, 2000, 88; Neagoe, 2009, 124, nota 3 1), pentru ca mai 
apoi aici sa fie zidită „Cu bunavointa Tatălui si cu ajutorul Fiului şi cu savar- 
şirea Sf. Duh (...) în numele Sf. treimi si a sfântului nostru părinte Nicolae, 
în zilele lui Io Alexandru, fiul lui Io Radul voievod, de rugător lui Dumne- 
zeu, jupan Ghinea Mustachi si cu truda lui ierei Iane ecleziastul, luna mar- 
tie 1, 7134 (1626), o altă biserică cu hramul Sf. Nicolae (Constantinescu, 
5-21). Ulterior acestui moment, asa cum reiese din textul pisaniilor aflate 
în pronaosul bisericii, edificiul a cunoscut numeroase prefaceri: 1790, 1891, 
1929-1930, 1969-1970 (Cantacuzino, 2006). Biserica de astăzi are un plan 
trilobat cu abside laterale poligonale, formată din altar, naos, pronaos si prid- 
vor, ultimul sutinand si turla clopotniță. Pictura veche din veacul al XVII-lea 
nu se mai păstrează, ea este acoperită de aceea din 1890, în stil neobizantin, 
gândită şi realizată de către Belizarie Paraschivescu (Cantacuzino, 2011, 24, 
61-64). 

Ion Rautescu constata că, la 1810, biserica avea şi hramul Sf. Ilie (Rau- 
tescu, 2009, 260; Neagoe, 2009, 124) ceea ce înseamnă, că odată pe parcursul 
timpului bisericii i s-a asociat ca ocrotitor Sf. Prooroc cel ce patrona și târgul 
muscelean. 

În epoca jupanului Neacșu, biserica noastră era din lemn, asemeni multor 

altor edificii de acest fel din Țările Române, legându-și istoria de aceea a Sbo- 
rului de sf. Ilie. 

Fig. 1 Biserica Mânăstirii Negru Vodă în faza inițială de construcţie. 
Plan şi secșiune restituită (Moisescu, 2001, 65) 





Fig. 2 Campulung-Muscel. Biserica Domnească Negru 
Vodă. Restituire (Moisescu, 2001, 66) 

Fig. 3 Câmpulung Muscel. Corul bisericii catolice Sfântul Iacob cel 
Mare. Plan: 1. Secolul XIII; 2. 1427 (Moisescu 2001, 61) 


Despre comunitatea catolică din 
Câmpulung. Aspecte demografice 
şi sociale (sec. XIII-XVI) 


Mariana-Paula Limbălată 


(Master Românii şi România în context european, sec. XIV-XX, 
Facultatea de Teologie, Litere, Istorie şi Arte, Universitatea din Piteşti) 


u mult timp înainte de întemeierea Țării Românești, populația Câmpu- 

lungului era alcătuită din două mari comunităţi etnice şi confesionale: pe 

de o parte comunitatea veche românească, de confesiune ortodoxă, pe 
de altă parte o comunitate mai nouă, de confesiune catolică, formată din ele- 
mente etnice săseşti si maghiare (Neagoe, 2012, 101), venite de peste munți, 
din Transilvania, fapt consemnat, în veacul al XVII-lea, de Letopiseţul Cantacu- 
zinesc (Istoria, 1960, 2). 

Când anume au venit acești coloniști sași din regiunea Braşovului la Câm- 
pulung (Albu, 2009, 127) e dificil de precizat cu exactitate, însă unii istorici 
sunt de părere că acest moment ar trebui plasat spre sfârşitul secolului al XIII- 
lea (Căprăroiu, 2008, 53; Ciociltan, 2011, 444-445) 

În privinţa situaţiei numerice a populaţiei săseşti de confesiune catolică, la 
începuturile istoriei oraşului Câmpulung, istoricii au emis mai multe ipoteze, 
bazate pe deductii considerate logice, în lipsa unor surse istorice care să ofere 
date demografice concrete. De pildă C. D. Aricescu, care a scris prima istorie a 
Câmpulungului (1855-1856), arăta că numărul sașilor de confesiune catolică 
de aici, ar fi fost mult mai mic, cel puţin până în jurul anului 1400, în compa- 
ratie cu cel al românilor de confesiune ortodoxă (Aricescu, 2007, 105-106). 
La sfârşitul secolului trecut, Flaminiu Martu a exprimat opinia potrivit căreia 
populaţia săsească (catolică) ar fi reprezentat doar 5% din populaţia totală a 
oraşului Câmpulung (Martu, 1982, 20). 

Relativ recent însă, un cercetător de la Institutul de Istorie „Nicolae Iorga” 
din Bucuresti, Alexandru Ciociltan, s-a arătat pe deplin încredințat de faptul că 
“nu există nici cea mai mică dovadă a unei prezențe românești la Câmpulung, 

înainte de 1343-1344, când voievodul Nicolae Alexandru și-a înălțat in par- 
tea de sud a oraşului o curte domnească” (Ciociltan, 2015, 71). Există totuși 
o sursă istorică din perioada premodernă care dovedește exact contrariul: 
dintr-o Cronică franciscană, realizată pe la 1764 de un anume Blasius Kleiner, 
aflăm că, încă de la începuturile oraşului Câmpulung, numărul sașilor catolici 
ar fi fost mai mare decât cel al românilor ortodocşi: „Primii locuitori ai aces- 
tui târg au fost sași catolici amestecați cu vlahi, însă ca număr saşii îi întreceau 
pe valahi” (Georgescu, 2000, 254). Aşadar, afirmaţia lui Alexandru Ciociltan 
poate fi luată în considerare cel mult ca o supozitie. 


xxx 


Până către sfârșitul secolului al XVI-lea, sursele istorice nu ne oferă, din 
nefericire, informaţii despre structura numerică, etnică si confesională a ora- 
şului Câmpulung. Abia în anul 1581, un călugăr franciscan, originar din insula 
Chios, Jeronim (Hieronimus) Arsengo, avea să consemneze, în notele sale de 
călătorie, existenţa, la Câmpulung, a 900 de case de români si doar a 250 de 
case cu „400 de suflete” de catolici (Călători, II, 1970, 510). Dacă aplicăm mul- 
tiplicatorul demografic 4 (Murgescu, 1999, 22), rezultă că la sfârşitul veacului 
al XVI-lea oraşul Câmpulung număra cam 4000 de locuitori, evident populaţia 
românească fiind majoritară (Neagoe, 2004, 210). După unele opinii, Câm- 
pulungul ar fi numărat între 4500 (Hurdubetiu, Martu, 1968, 37) şi 4750 de 
locuitori (Cernovodeanu, 1973, 41-42). Un alt călător, Giovanni Botero, avea 
să consemneze, în 1596, faptul că la Câmpulung mai existau doar 900 de case, 
dintre care 40 apatineau sașilor catolici (Călători străini, IV, 1972, 576). Prin 
urmare, Câmpulungul număra circa 3600 de locuitori (Neagoe, 2004 (a), 210; 
Neagoe, 2012, 24). 

Incursiunile străine asupra Țării Românești din veacul al XV-lea, otomane 
(Gemil, 1991, 108-109, 113-116, 142-143) şi moldovene (Palade, 2014, 
116-117, 122-123, 127-128, 158-159), epidemiile, dar mai cu seamă înăs- 
prirea obligaţiilor fiscale fata de visteria domnească a Țării Româneşti, au dus 
la pauperizarea multor catolici din orașul Câmpulung, unii dintre ei plecând 
în Transilvania (Neagoe si Vasiloiu, 2006, 110). La Sibiu, de pildă, apar ates- 
taţi doi saşi, foşti locuitori ai oraşului Câmpulung: Peterman in 1439 (Oprea, 
2009, 129) si Gaspar in 1449 (Neagoe si Vasiloiu, 2006, 110). 

La fel de agitat a fost si veacul al XVI-lea. În două rânduri, mai întăi în 1522 
(Neagoe, 2004 (b), 25-27) şi mai apoi în 1595 (Neagoe, 2015, 425), Tara 
Românească a fost ameninţată să fie transformată în provincie otomană. Epi- 
demiile de ciumă din anii 1552-1554, 1576 şi 1592 (Cernovodeanu si Binder, 
1993, 51-53, 57-58), precum şi cele de foamete din 1575 (Călători străini, 

II, 1970, 400) şi 1595-1596 (Călători străini, III, 1971, 532) au afectat destul 
de grav populaţia urbană din Tara Românească. La toate acestea s-a adăugat 
fiscalitatea excesivă aplicată de domnii Ţării Româneşti între anii 1592-1594 
(Ştefănescu, 1972, 86-87). 

Aşadar, numărul catolicilor din orașele Tarii Românești a scăzut considera- 
bil până la sfârşitul secolului al XVI-lea. Situaţia demografică a populaţiei cato- 
lice din Câmpulung este relevantă în această privință: dacă la 1581 au fost con- 
smenati 400 de catolici (Călători străini, 1970, II, 504), în 1596 mai erau doar 
160 de catolici (Călători străini, II, 509). Despre involutia numerică a popula- 
tiei săsești de confesiune catolică din oraşul Câmpulung aflăm și din relatările 
târzii ale Cronicii franciscane (1764): “Acest târg [Câmpulung] a fost distrus de 
multe ori datorită răvășirilor provocate de războaie [...]. Si din această cauză, 
saşii s-au retras încetul cu încetul înspre Transilvania; alții care au rămas trep- 
tat s-au lepădat de limbă şi au acceptat obiceiurile și limba valahă, în sfârșit, 
din cauza persecuțiilor foarte numeroase si a obligaţiilor bănești la care au fost 
supuși din partea valahilor, încetul cu încetul și-au părăsit credința; rămânând 
dintre ei puţini, cei foarte săraci” (Georgescu, 2001, 254-255). 


* KK 


Cu privire la contributia colonistilor germani la intemeierea si dezvolta- 
rea orașului Câmpulung (cei mai multi dintre ei, veniți, probabil, in ultimele 
decenii ale secolului al XIII-lea) au fost exprimate, până astăzi, diverse opinii. 
Majoritatea istoricilor locali au susținut că geneza orașului Câmpulung a fost 
un fenomen autohton extrem de complex, impulsionat si desăvârşit prin con- 
tributia grupurilor de saşi venite aici, în ultimele decenii ale veacului al XIII- 
lea (Hurdubetiu și Martu, 1968, 27-28; Oprescu, 1981, 19; Trâmbaciu, 1997, 
98). După alti istorici însă, saşii veniți la Câmpulung ar fi constituit, încă de la 
început, o comunitate aparte (Rădvan, 2004, 87) , cu autonomie recunoscută 
fie de voievodul local, care-și avea sediul, cel mai probabil, la Cetateni-Muscel 
(Ciociltan, 2015, 65), fie de tătarii care ajunseseră să domine vestul Munteniei 
şi sudul Moldovei, începând cu 1291 (Ciociltan, 2015, 66). Or, ridicarea bise- 
ricii cu hramul Sf. Iacob cel Mare (ulterior numită Baratia), la sfârşitul secolului 
al XIII-lea (Oprescu, 2008, 2) ar fi reprezentat, la vremea aceea, un simbol al 
autonomiei saşilor din Câmpulung (Rădvan, 2011, 268). 

Potrivit cercetărilor arheologice desfăşurate în anii 1963-1965, se pare că 
Baratia datează din a doua jumătate a secolului al XIII-lea (Balș, 1969, 9-14; 
Cantacuzino, 2011, 12-13; Neagoe, 2012, 117). Aici avea să fie îngropat, la 
1300, comitele Laurenţiu (comes Laurencius de Longo Campo). Piatra sa de 
mormânt, păstrată şi astăzi la biserica Sfântul Iacob din Câmpulung (Oprescu 

şi Călin, 2007, 18), a fost analizată de specialişti recunoscuţi în istoriografia 
noastră (Lăzărescu, 1957, 109-127; Binder, 1975, 185-188; Măndescu, 2006, 
207-213; Albu, 2009, 123-176). Inscriptia de pe piatra de mormânt a comite- 
lui Laurenţiu dovedeşte cât se poate de clar, existenţa unei comunităţi catolice 
la Câmpulung la sfârșitul secolului al XIII-lea si începutul secolului al XIV-lea 
(Rautescu, 2009, 6). 

După unele opinii, orașul Câmpulung ar fi intrat sub controlul voievodului 
de la Argeș între anii 1301-1308 (Hurdubetiu si Martu, 1968, 30; Mulţescu si 
Mulţescu, 2002, 463; Vergatti, 2008, 77), iar după alte opinii după 1330 (Ver- 
gatti, 1989, 5; Neagoe, 2012, 112). Neîndoielnic, primii Basarabi au protejat 
comunitatea catolică de la Câmpulung și au susținut dezvoltarea economică a 
acesteia (Neagoe, 2007, 109). 

În jurul anului 1344, la Câmpulung își făcea apariţia, din inițiativa voievo- 
dului Alexandru, fiul lui Basarab I, şi a soției sale, Clara de Doboka (Chihaia, 
1974, 311; Mulţescu si Mulţescu, 2000, 129; Neagoe, 2014, 55) un al doilea 
edificiu de cult catolic, respectiv biserica mănăstirii Cloasterului (Kloster), cu 
hramul Sf. Elisabeta (Chihaia, 1974, 306). După unele opinii, ridicarea Cloaş- 
terului la Câmpulung ar fi avut si susținerea reginei Ungariei, Elisabeta, soţia lui 
Carol Robert şi mama regelui Ludovic de Anjou, care a dăruit noului lăcaș de 
cult catolic moaşte sfinte si de mare pret, respectiv „piciorul Sfintului Andrei” 
(Popescu, 1998, 3). Faptul avea să fie confirmat, în anul 1385, de doi pelerini 
germani, Peter Sparnau si Ulrich von Tennstădt, care au trecut, în drumul lor 
spre casă (ei întorcându-se de la Ierusalim), prin Câmpulung (Călători străini, 
I, 1968, 22). 

De la mijlocul secolului al XIV-lea și până la cumpăna dintre secolele al XV- 
lea şi al XVI-lea cele două lăcașe de cult, Baratia si Cloasterul, au servit nevoilor 
spirituale ale populaţiei catolice din Câmpulung. 

La scurtă vreme după preluarea bisericilor catolice din Transilvania de către 
preoții luterani, la mijlocul secolului al XVI-lea, si la Bărăţia din Câmpulung 
serviciul religios a început să fie oficiat de către un preot luteran, fapt consem- 
nat in 1581 de relatarea lui Jeronim Arsengo, cu prilejul vizitei sale la Cam- 
pulung (Călători, IL, 1970, $10; Chihaia, 1974, 308). Tot de la Arsengo aflăm 
că mănăstirea catolică de la Câmpulung, intrată, după anul 1525, în posesia 
călugărilor franciscani, potrivit unei relatări târzii, de la 1640 (Călători străini, 
V, 1973, 210), era ruinată (Călători străini, II, 1970, 510). 


XXX 


Sursele istorice documentare din secolele XV-XVI atestă faptul că sașii din 
Câmpulung au fost, deopotrivă, negustori si meșteșugari (Giurescu, 1972, 42). 

La începutul secolului al XV-lea se putea vorbi chiar de existența unei pături 
înstărite a populaţiei orășenești, care alcătuia o categorie socială superioară, 
asemănătoare, în multe privinţe, patriciatului urban din Europa Centrală și 
Răsăriteană, mai cu seamă din Transilvania (Oprea, 209, 127). Aşadar, aceşti 
„oameni buni” sau „oameni buni și bătrâni”, cum sunt ei numiţi în documen- 
tele interne (Rădvan, 2003, 53-54), făceau negot pe sume importante de bani, 
posedau averi însemnate, dețineau funcții municipale. (Oprea, 209, 127). 

Unul din reprezentanţii de seamă ai patriciatului urban de la Câmpulung a 
fost negustorul Petermann, cunoscut în documentele interne ca Petriman sau 
Petărman. La 17 iulie 1425, acesta își lăsa toată averea mănăstirii Cozia (DRH, 
B, I, 113, doc. 57). Se pare că gestul lui Petermann nu a fost tocmai dezintere- 
sat, luând în considerare faptul că, donatorul luase în arendă vama drumului 
de pe Olt, „de la Genune” (Câineni — Turnu Roşu), de fapt o danie mai veche 
a lui Mircea cel Bătrân către ctitoria sa, mănăstirea Cozia, întărită ulterior şi de 
Dan al II-lea (DRH, B, I, 111, doc. 56; Oprea, 2009, 129). Actul în cauză ne 
furnizează câteva indicii importante și în legătură cu statutul social deținut de 
donator, atât în ceea ce priveşte „trecerea” de care se bucura pe lângă domnul 
Ţării Româneşti, Alexandru Aldea (Oprea, 2009, 129), dar si prin prezența 
între martorii testamentului, a unui boier extrem de influent la vemea aceea, 
Albul Tocsaba (Stoicescu, 1971, 15). 

De remarcat este faptul că acest act constituie primul act testamentar (slav. 
diata) întâlnit în diplomaţia medievală românească din secolele XV-XVI 
(Oprea, 2009, 127). Printre martorii prezenți la întocmirea şi semnarea aces- 
tui act s-au numărat si câţiva orășeni din Câmpulung: Cârstian Petru, Hanos 
purgar, Botea, Cont Mihal, Iano, Radul Porca, Andrias, Constandin, Ştefan al 
lui Han David, Balin, Mates al lui Cotani, Antonie Lungul etc. (DRH, B, I, 113, 
doc. 57). 

Documentele vremii mentioneaza si numele altor membri marcanti ai 
patriciatului urban din Campulung, precum Gaspar, consemnat in documente 
în anul 1427 (Iorga, III, 1897, 82; Rădvan, 2003, 56) sau fiul acestuia, Ioan, 
numit „nobilul bărbat” (nobilis viri) şi „slujitorul” (servitorem) lui Alexandru 
Aldea, domnul Ţării Româneşti (DRH, D, I, 1977, 281, doc. 180; Radvan, 
2003, 56). 

Pe termen lung, prezenţa germană a fost, extrem de benefică pentru evo- 
lutia așezărilor protourbane de la sud de Carpaţi, atât sub aspect economic si 
comercial, cât si sub aspect cultural (Poncea, 1999, 224) şi artistic (Chihaia, 
1974, 306). 

Legăturile domnilor Ţării Româneşti 

Facultatea de Teologie, Litere, Istorie şi Arte, Universitatea din Piteşti) 


n articolul de fata vom încerca să reconstituim, pe cât posibil, pe baza surse- 

lor istorice de care dispunem până la acest moment, relațiile pe care domnii 

Ţării Româneşti, de la sfârșitul secolului al XV-lea si prima jumătate a seco- 
lului al XVI-lea, le-au avut cu oraşul Câmpulung. 

Încă de la apariţia sa, sfârșitul veacului al XIII-lea, evoluția Câmpulungului 
a fost influențată atât de poziția geografică, cât si de atenţia acordată acestui 
oraş de către domnii Țării Românești, începând cu primii Basarabi. În opinia 
lui Alexandru Ciociltan, cadrul natural a avut un rol decisiv în dezvoltarea aces- 
tei vechi așezări urbane, situată „aproape de ieşirea sudică a culoarului Rucăr- 
Bran, pe principalul drum care lega Tara Românească de Transilvania” (Ciocil- 
tan, 2015, 148). 

Datorită poziţiei geografice, Câmpulungul a devenit unul din cele mai 
importante centru comerciale al Țării Românești, după unii încă din a doua 
jumătate a secolului al XIV-lea (Rădvan, 2004, 270-271), iar după alţii din pri- 
mele decenii ale secolului al XV-lea (Meteș, 1920, 31). Potrivit opiniei lui Dinu 
C. Giurescu, domnii Tarii Românești i-au sprijinit pe negustorii autohtoni, 
fapt care a permis dezvoltarea comerțului intern, activitățile acestora aducând 
venituri importante ţării, prin intermediul taxelor vamale impuse în anumite 
momente (Giurescu, 1973, 144). 

Relativ recent, cercetătorul Alexandru Ciociltan a exprimat o opinie simi- 
lara celei susținute în trecut de Dinu C. Giurescu, el afirmând că negustorii 
autohtoni au fost sprijiniți de unii domni, mai cu seamă de aceia din a doua 
jumătate a secolului al XV-lea si din primele decenii ale secolului al XVI-lea 
(Ciociltan, 2015, 34). 

Multa vreme numărul negustorilor autohtoni a fost mult mai mic in com- 
paratie cu cel al negustorilor braşoveni, favorizați, încă din vremea lui Vladislav 
I, de domnii Țării Românești şi a lui Mircea cel Bătrân (Neagoe, 2015, 122). 
Însă, din a doua jumătate a secolului al XV-lea, numărul negustorilor români a 
început să crească, ei fiind în mod vădit favorizați de domnii Ţării Românești, 
care le-a acordat diferite scutiri si beneficii (Manolescu, 1957, 124). 

Încă din prima parte a secolului XX, istoricul Nicolae Iorga a relevat faptul 
că în documentele interne de la începutul veacului al XVI-lea au fost consem- 
nate numele a numeroşi negustori români, precum: „Rădilă, Stoica, Gontea, 
Dumitru, Florea, Stoica Plăcintă, Stan Cozma, Neacsul Stan, Stoica Turcoane, 
Serb, Buda, Cucurig, David, Boncilă, Neacșul, Raseșa” (Iorga, 1925, 144). 
După unii cercetători argeseni, oraşul Câmpulung a fost un important centru 
comercial, fapt dovedit nu doar de interesul arătat acestuia de către domnii 
Țării Româneşti (Mulţescu, 2002, 463), ci şi de relatările unor călători străini. 
Spre exemplu, Sebastian Miinster, consemna, pe la mijlocul secolului al XVI- 
lea, faptul că prin acest oraș au fost tranzitate spre Transilvania mărfuri si pro- 
duse aduse de la Târgovişte (Călători străini, 1970, II, 513). 

Alţi cercetători au subliniat faptul că, aici la Câmpulung a fost o „veche 
reşedinţă voievodală a Țării Româneşti”, fapt care a imprimat aşezării de aici 
şi o „dezvoltare comercială intensă de-a lungul timpului” (Pungoi, 2013, 137). 
În opinia istoricului Laurenţiu Radvan, Câmpulungul a fost „o piață atrăgă- 
toare pentru negustorii veniţi din ţară, Transilvania, Ungaria sau de la sud de 
Dunăre” (Rădvan, 2011, 183). În plus, aici, la Câmpulung, ar fi fost un „depo- 
zit” al ţării, aflat sub autoritatea si protecția domnilor, iar legăturile comerciale 
ale acestui oraş au fost orientate cu precădere spre Brasov. 

La sfârșitul secolului al XV-lea și începutul secolului al XVI-lea, potrivit opi- 
niei lui Alexandru Ciociltan, orășenii din Câmpulung ar fi beneficiat de o serie 
de „privilegii” (Ciociltan, 2015, 81), acordate lor de domni precum Nicolae 
Alexandru, Mircea cel Bătrân, Vlad Dracul, Vladislav al II-lea, Neagoe Basarab, 
Radu de la Afumaţi etc. (Ciociltan, 2015, 88). 

Cea mai importantă sursă, în care regăsim menţionate vechile „privilegii” 
ale orășenilor din Câmpulung, rămâne până astăzi Ocolnica oraşului Câmpu- 
lung. Dintre aceste „privilegii” amintim: interdicția pentru orice străin privind 
dreptul de a deţine vreo proprietate în orașul Câmpulung; dreptul orășenilor 
de a fi judecaţi de către judeţ, cei 12 pârgari si bătrânii orașului; dreptul de 
stăpânire al orășenilor asupra vetrei orașului dar si a munţilor din apropierea 
acestuia. Totodată, în această Ocolnică erau trecute şi scutirile fiscale acordate 
orașului Câmpulung de către domnii Ţării Româneşti (Trâmbaciu si Parnuta, 
[1997]; Ciociltan, 2015, 90). 

Încă de la sfârșitul secolului al XV-lea, mai precis în timpul primei domnii a 

lui lui Basarab al IV-lea, zis „cel Tânăr” (1474-1475), oraşul Câmpulung deve- 
nise unul din cele mai importante centre comerciale ale Țării Românești fapt 
consemnat într-un privilegiu acordat brasovenilor in 1474. Domnul le permi- 
tea sașilor din Brasov să vină şi să facă negot la Târgovişte, unde era reşedinţa 
domnească, dar si la Târgșor si Câmpulung (Bogdan, 1902, 81, nr. LXXXII). 
Domnii Țării Românești trimiteau scrisori vecinilor lor de la Brasov, cerându- 
le să vină să achiziționeze produsele dorite de ei la Câmpulung. Iată de pildă, 
Mihnea cel Rău (1508-1509, 1510) îi informa pe brașoveni de faptul că la 
Câmpulung exista ceară suficientă, iar ei puteau veni să cumpere cantitatea 
dorită (Tocilescu, 1931, 212, nr. 223). Pe de altă parte, unii domni le-au acor- 
dat o serie de privilegii negustorilor brașoveni, întărind şi mai mult legătu- 
rile comerciale dintre Câmpulung și Braşov. Faptul este dovedit, cât se poate 
de clar, de un document emis de cancelaria lui Vlad Călugărul, la data de 15 
noiembrie 1482. Domnul poruncea pârcalabilor si vamesilor din întreaga tara 
să nu le perceapă taxe vamale braşovenilor (DRH, B, I, 295, nr. 182). 

Un factor important care a contribuit la dezvoltarea economică și prosperi- 
tatea orașului Câmpulung l-a constituit existența unei elite urbane românești, 
pentru care domnii Tarii Româneşti au intervenit ori de câte ori a fost nevoie, 
pentru a le apăra nevinovăția, dar mai cu seamă interesele economice si comer- 
ciale. Un membru important al elitei urbane din Câmpulung a fost negusto- 
rul Rădilă, considerat de istoricul Radu Manolescu, un negustor de origine 
română din Tara Românească (Manolescu, 1957, 120). 

Primul domn care a intervenit în favoarea acestuia a fost Basarab al IV-lea 
cel Tânăr, în cea de-a treia domnie (1480-1481): la data de 14 aprilie 1481, 
acesta le-a cerut braşovenilor să îi facă dreptate (Tocilescu, 1931, 140, nr. 148). 

Un alt domn, Vlad Călugărul (1481, 1482-1495) a căutat să-i facă dreptate, 
în toamna anului 1482, într-o judecată pe care Rădilă a avut-o cu brasovenii 
din cauza unui negustor turc (Bogdan, 1905, 187, nr. CLIV). De asemenea, 
Radu cel Mare (1495-1508) a intervenit, între anii 1503-1508, în favoarea 
aceluiași Rădilă din Câmpulung, aflat în conflict cu un alt negustor, anume Blaj 
sasul din Braşov, pentru 18.000 de cuțite. Domnul le cerea brasovenilor ca cei 
doi negustori aflaţi in conflict să fie supuși judecății judelui si pârgarilor orasu- 
lui Brasov sau să fie trimiși în Tara Românească pentru a fi judecaţi chiar de el 
(Bogdan, 1905, 221, nr. CLXXXV). 

Printre orășenii de vază ai Câmpulungului, de la începutul secolului al XVI- 
lea, s-a numărat si Neacșu, rămas celebru până astăzi pentru scrisoarea trimisă 
(în limba română), în vara anului 1521, lui Johannes Bengner, reprezentant de 
seamă al elitei urbane săsești din Brasov, cu privire la expediţia otomană asupra 
Belgradului (Tocilescu, 456, nr. 456). 


Transformările economice si mutatiile sociale care au avut loc, la începutul 

secolului al XVI-lea, în oraşele din Tara Românească și mai cu seamă în orașul 
Câmpulung, au determinat noi tipuri de relaţii, dar și situaţii conflictuale pe 
care numai domnul le putea rezolva (Neagoe, 2012, 46). O astfel de situație 
apare consemnată într-un document redactat în cancelaria lui Radu de la Afu- 
mati, la 18 octombrie 1525. La data respectivă, domnul Ţării Românești scria 
judeţului şi pârgarilor din oraşul Câmpulung să îi înapoieze tot ce a luat de la 
Ivan, fiul lui Voico, pentru datoriile mai vechi, pe care acesta le achitase (DRH, 
B, II, 1972, 460, nr. 245). 

În ceea ce priveşte dreptul de percepere a vămii domnești de la Câmpulung, 
în perioada cercetată, acesta aparținea exclusiv domnului, ea fiind încasată de 
reprezentantul său în oraș, pârcălabul. Precizăm aici faptul că cea mai veche 
menţiune despre „pârcălabii de orașe” datează din timpul domniei lui Vladis- 
lav al II-lea (1447-1456), mai precis din 7 august 1451 (DRH, B, I, 186-187, 
nr. 106). Cât despre cea mai veche atestare a unui pârcălab la Câmpulung, ea 
este mult mai târzie şi datează din 9 mai 1604 (DIR, B, veacul XVII, |, 1951, 
122, nr. 128; Neagoe, 2013, 207). 

La fel ca şi în alte orașe, „vama târgului” reprezenta o taxă, pe care o plateau 
toate categoriile sociale, pentru produsele cumpărate sau vândute (Giurescu, 
1973, 146). Potrivit documentelor interne administrația locală a orașului Câm- 
pulung a fost menţionată pentru prima data în timpul domniei lui Radu de la 
Afumaţi, mai precis la 18 octombrie 1525 (DRH, B, II, 1972, 460, nr. 245), 
chiar dacă unii istorici îl considera pe Neacşu drept primul judeţ al orașului, 
încă din anul 1521 (Bajan, 1929, 55; Rautescu, 1943, 146; Martu, 1980, 248). 

Nu în ultimul rând, trebuie să mai precizăm faptul că unii dintre orășenii de 
vază ai Câmpulungului au îndeplinit, în anumite momente, importante însăr- 
cinări cu caracter diplomatic, în numele domnilor Ţării Românești. Neindoiel- 
nic, Neacșu a adus astfel de servicii lui Vlad Înecatul (1530-1532) (Tocilescu, 
1931, 318, nr. 321). Tot astfel, Popa Petru din Câmpulung fusese trimis la 
Braşov ca să rezolve nişte treburi pentru Neagoe Basarab (1512-1521) (Toci- 
lescu, 1931, 296, nr. 300) 

Cultură gastronomică in Tara 
Românească (secolele XV-XVI) 


Marin Toma 
(Centrul Cultural Piteşti) 


rana este cultură si civilizație. Destul de repede si în timpuri istorice des- 

pre care nu știm nimic a încetat să mai fie doar nevoie. Hrana se simte (o 

vezi, o pipăi, o gusti, o auzi si mai ales o miroşi), se vorbeşte şi se trăieşte. 
Hrana este vie. Asemeni istoriei. Să scrii despre istorie înseamnă să scrii despre 
viata şi să nu dai deoparte nicio sursă istorică. Tot asa si când scriem despre 
hrană. Să scrii despre istorie gastronomică înseamnă să laşi liberă imaginația să 
caute informaţii pretutindeni: ce se mânca, cum se gătea și cine gătea, când se 
gătea si când se mânca, hrana și identitatea socială (femeie, bărbat, copil, sărac 
şi bogat; domn, nobil, călugăr, soldat etc.); ingrediente şi cum erau ele com- 
binate si cu ce scop: gusturi și culori diferite; unde se gătea și unde se mânca; 
veselă și tacâmuri; elemente de vocabular; hrana în cultura populară: basme, 
poezii, proverbe şi ghicitori despre mâncare; reguli de comportare la masă; 
foamete şi abundență; logistica aprovizionării cu hrană a marilor centre urbane 
şi mai ales a armatelor pe timp de război; schimburile comerciale cu produse 
culinare; excesul de estetică culinară (muzicieni care ieşeau din plăcinte coapte 
sau tablouri culinare care redau scene de bătălie); hrana si sănătatea (fizică şi 
spirituală; cantitate vs. calitate); alimente interzise (din motive medicale, cul- 
turale, religioase) și lista poate continua pe multe pagini (Elias, 2002; Freed- 
man, 2008; Sarti, 2008). 

Credem important de menţionat faptul că gastronomia vremurilor trecute 
nu are atât de multe în comun cu cea a prezentului nostru. Chiar dacă multe 
dintre ingrediente si poate si rețete sunt cam aceleași, ele nu mai au gustul de 
atunci (nici forma, culoarea, calitățile nutritive etc.). Cerealele de acum nu mai 
sunt cele din Evul Mediu românesc, iar acelea nu mai erau deloc similare cu 
cele din vremea antică. 

De asemenea, arta culinară este dinamică, este în continuă schimbare, ast- 
fel încât este greu, dacă nu imposibil, să identificăm așa-numitele bucătării 

naţionale. În toată istoria omenirii, granițele dintre state au fost politice, admi- 
nistrative, militare; foarte rar și culturale. S-a considerat aproape dintotdeauna 
că sufletul unei societăți este exprimat si prin modul de pregătire a hranei. 
Ce mănâncă oamenii poate fi o reflecţie a mediului înconjurător, dar nu este 
o realitate complet dependentă de acesta. Gastronomia exprimă o percepţie 
care poate dura câteva secole (cum e cazul vinurilor franceze din regiunea Bor- 
deaux) sau câteva clipe. 

După cum este potrivit, atunci când studiem gastronomia unui spațiu geo- 
grafic într-o anumită perioadă istorică, principalele surse către care ne îndrep- 
tam sunt cărțile de bucate. Din păcate, pentru Tara Românească prima carte 
de bucate pe care o cunoaştem datează abia din timpul lui Constantin Brân- 
coveanu, scrisă, cel mai probabil, de stolnicul Constantin Cantacuzino (Con- 
stantinescu și Cazacu, 1997). Cărţi de bucate se regăsesc în tari vestice precum 
Anglia, Italia, Franţa şi multe detalii gastronomice putem afla si din lucrările 
publicate despre arta culinară din statele vecine (Polonia, Ungaria, Imperiul 
Otoman). 

Retinem, pentru comparaţie, câteva detalii gastronomice dintr-o carte de 
bucate maghiară din Transilvania, aparent aparţinând lui Gyulafy Lestar, edi- 
tată de Radvanszky Bela mult mai târziu, scrisă în a doua jumătate a secolu- 
lui al XVI-lea (am descoperit-o doar într-o variantă online, tradusă în limba 
engleză). 

Cartea de bucate cuprinde numeroase rețete de carne de vită: cu pătrunjel; 
sos de usturoi; piper; prăjită cu tarhon şi sos de salvie; cu fructe de ienupăr; 
orez; mazăre; agrişe, morcovi, măcriş, sparanghel, păstârnac, frunze de varză, 
hrean, varză, ceapă si oțet, must, maghiran și salvie; limba de vacă în diferite 
combinaţii: sos roşu, sărată; ficatei de vacă cu piper negru, picior de vacă cu 
usturoi sau cu sos de cuisoare; carne de vițel sărată, carne de vițel cu sos acru, 
sos picant, piper negru, suc de lămâie; carne de miel cu: varză roșie, oţet si 
ceapă, morcovi, sos, orez, mazăre, linte, lapte sărat; carne de porc: usturoi, 
ceapă, piper negru, hrean, diferite sosuri, cuișoare, cârnaţi de porc; carne de 
vânat: căprioare, iepuri de câmp. Dintre peștele amintit în rețete regăsim știucă, 
crap, lin, sturion, somn, beluga, păstrăv, biban, cod, tipar, hamsii, somon etc. 
(sare, felii de şuncă, usturoi, diferite sosuri condimentate, ceapă). Alte rețete în 
afară de carne si peste: gogosi, pastă de migdale, migdale cu brânză, salate de: 
sparanghel, capere, hamei, cicoare, papadie, morcovi, varză etc; strudel (plă- 
cinta); reţete pe bază de lactate; sosuri: migdale, ghimbir, sos de ierburi, nuci; 
prune; mere; prăjituri din pere, orez, smochine, căpşuni, cireşe; ouă; ciuperci; 
anghinare; mazăre; fasole verde; castravete. 

* KK 


Avand in vedere cele descrise mai sus, in privinta gastronomiei din Tara 
Româneasca în vremea lui Neacșu din Câmpulung, putem construi, cu rezerve, 
desigur, un model culinar. 

Pâinea (albă, din făină albă de grâu pentru elite; din alte cereale — secară, 
spre exemplu —, pentru popor) era destul de proaspătă, doar cei mai putin 
înstăriți mâncau pâine veche de mai multe zile. Adesea însă, pâinea mai veche 
era tăiată în felii si transformată în platou, diversele feluri de mâncare servindu- 
se pe astfel de „vase”. Alteori era răzuită si faramitata în sosuri. 

Gustul pe care îl putem doar „ghici” din documente era obținut prin adău- 
garea condimentelor. În afară de sare si usturoi, după cum arată actele comer- 
ciale (vezi Manolescu, 1957), se mai foloseau sofranul, chimenul, scortisoara, 
cuisoarele, ghimbirul, mierea si altele. De asemenea, pentru gustul mâncăruri- 
lor se mai utilizau lămâile, strugurii si chiar si vinul si laptele de migdale. Dacă 
bucătarul era interesat de culoarea felului de mâncare, alegea ingredientele 
potrivite pentru rezultatul dorit (sofranul pentru culoarea galben, patrunjelul 
pentru culoarea verde etc.). Tot în acest sens, pentru culoare și pentru gust, mai 
puteau fi întrebuințate menta, ciresele, măcrișul, sucul acru de fructe, oţetul. 

Printre celelalte ingrediente, din categoria legumelor erau întâlnite varza, 
napii, prazul, dovlecii, fasolea şi lintea, mazărea, spanacul, loboda, urzicile, păs- 
târnacul, morcovii etc. 

După cum arată actele comerciale, se mânca foarte mult peşte (Manolescu, 
1957, 120, 126-127, 131), mai ales în zilele de post. Peştele era în acea peri- 
oadă o mare bogăţie a Ţării Românești; existau bălți întinse, aflate în proprieta- 
tea domniei, boierilor, mănăstirilor si ştim si de unele obligaţii ale țăranilor fata 
de domn cu privire la pescuit (Instituţii feudale, 1988, 140 si 496). Peştele era 
consumat in țară și era si exportat, sărat, în afara graniţelor, cel mai adesea prin 
intermediari (negustori munteni), dar uneori negustorii străini îl puteau cum- 
păra direct de la producători. Documentele comerciale arată exporturi masive 
de crap, ştiucă, morun, somn, scrumbie, plătică, salau; dar si icre negre, caviar, 
icre de morun, știucă si de crap. În unele menţiuni ale bucătăriei occidentale se 
specifică faptul că se utilizau smochinele si stafidele ca garnitura pentru peste. 
Si mai stim că si unele si altele se regăsesc în spaţiul românesc. 

Majoritatea felurilor de mâncare pentru elite aveau la bază carnea. Se con- 
sumau carnea de vită, porc, oaie, pasăre, precum și carnea de vânat (căprioară, 
păsări sălbatice: prepelita, potarniche), iepuri etc.) Credem că de cele mai 
multe ori carnea gătită era însoţită de sosuri. În afară de vânat, printre ingredi- 
entele bucătăriei din Tara Românească de atunci mai erau folosite celelalte pro- 
duse alte pădurii: ciuperci, fructe de pădure; în timp ce în propria gospodărie, 

se puteau alătura diferitelor legume și rădăcinoase, fructe precum mere, pere, 
prune si altele. 

O altă sursă de ingrediente si de feluri de mâncare o reprezintă ouăle si lac- 
tatele (brânză, lapte, cașcaval, cas etc.). 

Modurile de pregătire erau fierberea, coacerea, frigerea si prăjirea. Prima 
era cea mai uzitată, fiind cea mai ușoară; puţine curți erau pregătite si echipate 
pentru a coace, frige și prăji (mai ales carnea). Se gătea cu unt, ulei, dar si cu 
untură. Gustul varia în funcţie de ingrediente si de cantitatea acestora si putea 
fi atât acru, cât şi dulce şi sărat. Dulcele încă nu exista ca desert (acesta este un 
conceput al epocii moderne), dar se consumau cu siguranţă felurite tarte si 
plăcinte. Mierea era folosită pentru îndulcit, probabil mai multe decât zahă- 
rul (deşi cunoscut, acesta va fi folosit pe scară largă ceva mai târziu). Desigur, 
într-un fel se hrăneau elitele și într-altul celelalte categorii sociale. Nu stim dacă 
preparatele culinare erau aduse pe rând sau toate odată; posibil să fi fost mai 
mereu reci; nu ştim dacă exista o ordine în care acestea erau servite. În privinţa 
spaţiilor în care se mânca, putem aprecia că în afară de locuinţele private și de 
hrana care se mânca pe drum, existau și localuri în care călătorii puteau servi 
masa, nu doar dormi (nu le putem spune restaurante, în mod cert, nu în sens 
modern- probabil se servea un fel de „meniu al zilei” si uneori doar între anu- 
mite ore, nici măcar pe durata întregii zile). 


xXx 


Printre cele mai importante surse cu privire la viata cotidiană a Ţărilor 
Române în perioadele medievală și premodernă sunt relatările călătorilor 
străini, apărute în mai multe volume în ultima jumătate de veac. Pe măsură ce 
secolele trec, aceste scrieri devin mai numeroase si mai bogate în informaţii cu 
privire la realităţile sociale si culturale românești (nu doar la aspectele politice, 
economice și militare). Din păcate, din ce s-a descoperit si publicat până acum, 
în ceea ce priveşte gastronomia, ele nu sunt darnice pentru perioada studiată 
de noi. 

Pentru secolul al XVI-lea, chiar dacă nu cu detalii gastronomice relevante, 
o sursă extrem de utilă este lucrarea Învățăturile lui Neagoe Basarab către fiul 
său Theodosie. Un scurt fragment al acesteia este denumit „lar a lui Neagoe 
Voevodul învățătură cătră fie-său Theodosie si catra alti domni, cătră toți. 
Cum să cade Domnilor să saz la masă şi cum vor mânca si vor bea” (Invata- 
turile, 2020, 208-218). Neagoe Basarab consideră important ca un voievod 
să ia masa împreună cu boierii săi, indiferent de bogăţia si de rolul acestora 
în cadrul statului. Pentru domnul român, trupul pofteste mâncarea si băutura, 
apoi pofteste, desigur, si veselia. Sfaturile sale sunt îndreptate către echilibru si 

cumpatare si ferirea de beţie. Pentru el, omul este între viata si moarte si e bine 
să nu ne slobozim mintea de tot spre veselie. El îşi sfătuiește fiul să fie plăcut 
şi vesel înaintea lui Dumnezeu, acesta fiind cel care l-a uns spre domnie si nu 
oamenii şi să se înconjoare de slujitori buni si drepţi, putând astfel si el să câr- 
muiască tara cu aceleași valori. 

Mai scrie Neagoe Basarab că este potrivit cu obiceiurile țării ca la aceste 
mese domnești să fie muzică și jocuri și că Domnul e bine să le dăruiască mese- 
nilor, dar el să se poarte chibzuit si să nu isi plece mintea către ele, rămânând 
desăvârșit si întreg. Iar în privința băuturii, ea îngreunează trupul, apoi mintea 
şi în cele din urmă sufletul și nu aduce niciun folos. Dimpotrivă. Domnul este 
sfătuit să fie moderat, dar să se asigure că invitaţii săi la masă au băutură cât 
poftesc şi să biruiască mintea lui pe a acestora şi nu invers. În aceste situații, 
Domnul ţării ar face bine să nu dăruiască nimic nimănui la beţie, nici să se 
mânie şi să pedepsească, ci să fie îngăduitor cu tot ce vor face si spune slujitorii 
săi la beție pentru că el i-a adus în acea stare, spre a-i cunoaşte. „Deci cum l-ai 
îmbătat, asa-i si îngădue”, scrie Neagoe. Tot în privința ceremonialul meselor 
domneşti, ni se transmite existența unor rânduieli precise și în privinţa locu- 
rilor ocupate de fiecare dintre cei prezenţi. Domnul este sfătuit să fie cu mare 
băgare de seamă să nu schimbe aceste locuri pentru a nu suferi cei în cauză, 
neștiind cu ce l-au supărat pe voievod: „Pentru aceia i să întristează inima și să 
vatămă ca cu o rană. Că inima omului iaste ca sticla, decii sticla să sparge, cu ce 
o vei mai carpi?”. 

Mai departe, într-alt loc (Învățăturile, 2020, 227), Neagoe sfătuiește pe fiul 
său despre cum să organizeze mesele prilejuite de vizitele solilor importanți. 
De câte ori era posibil, era considerat oportun ca solul să fie cinstit şi ospă- 
tat înainte să primească răspunsul. Masa trebuia să fie organizată, folosind tot 
luxul existent: de la pahare de argint până la multe feluri de mâncare aduse, pe 
rând, unele după altele, și băuturi mai bune și mai dulci. 


XXX 


Vă propun să ne imaginăm la final de călătorie gastronomică pe țăranul 
român de acum cinci sute de ani, pe bancuta lui din casă, prinsă de perete, în 
fata mesei, frângând un codru de pâine vechi în zeama din blid şi mâncând cu 
poftă, înainte să isi arunce alte câteva merinde în traistasi să plece la muncile 
zilei. Seamănă si, totuși, nu seamănă cu unele amintiri cu bunicii nostri. Să ni-l 
imaginăm pe Neagoe Basarab primind la masă pe boierii săi potrivit sfaturi- 
lor scrise fiului său. Să ni-l aducem în minte pe Neacșu din Câmpulung (să 
ni-l închipuim fiecare cum dorim), şi să-l vedem acasă, la Câmpulung, stând 
la masă si gustand cu bucurie si plăcere din toate felurile de mâncare aduse de 

bucătari. Şi, de ce nu: să ni-l imaginăm si făcând negot cu diverse produse ali- 
mentare (Manolescu, 1957, 126-127 şi 131). De toată acea lume ne desparte, 
iată, acum, o jumătate de mileniu. Și, totuşi, istoria reduce distanta în timp şi 
uneori îl face pe acesta mai putin liniar. Trecutul nu mai e atât de departe, ci 
ceva mai aproape, mai familiar. Nu doar căutăm să îl cercetăm si să îl scriem. 
Nu doar vrem să vorbim despre el. Azi, vrem mai mult: să îl simțim. Să fie parte 
din noi. Istoria (şi nu doar cea gastronomica) este si sentiment. 

